
Aceste informaţii au un scop strict educativ şi nu 

constituie recomandări medicale. Informaţiile şi 

recomandările în domeniu pot evolua. Referințele 
„citate nu reprezintă neapărat opiniile autorului. 


introducere 


Toţi stau în colțurile lor de masă, lipiţi de ecrane! 

lar eu vreau doar ca toţi să-şi lase jos gadgeturile şi 

„să vorbească între ei în timpul cinei. Pare o misiune 
imposibilă! 

Fiul meu de cinci ani îmi cere tot timpul smartphone-ul. 
Fiica mea adolescentă nu renunţă niciodată la telefonul 
mobil. Mereu îl are în mână sau foarte aproape de ea, 
pe masă. La serviciu, holurile și lifturile sunt pline de 
oameni care-și verifică e-mailurile sau mesajele. 

Mă îngrijorează felul în care folosesc copiii mei teh- 
nologia. De ce fiul meu ţipă când încerc să-l îndepăr- 
tez de computer? O fi oare sinceră fiica mea în legătură 
cu activităţile ei de pe internet? Când devine prea în- 
delungat timpul petrecut în faţa ecranului? Cum să 
stabilesc nişte limite fără a declanşa Al Treilea Război 
Mondial? Ce efect au media şi tehnologia asupra creie- 
relor copiilor mei, a procesului lor de învăţare şi a com- 
portamentului lor? 


“Ca pediatru specializat în neurologie comporta- 
mentală, aud tot timpul părinţi îngrijoraţi de atracția 
adesea fără limite exercitată de tehnologia digitală 
asupra copiilor lor, dar şi a lor înşişi. Aşa cum vom 
vedea, aceste îngrijorări nu sunt nici neîntemeiate, 
nici imposibil de depăşit. Antidotul fricii este cunoaș- 
terea, iar această carte vă va oferi informaţiile de care 
aveţi nevoie pentru a face faţă acestei probleme. Avem 
nevoie de fapte care să ne motiveze pe noi şi pe copiii 
noştri să ne echilibrăm comportamentul. Voi explica 
de ce contează acest echilibru, analizând efectele folo- 
sirii în exces a ecranelor asupra creierelor şi vieților 
noastre. De asemenea, voi arăta cum să echilibrăm 
timpul petrecut în faţa ecranelor pentru a armoniza 
mulțimea de avantaje, dar şi de ameninţări de care au 
parte copiii noştri în era digitală. 


Explozia recentă a tehnologiei şi a serviciilor digitale 


Rapida ascensiune a tehnologiei din ultimii 15 ani a 
condus la avantaje şi provocări nemaiîntâlnite pentru 
noi toți. Gândiţi-vă numai la dispozitivele tehnologice 
apărute începând cu 2000: tablete, smartphone-uri, 
modemuri de internet cu viteză mare, Wi-Fi şi televi- 
zoare HD. Noile servicii tehnologice de după 2000 in- 
clud Facebook, Twitter, Skype, Instagram, MySpace, 

Linkedin, iTunes, Netflix, Hulu, YouTube, jocuri hi-tech 
în reţea şi aplicaţii (Rosen 2012). Asta pe lângă teh- 
nologiile noastre „vechi“, ca jocurile video, SMS-urile, 
e-mailurile şi televiziunea. Grupate sub denumirea de 
„timp petrecut în faţa ecranului“, aceste activități au 
necesitat numeroase adaptări în ultimele decenii, în 
special pentru creierele noastre care au evoluat în săl- 
băticie de-a lungul mileniilor pentru a gestiona un set 
de stimuli total diferiţi și mai lenți. 

Reţineţi că, de vreme ce internetul este o formă de 
tehnologie digitală şi că majoritatea informaţiei digitale 
implică un ecran, voi folosi alternativ termenii fehnolo- 
gie digitală, internet şi timp petrecut în faţa ecranelor. 


Internetul: partea pozitivă 


Sunt multe lucruri bune de spus despre internet şi 
tehnologia digitală. Ele permit o circulaţie aproape ne- 
limitată a ştirilor, a gândirii intelectuale, a artei, a di- 
vertismentului şi a altor informaţii. Permit învăţarea 
unor noi aptitudini. Facilitează o eliberare a creativită- 
ţii şi a unui câmp larg de opinii. Permit o conexiune 
fără precedent între oamenii cu aceleaşi interese și as- 
piraţii. Permit comunicarea în timp real cu colegi de 
serviciu, prieteni, oameni dragi și străini din întreaga 
lume. Permit ca o mulțime de minţi să conlucreze la 


"rezolvarea unei probleme. În plus, e foarte distractiv şi 
oare nu ne e îngăduit să ne bucurăm puţin de el? 
Putem continua astfel la nesfârşit. 

Toate aceste avantaje ajung la noi non-stop, zi de zi, 
dacă vrem. 

Desigur, pentru orice posibil aspect pozitiv al tehno- 
logiei digitale poate fi luat în calcul un risc negativ. De 
vreme ce aspectele pozitive ale tehnologiei digitale sunt 
atât de evidente, mă voi concentra pe aspectele deseori 


nerecunoscute şi mai îngrijorătoare ale acesteia. 


Timpul petrecut în faţa ecranului 


Această tehnologie ocupă o foarte mare parte din 
zilele (şi nopţile) copiilor noştri. Potrivit declaraţiei 
oficiale a Academiei Americane de Pediatrie (2013): 

« Copiii cu vârste cuprinse între 8 şi 10 ani petrec 

aproape 8 ore pe zi cu dispozitivele media. 

+ Copiii mai mari şi adolescenţii petrec mai mult 

de 11 ore pe zi cu dispozitivele media. 


e 71% dintre copii au televizor sau conexiune la in- 
ternet în camera lor. 


e 3 din 4 tineri cu vârste cuprinse între 12 şi 17 ani 
au telefon mobil. 

- 1 din 3 adolescenţi trimit mai mult de 100 de me- 
saje pe zi (acestea înlocuind în mare măsură ape- 
lurile telefonice). 

* Copiii noştri petrec mai mult timp cu dispozitive- 
le media decât la şcoală, timp depăşit doar de cel 
rezervat somnului. 

« 2 din 3 copii şi adolescenţi declară că părinţii lor 
nu au reguli pentru folosirea dispozitivelor media. 

(AAP 2013) 


Iată alte câteva statistici: 


+ Adolescențţii au primit şi au trimis 3705 mesaje pe 
lună - aproximativ 6 pe oră (Rosen 2012). 

* 62% dintre elevii Generației Z îşi verifică dispozi- 
tivele digitale la mai puţin de 15 minute (Rosen 
2012). 

+ Facebook avea 1,19 miliarde de utilizatori în 2013, 
50% dintre ei conectându-se zilnic (Griffiths, 
Kuss şi Demetrovics 2014). 

e Nu doar copiii sunt absorbiți de ecranele lor: 1 din 3 
adulţi declară că îşi verifică telefoanele mobile îna- 
inte de a se da jos din pat dimineaţa (Rosen 2012). 


Ce fac, de fapt, tinerii cu vârste între 8 şi 18 ani în 


timpul recreațional petrecut în fața ecranelor (exclu- 


zând studiul şcolar, televizorul şi muzica)? 

„ 25% stau pe reţelele de socializare 


„ 19% joacă jocuri video. 

e 6% stau pe site-uri video 

* 12% stau pe alte site-uri 

„ 13% stau pe mesagerie 

. 6% îşi verifică e-mailurile 

„ 5% privesc ilustraţii/fotografii- 


+ 5% altele. 
(Rideout 2010) 


Pe parcursul cărții vom prezenta numeroase alte 
statistici care dau de gândit. 


Nu a deciarat omenirea „sfârşitul civilizației“ 
 lafiecare dintre progresele anterioare? 


Exagerăm? Odată cu inventarea scrierii, cu câteva 
mii de ani în urmă, mari filosofi preziceau dispariţia 
celor care au obişnuinţa aprofundării subiectelor - 
având în vedere că nimeni nu trebuia să-și mai amin- 
tească un lucru de vreme ce era scris. Cu cinci sute 
de ani în urmă, se credea că tiparniţa lui Gutenberg 
va aduce cu sine o avalanșă de „nimicuri“ printr-o 
producţie de masă nefiltrată, în comparaţie cu in- 
formaţia consemnată şi sortată de exigenţa: scribi- 
lor. Cărţile aveau să ajungă peste tot! Dumnezeu să 
ne ajute! Nu ne par cunoscute toate acestea când 

vorbim despre internet? Într-adevăr, de-a lungul is- 
toriei, perspectiva terifiantă a invaziei informa- 
ționale a fost alimentată de fiecare invenţie apărută 
în comunicare. Cu toate acestea, recenta explozie de 
informaţie disponibilă diferă în unele privinţe de re- 
voluţiile anterioare. 

În primul rând, în zilele noastre există mult prea 
multă informaţie pentru a o ţine cineva minte. Trebuie. 
să fim capabili să căutăm prin tot balastul şi să descăr- 
căm acest material din creierul nostru într-un loc 
unde lucrurile pot fi uşor verificate. Una dintre moda- 
lităţile consacrate de a face acest lucru a fost stocarea 
informaţiei în creierele altor oameni — de exemplu, al 
doctorilor, avocaţilor, contabililor, instalatorilor şi 
electricienilor —, dar chiar şi aceşti specialişti au nevo- 
ie să descarce acest fond de informaţie aflat în conti- 
nuă evoluţie. O altă rezolvare ar fi aceea de a transfera 
informaţia pe internet şi de a o căuta pe Google. Este 
posibil ca debarasarea de informaţiile tehnice să elibe- 
reze creierul, permițându-i să acumuleze informaţii 
noi, în timp ce se menţine accesul la Seiosiați le pre- 
cedente în caz de necesitate. 

În al doilea rând, această nouă metodă de comuni- 
care a informaţiei ne permite să interacționăm în timp 
real. Creăm noi forme de interacțiuni umane la servi- 
ciu/şcoală şi acasă prin e-mail sau mesaje scurte, în de- 
trimentul întâlnirii faţă în faţă sau al vorbitului la 

telefon. Acest experiment asupra relaţiilor umane are 
loc în viaţa reală. 

În al treilea rând, comunicarea digitală permite 
acum răspândirea informaţiei vizuale şi sonore. Prin 
urmare, internetul ne afectează nu doar scrisul, ci şi 
felul în care ne petrecem „timpul liber“. Cu alte cu- 
vinte, progresele internetului influenţează nu doar ce 
citim (şi cum citim), ci şi cum relaționăm între noi şi 


cum ne distrăm. În concluzie, afectează cam totul. 


Dilema şi rolul părinţilor în impunerea limitelor 


Părinţii îşi văd copiii petrecând ore în şir pe dispo- 
zitivele lor digitale şi sunt prinși la mijloc între senti- 
mentele de mândrie pentru abilităţile lor tehnice 
precoce, de fericire pentru că-şi pregătesc copilul 
pentru viitor şi de teamă pentru efectele încă necu- 
noscute pe care folosirea acestei tehnologii le-ar pu- 
tea avea asupra creierului, asupra abilităţilor sociale 
şi a viitorului copiilor. Care este măsura potrivită? 

Tehnologia în sine nu este nici bună, nici rea. Mai 
degrabă, aşa cum vom vedea, folosirea tehnologiei şi 
limitele ei (despre care ar trebui să-i învăţăm pe co- 
piii noştri) sunt factorii care determină dacă ea are 


un efect bun sau rău asupra societăţii. Nu este vina 

copiilor noştri dacă noi, părinţii şi profesorii lor, n-am 
reuşit să-i învăţăm să-şi dozeze timpul petrecut în faţa 
ecranului. Dar, pe de altă parte, suntem prima genera- 
ţie care trebuie să facă acest lucru, neavând alte exem- 
ple din generaţiile trecute pentru a ne îndruma. 


Există un spectru întreg de probleme legate de 
timpul petrecut în faţa ecranului 


Problemele legate de timpul petrecut în faţa ecra- 
nului variază ca gravitate. Cele mai uşoare sunt pro- 
blemele detectate în rândul copiilor/adolescenţilor 
tipici, perfect funcționali, cum ar fi trimiterea câtorva 
mesaje pe oră sau neverificarea corectitudinii surselor 
de pe internet înainte de a le cita. Urmează copiii ale 
căror activităţi din faţa ecranului duc la anumite neîn- 
ţelegeri în familie şi la ineficiență în muncă, dar care 
sunt în continuare capabili să ducă o viaţă echilibrată, 
cu note bune, mulți prieteni şi implicarea în alte acti- 
vități, cum ar fi sporturile. La extrema severă se află 
cei care suferă de ceea ce putem numi o adevărată de- 
pendenţă de internet: incapacitatea de a-şi controla 
comportamentul legat de tehnologia digitală/internet 
în ciuda importantelor probleme apărute (de exem- 
plu, note mici, izolarea de prieteni şi de activităţile 

sociale sau turbulenţe majore în familie). Gradul de 
rezistenţă întâmpinată când încerci să-ţi îndepărtezi 
copilul de dispozitiv indică în mod clar gradul lui de 
dependenţă față de ecran. Copiii foarte dependenţi 
pot reacţiona zgomotos, ca simptom de sevraj, atunci 
când un părinte încearcă să le limiteze accesul la 
ecran. Extrema negativă a problemei timpului petre- 
cut în faţa ecranului (adică dependenţa de internet) 
este subiectul Capitolului 6. 

Conceptul spectrului de probleme nu este specific 
doar timpului petrecut în faţa ecranului; de fapt, se 
aplică multor tulburări neurocomportamentale. Multe 
studii efectuate pe copii identifică un spectru de difi- 
cultăți în zonele autismului, tulburării de hiperactivi- 
tate cu deficit de atenţie (ADHD), anxietăţii, depresiei 
şi psihozei (White 2015). De fapt, Asociaţia Americană 
de Psihiatrie (APA 2013) a renunțat la tentativele an- 
terioare de a mai delimita sindroame specifice la copi- 
ii cu probleme de autism şi a redenumit totul 
„tulburări de spectru autist“ (TSA). Într-adevăr, este 
posibil ca o persoană să aibă „câte puţin“ din unele 
tulburări ca depresia, dislexia sau excesul de timp pe- 
trecut în faţa ecranului. 

Precum copiii cu „puţină“ anxietate, cei cu „puţin“ 
exces de timp petrecut în fața ecranului s-ar putea să 


nu beneficieze de atenţie medicală. Este păcat, 

deoarece există multe motive să credem că prevenţia 
şi tratamentul timpuriu pot îmbunătăți viitorul copii- 
lor cu probleme subclinice. 


Organizarea acestei cărţi 


Există foarte multă informaţie pe care voi încerca 
să o prezint într-un mod sintetic. Însă, pentru a fi uti- 
lă, ea trebuie citită — iar un text succint ajută familiile 
agitate să atingă acest obiectiv. Pentru fiecare subiect 
abordat voi prezenta date statistice (pentru ca voi să 
apreciaţi gravitatea problemei) şi o mostră de cerceta- 
re efectuată în domeniu, urmate de o expunere suma- 
ră a subiectului. De asemenea, voi încerca să evit un 
număr copleșitor de sugestii de prevenţie şi tratament, 
concentrându-mă pe intervenţii selectate, cu un ran- 
dament ridicat. 

O scurtă privire asupra cuprinsului arată structura 
cărții după cum urmează: capitolele 1 şi 3 se axează 
preponderent pe motivul pentru care este important 
echilibrul dintre lumea digitală şi cea reală, iar capito- 
lele 4 şi 5 vizează în primul rând cum se poate ajunge 
la acel echilibru. 

Capitolul 1: Problemele ridicate de folosirea în pre- 
zent a tehnologiei digitale ca mediu prin care circulă 
informaţia (despre conţinutul informaţiei venite pe 

acea cale discutăm mai încolo). Mă voi concentra pe o 
serie de probleme, cum ar fi cititul superficial, frec- 
ventele întreruperi care ne afectează munca şi lipsa 
răgazurilor care ne permit să gândim creativ. Efectele 
timpului petrecut în faţa ecranului vor fi abordate din 
perspectiva psihologică/educaţională, din cea neuro- 
logică şi chiar din cea a sănătăţii fizice. 

Capitolul 2: Problemele puse de conţinutul tehnologi- 
ei digitale. Mă voi referi la reţelele de socializare, la hăr- 
ţuire, sexting, pornografie, violenţă, versuri şi altele. 

Capitolul 3: Problemele asociate cu anumite populații. 
Voi avea în vedere vârsta tânără, ADHD-ul și tulbură- 
rile de spectru autist. 

Capitolul 4: Rolul părinților. Pe parcursul cărții voi 
aduce în discuţie recomandări de prevențţie şi rezolvare 
a dependenţei, dar capitolul acesta se va axa în între- 
gime pe rolul părinţilor ca modele, îndrumători şi fac- 
tori decizionali în impunerea limitelor. 

Capitolul 5: secţiunea despre Şedinţele și acordurile 
de familie va avea în vedere discuţiile care duc la asu- 
marea unui angajament privitor la un echilibru în 
folosirea dispozitivelor digitale. 

Capitolul 6: Problema dependenţei de internet. Vom 
dezbate cauzele, prevenirea şi tratarea acestei proble- 
me din ce în ce mai frecvente. 

Capitolul 7: Recapitulare. Aici voi recapitula conţi- 
nutul anterior. Acest capitol poate folosi ca o trecere în 

revistă, dar este îndeajuns de comprehensiv pentru a fi 
un text de sine stătător adresat celor care vor să cu- 
noască elementele esenţiale ale cărții. 


Ca părinţi, profesori şi copii, toți încercăm să învă- 
ţăm de la ceilalți, aşa că reţineţi că nu e vina nimănui, 
dar e problema tuturor. Mult succes nouă, tuturor! 


CAPITOLUL 1 


Probleme legate de folosirea 
tehnologiei digitale 


În acest capitol vom avea în vedere problemele ce 
ţin de folosirea tehnologiei digitale ca arteră (în opo- 
ziţie cu problemele provocate de conținutul venit prin 
ea). Vom începe cu efectele psihologice/educaţionale 
şi vom continua cu efectele neurologice şi cu cele ce 
ţin de sănătatea fizică. 


Efectele psihologice/educaţionale 
ale tehnologiei digitale 


Termenul de „nativi digitali“ a fost atribuit persoa- 
nelor care au crescut'cu tehnologia digitală, în contrast 
cu „imigranții digitali“, care au adoptat tehnologia di- 
gitală mai târziu în decursul vieţii. Mai pe scurt, nati- 
vii digitali: 

tind spre un mod „superficial“ de procesare a informa- 
ției, caracterizat printr-o deplasare rapidă a atenţiei şi 
printr-o reflecţie redusă. În comparaţie cu generaţiile 
precedente, ei au comportamente multioperaţionale 
asociate cu pierderea concentrării şi cu un autocontrol 
precar. (Loh 2015, p. 2) 


Să analizăm câteva dintre studiile care au dus la 
aceste rezultate. Potrivit unui sondaj de opinie printre 
profesori legat de problema tehnologiei în şcoli: 


+ Aproape 90% dintre profesori consideră că teh- 
nologia a creat o generaţie distrasă, cu o atenţie 
limitată. 

„ 60% consideră că a afectat scrisul şi comunicarea 
directă, adică folosirea frazelor întregi sau mai 
lungi a fost înlocuită cu prescurtări în scris sau în 
dispozitivele media. 

+ Aproape 50% consideră că tehnologia afectează 
gândirea critică şi abilitatea de a face temele pen- 
tru acasă. 

* 76% consideră că elevii sunt determinaţi să caute 
răspunsuri rapide. 


(Porter 2013) 


Pe scurt, tehnologia schimbă modul de învăţare al 
elevilor, şi nu mereu în bine. 

Tehnologia afectează activitatea școlară? 


Da. Potrivit unui studiu efectuat pe elevi (Rosen 
2012), 62% din Generaţia Z. (adolescenţi) îşi verifică 
SMS-urile şi 32% intră pe Facebook la fiecare 15 minu- 
te sau mai puţin, deşi studiul nu precizează dacă aceas- 
tă frecvenţă se schimbă pe parcursul orei. În contrast, 
doar 18% dintre vârstnici îşi verifică SMS-urile şi 8% 
intră pe Facebook la 15 minute sau mai puțin. 

Într-un alt studiu (Baron 2015), elevii au fost între- 
baţi cât de des folosesc telefoanele mobile în timpul 
orei din motive extraşcolare. Elevul mediu afirmă că 
foloseşte mobilul de 11 ori pe zi, pe când 15% dintre 
studenți îl folosesc de peste 30 de ori în timpul orelor. 
Luând în calcul 3 ore de curs pe zi, ultimii l-au folosit 
de mai bine de 10 ori pe curs! 

Toate aceste lucruri îşi spun cuvântul în privinţa 
randamentului învăţării. Într-un studiu, elevii care au 
trimis mesaje în timpul orelor au avut rezultate la exa- 
mene cu 19% mai slabe faţă de cei care nu au făcut 
acest lucru (Thomson 2014). 

Când au fost întrebaţi despre scrierea mesajelor în 
timpul orelor de curs, următoarele procente dintre 
elevi s-au exprimat categoric: 

+ 77% au spus că primirea mesajelor le diminuează 

capacitatea de învățare/memorare. 

* 72% au spus că trimiterea mesajelor le diminuează 

capacitatea de învăţare/memorare. 

e 37% au spus că au fost distraşi când altcineva a 
primit un mesaj. 
31% au spus că au fost distraşi când altcineva a 
trimis un mesaj. 
« 49% consideră în continuare că este în ordine să 
trimiţi mesaje în timpul orei. 
(Rosen 2012) 


Aşadar, elevii au recunoscut că scrierea mesajelor 
în timpul cursurilor le-a cauzat probleme de atenţie 
nu doar lor, ci şi colegilor; cu toate acestea, aproape 
jumătate dintre ei consideră că este în ordine să faci 
acest lucru. 

Deloc surprinzător, nici permiterea accesului la in- 
ternet (nu doar a scrierii de mesaje) al elevilor în tim- 
pul orelor de curs nu a avut efecte pozitive. Unui grup 
de elevi i s-a permis accesul la internet în timpul 
orelor, pe când cei dintr-un al doilea grup nu şi-au 
deschis laptopurile. Cei din primul grup au intrat, 
într-adevăr, pe site-uri legate de tema cursului lor, dar 
unii dintre ei au făcut cumpărături online, au urmărit 
filme şi şi-au verificat e-mailul. Chiar şi aceia care au 
căutat pe internet doar subiecte relevante pentru ora 
de curs au reținut mai puţin despre tema cursului de- 
cât cei care au stat cu laptopurile închise (Carr 2011). 

Multe studii arată că majoritatea elevilor folosesc 
dispozitivele electronice în timpul orelor pentru a scrie 

mesaje, pentru a căuta sau a urmări materiale media. 
Rezultatele acestor studii sunt în concordanță cu studi- 
ile mele neoficiale făcute pe pacienţi care atunci când 
au fost întrebaţi au răspuns că majoritatea elevilor din 
clasele lor folosesc laptopurile/iPadurile din dotarea 
unităţilor de învățământ pentru activități noneducaţi- 
onale. Chiar şi aceia care sunt monitorizaţi ori au acce- 
sul la internet limitat îşi folosesc laptopurile pentru 
jocuri offline. Dacă un adult se apropie de ei, imediat 
apasă o tastă care face să le apară pe display o activitate 
autorizată. Versiunea pe CD (vă amintiţi de ele?) a re- 
vistei MAD conţine un „buton de panică“ a cărui acţi- 
onare, când intră un adult, deschide un document 
Word care afişează un mesaj de genul „E incredibil că 
părinţii au pus iar botul la chestia asta“. Sistemele de 
învățământ care decid să le ofere elevilor o experienţă 
exclusiv digitală trebuie să-şi pună problema dacă 
avantajele sunt mai multe decât dezavantajele. 


Notiţele făcute pe laptop (faţă de cele făcute pe hârtie) 
afectează educaţia? 


Da, posibil. Există multe argumente evidente în fa- 
voarea învățatului cu creionul în mână. Avantajele vin 
din scrierea literelor de către mâna studenţilor şi din 
necesitatea rezumării materialului cu propriile lor cu- 
vinte — scrisul de mână e relativ lent şi, astfel, elimină 

posibilitatea de a nota cuvânt cu cuvânt. De aseme- 
nea, tastaturile sunt conectate la computere, care con- 
ţin multe elemente de distragere a atenţiei, şi e greu să 
navighezi în pagină pentru a adăuga noi informaţii în 
timp ce încerci să-l asculţi pe profesor. Deocamdată, 
să analizăm mai detaliat două aspecte. 

Un studiu despre avantajul scrierii de mână a fost 
făcut din punctul de vedere al ortografiei. Elevii au 
fost puși să înveţe ortografierea a 30 de cuvinte prin 
una dintre cele trei metode practice: (1) folosind un 
creion ca să scrie cuvintele, (2) folosind jetoane cu li- 
tere pentru a pronunţa cuvintele, (3) scriind cuvintele 
la tastatură. Elevii care au scris de mână s-au descurcat 
foarte bine la o dictare ulterioară (Duran și Frederick 
2016). În alte. studii, oamenii care au reprodus de 
mână litere din alfabete nefamiliare s-au dovedit mai 
abili în a le scrie corect decât cei care au exersat tas- 
tându-le. Autorii susțin că mișcările mâinii în timpul 
scrisului au ajutat în recunoaşterea şi la caligrafierea 
mai bună a literelor - abilităţi necesare şi la citit 
(Duran şi Frederick 2016). 

Vom aborda acum subiectul celei mai eficiente mo- 
dalităţi — scrisul de mână sau tastarea — de a lua notițe. 
Un studiu făcut de Mueller şi Oppenheimer (2014) pe 
un număr de 65 de studenţi de la Princeton şi UCLA a 
arătat că aceia care au folosit laptopurile (deconectate 
de la internet) au reușit să noteze mai multe lucruri 


25 


decât cei care au scris de mână. Dar, deşi ambele gru- 
puri s-au descurcat la fel de bine la un test practic dat în 
timpul prezentării, studenţii care s-au folosit de laptop 
nu au avut rezultate la fel de bune la testele cu întrebări 
conceptuale care au necesitat rezumarea materialului. 
Autorii au presupus că viteza mare de tehnoredactare a 
dus la o transcriere oarecum pasivă şi mecanică. La po- 
lul opus, pentru a ţine pasul, cei care și-au luat notițe de 
mână au trebuit să sintetizeze cursul până la esenţa sa, 
în felul acesta implicându-se activ. În partea următoare 
a studiului, acest avantaj al scrisului de mână s-a menţi- 
nut chiar și după ce studenţii au fost sfătuiţi să-şi ia no- 
tițe într-un ritm mai lent. 

Cu toate că există rezultate variate, studii recente 
recomandă prudenţă în trecerea la notițele luate pe 
calculator. Noile tehnologii și strategiile viitorilor stu- 
denţi ar putea schimba sugestiile. 


Cititul de pe ecran afectează învăţarea aprofundată? 


Da. Să analizăm patru argumente în această 
privință: 
1. Ecranele nu implică simţul tactil. 
2. Hipertextul distrage atenția şi e greu navigabil. 
3. Cititul superficial devine o normă. 
4. Distragerile de natură digitală sunt la îndemână, 
chiar pe acel dispozitiv. 

Cititul pe ecran nu implică simţul tactil 


Cititul este o experienţă polisenzorială. Potrivit cer- 
cetărilor, cititul ca activitate cerebrală implică nu doar 
vederea, ci şi atingerea. Faptul că ţinem în mână o pa- 
gină fizică o face mai uşor de însuşit: „Irecerea de la 
hârtie la ecran nu doar că schimbă modul parcurgerii 
unui fragment scris. Influenţează și nivelul de atenţie 
dedicat lui şi profunzimea concentrării asupra lui“ 
(Carr 2011, p. 90). 


Cititul de pe ecran îngreunează navigarea şi orientarea, 
mai ales când intervine hipertextul 


Hipertextul (linkurile de internet pe care poţi da 
click) este unul dintre cele mai importante elemente ale 
internetului. Într-adevăr, hipertextul este motivul pen- 
tru care internetul este denumit „reţeaua“. Utilizatorul 
navighează dintr-un punct în altul cu un click al mou- 
se-ului, apoi în altul şi iar în altul, formând o reţea de 
salturi. Adeseori, nu poţi şti cu exactitate unde eşti şi 
cum ai ajuns acolo. Acest lucru nu este o problemă 
dacă doar încerci să-ţi perfecționezi continuu căuta- 
rea unei informaţii anume. 

Totuşi, hipertextul pare a fi un important factor de 
distragere când încerci să citești un text mai lung, mai 
compact: „Cercetările continuă să arate că persoanele 
care citesc de pe hârtie înţeleg, își amintesc şi învață 

mai mult decât cele care citesc texte înţesate de linkuri“ 
(Carr 2011, p. 127). Pentru a da doar unul dintre nu- 
meroasele exemple ale cercetării, unui grup de 35 de 
adulți i s-a oferit spre citire o povestire tipărită pe hâr- 
tie şi a fost comparat cu un alt grup alcătuit din același 
număr de adulți, căruia i s-a oferit să citească aceeași 
povestire, dar într-o versiune cu hipertexte, aşa cum ar 
apărea pe o pagină de internet. Chiar dacă celor care 
au citit în format virtual le-a luat mai mult timp, 3 din 
4 au semnalat probleme legate de urmărirea textului, 
în comparaţie cu 1 din 10 cititori ai textului tipărit. 
Cum se face că hipertextul diminuează înţelegerea? 
Se pare că ar fi două motive. În primul rând, e vorba 
despre distragerea vizuală exercitată de textul albastru. 
Dar şi mai important este că, la fiecare hipertext, creie- 
rul cititorului trebuie să se întrerupă din ceea ce făcea 
(înţelegerea argumentării autorului) şi să proceseze în- 
trebarea: „Oare să dau click sau nu pe acest hipertext?“ 
Nu pare a fi o mare problemă, dar e suficient pentru a 
scurtcircuita logica lucrurilor. La urma urmelor, e o 
decizie importantă: cine ştie ce conţinut ascunde acel 
link? E ca la un joc televizat: cine ştie ce premiu se află 
în spatele uşii cu numărul unu?! În momentul la care 
creierul a hotărât ce decizie să ia în privinţa linkului, se 
poate să fi uitat deja la ce se gândea înainte. La urma 
urmelor, creierul are un număr limitat de lucruri pe 
care le poate reține sau la care poate lucra simultan (o 

abilitate numită „memorie de lucru“, ciorna creieru- 
lui). Neuronii sunt totuşi în număr finit. 

În afară de hipertext, mai există o caracteristică a 
cititului pe ecran care îngreunează orientarea în tim- 
pul lecturii. Dat fiind că ecranul îţi permite să deru- 
lezi, să schimbi mărimea textului, să schimbi numărul 
coloanelor etc. (adică să schimbi tot timpul ceea ce 
vezi ca cititor), este greu să-ți faci o imagine concretă 
despre material. Practic, nu-ţi poţi spune „Era în 
stânga-jos pe pagină, spre sfârşitul cărţii“, pentru că, 
următoarea dată când accesezi materialul, rezultatul 
căutării s-ar putea să nu mai fie, vizual, în același loc. 
Articolele lungi nu sunt împărţite pe pagini, ceea ce-l 
dezorientează şi mai mult pe cititor în legătură cu lo- 
cul lor. Toate acestea contează pentru că „o bună re- 
prezentare în spaţiu mentală a aranjării textului duce 
la o mai bună înţelegere a ceea ce citeşti“ (Greenfield 
2015, p. 215). Ecranul mic al smartphone-ului nu 
face decât să complice problema. Multor oameni li se 
pare mai uşor să răsfoiască paginile unei cărți sau ale 
unei variante printate decât să detecteze din nou lo- 
cul pe ecran. 

Cu toate acestea, efectele negative ale citirii bazate pe 
hipertext nu sunt inevitabile. Folosirea unui program de 
navigare ar putea fi utilă. Anumite caracteristici ale citi- 
torului, precum capacitatea de a vedea „imaginea de 
ansamblu“, cunoştinţele prealabile despre subiect şi 

interesul crescut faţă de acesta ajută la atenuarea dez- 
orientării (Loh 2015). 


Tehnologia digitală poate conduce la o înțelegere superficială 


Pe lângă faptul că sunt problematice pentru că îl 
dezorientează pe cititor asupra locului în care citeşte, 
salturile făcute în textul virtual sunt o cauză impor- 
tantă a cititului superficial. În cărţile clasice, tipărite, 
autorul a petrecut (se presupune) mult timp pentru 
conceperea unei povestiri coerente sau a unui raţiona- 
ment fluid. Pe măsură ce avansează în subiectul cărții, 
cititorii pot să se oprească şi să mediteze asupra acțiu- 
nii în desfăşurare. Când şi-au terminat pauza de gân- 
dire cu privire la cele citite, cartea e la locul ei, gata 
iarăşi să-l conducă pe cititor pe parcursul unui rațio- 
nament elaborat şi bine gândit. Hipertextele atrag după 
ele moartea raționamentului trasat de autor. Pentru 


mai multe informaţii daţi click aici. Ele te poartă peste 


tot, dintr-un loc în altul, de la autor la autor, de la un 


subiect la alt subiect, şi rareori te readuc în punctul de 
unde ai început lectura acelui text exhaustiv şi bine 
structurat. În schimb, cititorul trece de la un site la al- 
tul (cititul superficial) în căutarea următoarei mici no- 
utăţi picante. Într-adevăr, majoritatea site-urilor rețin 
atenţia cititorului preț de 18 secunde. Oricât de impor- 
tantă ar fi, capacitatea de a căuta selectiv informaţia 

importantă nu ar trebui să fie singura abilitate de lec- 
tură pe care le-o predăm copiilor noștri. (Apropo, v-aţi 

“surprins distrași de linkul fals de mai sus şi v-aţi între- 
bat dacă să daţi click pe el sau nu? Bineînţeles că nu se 
poate. Este o carte tipărită. Însă, dacă aţi uitat unde 
rămăseserăm cu discuţia, acest mic experiment arată 
cât de mult poți fi dezorientat de digresiuni precum 
accesarea linkurilor din hipertexte.) 

Motoarele de căutare constituie şi ele un aspect al 
problemei. Nu mă înţelegeți greşit, îmi place Google. 
N-aş mai putea lucra fără el, sau fără PubMed pentru 
cercetările mele medicale, sau fără căutările detaliate 
de pe Amazon. Doar că ele ne conduc direct la sursă, 
care pentru mulți dintre noi este singurul lucru pe ca- 
re-l citim. Iarăşi, acest aspect scapă din vedere logica 
de ansamblu a autorului şi ne poate face să omitem 
contextul acelui rezultat direct al căutării. O analiză 
asupra menţiunilor bibliografice din lucrările studen- 
ților a arătat că 46% trimit la prima pagină a sursei şi 
77% la primele trei pagini - în cercetarea lor, studenții. 
nu trec aproape niciodată de primele trei pagini 
(Baron 2015)! Aceasta constituie o altă sursă pentru o 
posibilă Jectură superficială. 

După o anchetă legată de deprinderile de cercetare, 
efectuată pe un număr de 400 de studenţi canadieni, au- 
torii studiului au stabilit că studenţii sunt de părere că 
materialele online au fost de folos pentru selectarea 

unor informaţii specifice, dar pentru studiul aprofun- 
dat au fost alese cărțile tipărite. Tipăritura îţi dă o ima- 
gine de ansamblu (Baron 2015). 

Există îngrijorări că cititul superficial poate afecta 
dezvoltarea unor abilităţi de lectură profundă, cum ar 
fi reflecţia atentă, analiza critică şi gândirea deductivă. 
Există temerea că legăturile neuronale necesare cititu- 
lui aprofundat, cum ar fi zonele din creier responsabi- 
le cu procesările vizuale şi fonologice, nu s-ar stabili la 
acele persoane care învață preponderent prin citit su- 
perficial (Loh 2015). 


Cititul de pe un aparat digital distrage atenţia 


Cititul de pe un instrument digital conectat la inter- 
net sau unul cu jocuri video instalate distrage foarte 
mult atenţia. 90% dintre studenţi au afirmat că sunt mai 
degrabă tentaţi să se ocupe și de alte lucruri în timp ce 
citesc în format digital, în timp ce doar 1% au declarat 
că un exemplar tipărit i-ar face să se ocupe şi de altceva. 
9% au considerat că suportul (electronic sau tipărit) nu 
contează din perspectiva multioperaționalităţii. 

Şi să nu uităm toate acele anunţuri care se strădu- 
iesc să ne capteze atenţia şi care ne îndepărtează de in- 
tenţia autorului. Până acum nimeni nu a reuşit să 
introducă un anunţ de tip pop-up într-o carte tipărită, 
dar cele de pe internet continuă să devină tot mai 

invazive. Apar pe site-uri chiar dacă ai activat blocarea 
lor. Multe dintre ele folosesc mișcarea, care captează 
imediat atenţia, deoarece creierul mamiferelor are de- 
tectori de mișcare foarte puternici. (Mişcările din 
preajmă spun că eşti pe cale să-ţi obţii prânzul sau să 
devii hrana altcuiva. De aceea, mişcarea distrage inevi- 
tabil atenţia. Acesta este un alt motiv pentru care jocu- 
rile video şi clipurile ne captează atenţia atât de mult.) 

Bineînţeles că le putem cere elevilor noştri să se de- 
conecteze de la internet în timp ce încearcă să lucreze. 
Sigur, de parcă o să se întâmple asta vreodată. 


Cititorii preferă în mod dar să citească în formatul tipărit 
(chiar dacă nu e un instrument de învăţare mai bun) 


Deşi sunt multe dovezi că lectura în format digital, 
îndeosebi online, afectează procesul de învăţare, ele 
sunt în continuare oarecum neconcludente. Totuşi, este 
destul de concludent că 89% dintre cititori preferă să 
citească formatul clasic, faţă de 11% care preferă forma- 
tul digital, şi că, dacă au de ales, vor opta pentru versiu- 
nea tipărită, nu pentru cea electronică. Cifrele sunt 
destul de constante, indiferent dacă e vorba de studiile 
făcute pe studenţi americani, japonezi sau germani. 

Se pare că lungimea textului are un rol important în 
alegere. Pentru studenţi nu a contat suportul folosit 
când au avut de-a face cu texte scurte precum articolele 

de ziar. Însă 92% dintre studenţii americani au ales for- 
matul tipărit în cazul textelor lungi pentru studiu și 
pentru cititul de plăcere. Studenţii preferă senzaţia de a 
pipăi paginile, de a recunoaşte semnul lăsat. în text, 
uşurinţa de a răsfoi înainte şi înapoi şi chiar mirosul 
cărţii. Le place ideea de a-şi personaliza obiectul cu no- 
tiţe scrise de mână. Apreciază efortul mai mic depus de 
ochi (Baron 2015). De asemenea, le place că nu sunt 
distraşi de toate lucrurile la care ar fi avut acces pe dis- 
pozitivele lor digitale cu un singur click. 

Neurologul Baron conchide: „Date fiind aceste re- 
zultate, nu pot decât să mă întreb de ce sistemul de 
învățământ îndeamnă studenții să citească în format 
digital“ (Baron 2015, p.181). 


Cum funcţionează sistemul atenţiei noastre? 


Înainte să trecem de acest subiect, trebuie să fi- 
xăm anumite cunoştinţe de bază despre cum funcţi- 
onează sistemul atenţiei noastre. Veţi vedea imediat 
rostul acestora. 

Există diferite explicaţii despre felul în care ne con- 
trolăm atenţia; sau, poate, despre cum ne controlează 
atenţia noastră (Levitin 2014; Palladino 2015). Să ve- 
dem dacă putem să le combinăm și să folosim aceste 
cunoştinţe elementare pentru a ne da seama cum afec- 
tează tehnologia digitală abilitatea noastră de a genera 

pauze, de a efectua mai multe operaţiuni simultan și de 
a ne antrena controlul voinţei în privinţa lucrului asu- 
pra căruia ne focalizăm atenţia conștientă. 

În principiu, sunt trei tipuri de rețele atenţionale, 
care concurează mereu între ele pentru posibilitatea 
de a se exprima: 

„+ Rețeaua concentrării asupra sarcinii. Aceasta nece- 

sită atenţie sporită pentru o sarcină anume. Este 
funcţia care ne permite să punem în aplicare un 
plan în mod consecvent. De exemplu, scrierea 
unui eseu necesită o concentrare continuă, delibe- 
rată pentru a trece de la analiza subiectului la pu- 
nerea în ordine a gândurilor, la scrierea eseului, la 
predarea lui. Reţeaua concentrării asupra sarcinii 
este reţeaua „Pune-te pe treabă!“ 
Această reţea mai este numită şi „atenţie volunta- 
ră“. Ea rezultă dintr-un efort volitiv, autodirecţio- 
nat. Ca atare, este greu de susținut. De asemenea, 
poate fi considerată o atenţie de tip „sus-jos“, cu 
trimitere la plasarea anatomică a centrilor atenţiei 
voluntare, localizaţi, în urma procesului evolutiv, 
în partea de „sus“ a creierului — încercând să-şi 
exercite controlul asupra părţilor inferioare ale 
creierului, care se ocupă de instinctele noastre 
animalice primare. 

* Rețeaua senzorială/de avarie. Indiferent ce altceva 
facem, rețeaua noastră senzorială ne scanează 

permanent mediul în căutarea unor elemente de 
siguranţă sau de oportunitate. Ca un buletin de 
ştiri, răzbate prin orice stare emoțională. Am văzut 
deja cum detectorii noştri de mişcare funcționează 
neîncetat, dar ne explorăm încontinuu mediul şi 
cu ajutorul altor simțuri. Aceşti detectori senzori- 
ali ne atrag şi spre zona multimedia şi lumea plină 
de culoare şi de mişcare a jocurilor video. Odată ce 
stimulul a fost detectat, rețeaua concentrării pe 
sarcină trebuie să facă față situaţiei. De exemplu, - 
chiar şi în timpul somnului, detectorii sonori ai 
părintelui îl alertează atunci când se aude plânsul 
unui bebeluș. Odată ce reţeaua senzorială/de ava- 
rie l-a alertat pe părinte, rețeaua concentrării pe 
sarcină decide că foamea este problema şi îl ține pe 
părinte concentrat pe hrănirea sugarului. 

Reţeaua senzorială/de urgenţă este o formă de 
„atenţie involuntară“. Fapt important, nu necesită 
vreo intenţie voluntară din partea persoanei. Ca o 
măsură de siguranță, este totdeauna pornită şi se 
activează automat. E pasivă şi ţine de stimuli, nu 
de efortul voluntar. 

Reţeaua reveriei. Aceasta îşi intră în rol când cele- 
lalte reţele nu se ocupă activ de vreo situaţie. E pe- : 
rioada când creierul cântărește lucrurile, gândește 
într-o manieră creativă nonliniară, îşi consoli- 


„dează cunoștințele şi se reface. Se întâmplă în 

perioadele de pauză, de somn, chiar şi în timpul 
cititului, dacă ce ne oprim pentru a medita la sen- 
sul textului. Reţeaua reveriei îşi intră în drepturi 
când nu este altceva de făcut. Nu doar că e în ordi- 
ne să fii plictisit; plictiseala e uneori vitală pentru 
buna funcţionare a creierului. Reţeaua reveriei 
este un alt fel de atenţie involuntară, de vreme ce 
creierul e liber să călătorească oriunde doreşte. 

Poate că v-aţi întrebat: „Cum schimbă creierul 
frecvenţa de la o schemă la alta?“ De fapt, probabil că 
nu v-aţi pus această problemă, dar, în orice caz, este 
important să o înfruntaţi. Se consideră că o parte a cre- 
ierului numită cortexul insular ar fi responsabilă cu 
comutarea între reţele (Levitin 2014). Acest efort al co- 
mutării necesită energie şi poate deveni obositor și 
stresant. „Multe studii au arătat că simpla comutare 
între două sarcini poate duce la o încărcare cognitivă, 
obstrucţionându-ne gândirea şi crescând probabilita- 
tea ca noi să omitem sau să interpretăm greşit infor- 
maţii importante“ (Carr 2011, p. 133). 

De ce sunt importante toate acestea? În primul 
rând, constituie o parte a răspunsului la întrebarea „De 
ce poate copilul meu să fie atent la jocuri video, dar la 
teme nu?“ Răspuns: Segmentul strategic, al concentră- 
rii pe sarcină, solicitat de jocurile video este susținut în 
mod constant de rețeaua senzorială/de avarie, care este 

neintenționată, constantă şi facilă. Scrierea unui eseu 
cu creionul pe hârtie nu are această atracție senzorială 
lipsită de efort, ci se bazează în primul rând pe efortul 
voluntar şi epuizant. Cu cât un copil se plânge mai mult 
de o sarcină sau o evită, cu atât este mai probabil ca re- 
ţeaua voluntară să-i fie mai greu încercată. Observaţi că 
atenţiile voluntară şi involuntară conlucrează adesea, 
într-o mai mică sau mai mare măsură. 

O înţelegere a sistemelor de atenţie e de asemenea 
importantă, pentru că oferă cadrul de bază pentru în- 
ţelegerea altor două probleme legate de timpul petre- 
cut în faţa ecranului: tentaţia efectuării simultane a 
mai multor operaţiuni şi lipsa pauzei. 


„Dar, mamă, pot fi atent la mai multe lucruri deodată!“ Mitul 
„multioperaționalității“ 


Cum gestionează sistemul nostru de atenţie „multi- 
operaţionalitatea“? ii | 

Nu o gestionează. „Multioperaţionalitatea“ nu există. 
Mai exact, opinia generală este că oamenii fac atât de des 
„multiple comutări“ de la o activitate la alta şi înapoi, în- 
cât au impresia că fac două lucruri în acelaşi timp, dar, 
de fapt, nu sunt atenţi decât la unul singur pe moment. 
Nu poţi scrie un mesaj în timp ce citeşti din manual! 


Deci să reformulăm întrebarea: cum gestionează 
sistemul nostru de atenție „comutările multiple“? 

Nu prea bine. Într-unul dintre numeroasele studii 
pe această temă, subiecţii au avut la dispoziţie în 
aceeași încăpere un computer şi un televizor. Nu li s-a 
cerut să facă mai multe lucruri în acelaşi timp, dar s-a 
observat că îşi mutau atenţia între cele două dispozi- 
tive în medie de patru ori pe minut, în total de 120 de 
ori pe parcursul unei supravegheri de jumătate de 
oră (Loh 2015). Se poate ca ei să fi avut impresia 
„multioperaţionalităţii“, dar de fapt au făcut comutări 
multiple. Într-o altă cercetare, studenților li s-a cerut 
să studieze timp de 15 minute într-un mediu familiar. 
S-a constatat că subiecţii studiau doar 10 minute, co- 
mutarea la alte activităţi fiind direct proporţională 
cu tehnologia avută la dispoziție. Un alt studiu a ară- 
tat că fie şi numai faptul că stau în apropierea unora 
care practică „multioperaționalitatea“ la computer le 
afectează reținerea materialului învăţat. Toate acestea 
sunt, poate, un avertisment pentru aceia dintre noi că- 
rora le place să lucreze cu televizorul pe fundal sau să 
aibă tehnologia digitală la îndemână în timp ce în- 
cearcă să lucreze. 

Deşi cei mai mulți dintre noi consideră că putem să 
facem în mod eficient comutări multiple, doar anumi- 
te lucruri se îmbină cu succes. „Multioperaţionalitatea“ 
în privinţa muzicii este cea mai facilă pentru oameni 
de toate vârstele. Ba chiar există motive să credem că, 
de fapt, muzica îi poate ajuta pe unii să înveţe. În mod 

sigur, audițiile muzicale distrag atenţia mai puţin de- 
cât certurile dintre fraţi sau decât zornăitul veselei ca 
tip de zgomot alb. (Problema ar putea fi generată de 
folosirea smartphone-ului pentru a asculta muzică, 
proces care atrage după sine o gamă întreagă de dis- 
trageri ale atenţiei de la teme. Ar fi preferabil un radio 
sau să scoatem la lumină un player digital fără inter- 
net şi capacități video.) Prima generaţie de după răz- 
boi, pentru care „multioperaţionalitatea“ prezintă cele 
mai mari dificultăţi, consideră, pe de altă parte, că pri- 
vitul la televizor şi mâncatul pot fi făcute în paralel cu 
alte activităţi. Indiferent de vârstă, persoanele studiate 
au considerat că „multioperaţionalitatea“ este mai di- 
ficilă în timp ce scriu mesaje, citesc sau joacă jocuri 
video (Rosen 2015). 

Persoanele care stau conectate la internet/smartpho- 
ne şi sunt dispuse să dea curs întreruperilor au parte de 
frecvente distrageri ale atenţiei. Din observarea progra- 
matorilor s-a constatat că ei sunt întrerupți la fiecare 3 
minute. Prezența laptopurilor la întâlniri duce la între- 
ruperi la fiecare 2 minute (Rosen 2015). 

Dincolo de timpul necesar gestionării fiecărei dis- 
trageri digitale, este nevoie de foarte mult timp supli- 
mentar (şi energie intelectuală) pentru a reveni unde 
erai când ai fost întrerupt. De exemplu, copilul tău se 
opreşte ca să citească un SMS şi să răspundă la el. Poate 
va spune că asta i-a luat doar 30 de secunde. Însă acel 

mesaj i-a întrerupt firul gândirii pentru eseul pe care 
tocmai îl scria. „Unde am rămas? La ce mă gândeam?“ 
Reorientarea poate să implice nevoia de a se întoarce 
puţin în eseu, apoi de a se lămuri din nou ce urmează. 
În funcţie de diferitele studii, cercetarea arată că reori- 
entarea — simpla revenire acolo unde ai rămas — durea- 
ză de la 1-5 minute până la 25 de minute. 

Pe scurt, „Cercetările psihologice au dovedit demult 
ceea ce majoritatea ştim din experienţa de viață: pauze- 
le dese ne împrăștie gândurile, ne reduc capacitatea de 
memorare şi ne fac să devenim încordaţi şi nervoși. Cu 
cât ne este mai complex firul gândiri, cu atât mai mare 
e dauna cauzată de distragere“ (Carr 2011, p. 132). 

De aceea încercările de „multioperaţionalitate“ în 
timpul studiului sunt o triplă pacoste. în primul rând, 
este nevoie de timp pentru a rezolva întreruperea. În al 
doilea rând, elevul pierde foarte mult timp pentru a re- 
veni unde rămăsese înainte de a fi întrerupt. În al trei- 
lea rând, activitatea cerebrală e încetinită și mai mult 
de energia şi încordarea consumate atunci când 
cortexul insular este suprasolicitat să acţioneze în co- 
mutarea de la o activitate la alta. Să ai acest lucru în 
vedere când pui la punct împreună cu copilul tău situ- 
ația aparatelor care i-ar putea distrage atenţia în timp 
ce-şi face temele (vezi Capitolul 5). 

„Multioperaţionalitatea“ este ineficientă și prin ur- 
mare reduce, de fapt, timpul liber. Copilul tău va avea 

mai mult timp liber şi va fi mai puţin stresat dacă lasă 
deoparte aparatele digitale pe timpul studiului. 


„Dar, mamă, mă plictisesc foarte tare când nu joc jocuri 
video“: Necesitatea pauzei 


Deşi copilul poate mânca (0 activitate destul de au- 
tomată) şi juca Nintendo în același timp, şi astfel pare 
să dovedească o multioperaţionalitate destul de efici- 
entă în această situaţie, jocurile video afectează capa- 
citatea creierului. de se odihni în pauza care ar fi 
apărut dacă s-ar fi bucurat doar de experiența mânca- 
tului, lăsându-și mintea să zboare sau stând de vorbă 
cu familia. Pauza este importantă. Aşa cum scriu 
Gardner şi Davis (2014, p. 74): 


Reveria, mintea lăsată să zboare şi întrebările către sine au 
aspecte benefice. Meditaţia poate fi importantă în mod 
special pentru tinerii preocupaţi să-şi dea seama cine şi ce 
vor să devină... Dacă nu se desprind de un mod de viaţă 
dirijat de tehnologie, persoanele tinere riscă o mărginire 
prematură a personalităţii lor, având şanse mai mici să 
atingă o conștiință de sine deplină şi satisfăcătoare. 


De asemenea, ecranele pot înghiţi timpul pe care l-am 
fi putut acorda unui somn scurt. Este binecunoscut fap- 
tul că un pui de somn de 10-20 de minute îmbunătăţeş- 
te funcția cognitivă şi vigoarea, reducând totodată 

somnolenţa şi oboseala. (Reţine totuși că, de obicei, oa- 
menii se trezesc moleşiţi dintr-un somn de o oră sau 
mai mult.) 


Ecranele iau din timpul rezervat pentru joaca liberă 


Timpul petrecut în faţa ecranului nu afectează doar 
pauzele, ci şi joaca liberă. După trecerea în revistă a 
zeci de ani de cercetări, Academia Americană de: 
Pediatrie a conchis că joaca liberă şi fără dispozitive cu 
ecran este cel mai bun mod pentru copii de a deprinde 
abilităţi de rezolvare a problemelor, de raționament, de 
comunicare, de creativitate şi abilități motrice. În nu- 
mele Academiei, dr. Ari Brown a conchis: „În «cultura 
realizării» din zilele noastre, cel mai mare bine pe care 
i-l poţi face copilului tău este să-i dai şansa de a se juca 
liber — atât cu tine, cât şi singur. Copiii au nevoie de 
asta pentru a-şi da seama cum funcționează lumea“ 
(AAP 2011b). 


Ecranele consumă din timpul rezervat jocului şi activităţilor 
organizate 


Pe lângă reducerea pauzelor de gândire creativă, fo- 
losirea în exces a dispozitivelor media afectează și tim- 
pul liber care ar putea fi folosit pentru activităţi 
productive precum sporturile, muzica, teatrul şi învăţa- 
rea gestionării relaţiilor interumane. Îndeosebi copiii 

cu ADHD pierd ocazii de a-şi exersa controlul impulsi- 
vității, concentrarea atenţiei, socializarea şi autocontro- 
lul. De fapt, jocurile video, prin chiar natura lor, pot să 
accentueze aceste caracteristici negative. (Deşi, pe de 
altă parte, tehnologia digitală e moneda de schimb pen- 
tru o mare parte a socializării copiilor de aceeaşi vârstă 
şi deci poate avea un rol social benefic, pe lângă faptul 
că îi poate ajuta să dobândească anumite abilităţi, pre- 
cum cititul.) Alte informaţii despre internet şi categori- 
ile speciale de populaţie se găsesc în Capitolul 3. 


Ecranele afectează dezvoltarea atenţiei voluntare 


Atenţia voluntară - capacitatea de a-ţi concentra 
voit atenţia spre ceva anume şi deci de a-ţi controla ac- 
țiunile — este o abilitate esenţială. Este, poate, cel mai 
important indiciu al succesului în viitor. Acest lucru a 
fost demonstrat în anii 1970 prin „testul bezelei“, efec- 
tuat la Universitatea Stanford. Copiilor li s-a oferit ceva 
dulce, cum ar fi o bezea, şi li s-a spus că o pot mânca 
imediat; dar că, dacă aşteaptă singuri timp de 15 minu- 
te, pot mânca două bezele. Majoritatea copiilor au re- 
zistat tentaţiei doar 3 minute. Totuşi, 30% dintre ei au 
aşteptat cele 15 minute şi au primit recompensa dublă. 
Aceşti 30% s-au folosit de o gamă întreagă de tehnici 
pentru a-şi abate voit atenţia de la bezeaua aflată în 
faţa lor: unii şi-au acoperit ochii, alții au cântat-etc. 

Şi iată partea interesantă: studii ulterioare efectuate 
pe persoane până la vârsta de 40 de ani au arătat că acei 
copii care şi-au putut controla atenţia, ţinând-o departe 
de atracţia stimulilor, au avut reușite mai mari în diferi- 
te aspecte ale vieții, cum ar fi nota la bacalaureat, edu- 
caţia de nivel înalt, prieteniile de durată etc. Succesul la 
testul bezelei a fost mai predictiv decât orice alt test, 
inclusiv cel de inteligență (1Q). Aceste rezultate au fost 
confirmate în repetate rânduri (Palladino 2015). 

Aşadar, când ne educăm copiii să-și exerseze auto- 
controlul (atenţia voluntară) pentru se desprinde de 
ecrane, e de sperat că ei îşi dezvoltă una dintre cele 
mai importante abilităţi ale vieţii. E firesc să fie nevoie 
de eforturi pentru a ieşi din câmpul gravitațional al 
ecranului. Această capacitate merită însușşită în ciuda 
disputelor dintre copil şi părinţi care pot apărea pe 
parcursul dezvoltării lui. 


Zone unde educaţia digitală se remarcă în mod deosebit 


Fără îndoială, există zone în care educaţia digitală 
prezintă avantaje: 
+ Cititul în format digital economiseşte hârtia. 
- Cititul în format digital poate facilita accesul la cărți 
şi la alte informaţii în domenii cu resurse limitate. 
* Tehnologiile îmbunătățite de computere sunt pre- 
ferate de studenţi şi se pare că-i ţin implicaţi în 

procesul de învăţare care necesită exersare/repeti- 
ţie. O metaanaliză cuprinzând 46 de studii (cu 
participarea a 36.000 de elevi) a scos la lumină 


«A 


„efecte pozitive considerabile“ în matematică da- 
torate folosirii computerului. O altă metaanaliză, 
cuprinzând 84 de studii (însumând peste 60.000 
de elevi), a arătat că programele informatice create 
ca să faciliteze lectura au avut un efect pozitiv, deşi 
mic, asupra abilităților de citire. Aspect important, 
toate aceste tehnologii sunt mai eficiente sub su- 
pravegherea profesorului (Greenfield 2015). 
Asupra elevilor cu nevoi speciale tehnologiile di- 
gitale au avut un efect în mare parte pozitiv. Aici 
sunt incluşi copii cu dislexie, deficienţe de vedere, 
tulburări de spectru autist şi deficienţe intelectu- 
ale — ei îmbunătăţindu-și fie capacitatea de învă- 
ţare, fie pe cea de comunicare (Greenfield 2015). 


Recapitulare despre efectele raportului digital vs. 
tipărit asupra învățatului 


Iată concluziile mele bazate pe cele de mai sus: 


Cititul în format digital poate fi de preferat pen- 
tru texte scurte pe care cititorul nu are intenţia să 
le studieze sau să le recitească. 


* Multe (dar nu toate) studii sugerează că exempla- 


rul tipărit este preferabil celui electronic în cazul 

- textelor mai lungi sau al celor care trebuie studia- 
te sau recitite. 

* Cititul în format digital este îngreunat de necesita- 
tea unui aparat digital care distrage atenţia (ceea ce 
conduce la încercări nereuşite de „multioperaţio- 
nalitate“), de o capacitate precară de orientare în 
text şi de hyperlinkurile care întrerup concentrarea 
şi tulbură firul argumentativ bine stabilit de autor. 

e Textul tipărit e de departe preferat pentru senza- 
ţia oferită de citit. Deşi încă nu s-a dovedit acest 
lucru, o experienţă de lectură mai plăcută îi poate 
face pe elevi să dedice mai mult timp textului, 
ceea ce duce la o mai bună învăţare. 

e Laptopurile şi smartphone-urile deschise distrag 
puternic atenţia şi s-a dovedit că au un efect ne- 
gativ asupra concentrării şi a învățatului în clasă, 
chiar şi atunci când sunt folosite pentru a căuta 
informații legate de subiectul lecţiei. 

+ Folosirea moderată a tehnologiei, sub suprave- 
gherea cadrului didactic, pare să fie utilă în spe- 
cial pentru materialele care necesită repetiţie/ 
exersare şi pentru elevii cu nevoi speciale. 

* Nu există răspunsuri categorice deocamdată. Pro- 
babi! că generaţia cea mai tânără din prezent va fi 
altfel. Dar chiar şi liceenii şi studenții de astăzi au 
părerile descrise mai sus, iar ei sunt, în mare par- 
te, digitali nativi. 

e Şcolile care trec la comunicarea exclusiv digitală 
pot fi bine intenționate, dar strategia s-ar putea 
dovedi contraproductivă. Poate că va fi nevoie, 
pentru a şti care este cea mai bună abordare, să 
aşteptăm până când elevii îşi vor începe vieţile şi 
carierele de adulţi. Faptul că au un ecran mereu 
pornit în clasă îi ajută cu adevărat pe copii să păs- 
treze un echilibru digital în viața lor? 


Alte efecte psihologice ale tehnologiei digitale 


În afară de efectele asupra cititului și alte probleme 
de învăţare, internetul are şi efecte psihologice asupra 
utilizatorilor lui. Gardner şi Davis (2014) identifică 
probleme ce ţin de formarea identității, de intimitate - 
şi de imaginaţie. 


Efecte asupra identității 


Pe internet poţi fi oricine doreşti. Ai timp să-ți mo- 
delezi profilul în orice mod vrei. Poţi interveni cu ace- 
le răspunsuri inteligente care nu ţi-au venit la timp în 
viaţa reală. Poţi fi puternic. Poţi posta pe reţelele de 
socializare doar despre lucrurile pozitive care ţi se în- 
tâmplă. Online, viaţa ta poate fi perfectă. 

Sau poate fi cumplită. Poate că ţi-ai creat o identi- 
tate virtuală care nu reflectă identitatea ta, dar în care 

eşti captiv. Acţiunile celorlalți utilizatori te pot determi- 
- na să-ţi asumi trăsături nedorite. Sentimentul valorii 
personale poate să depindă de rapiditatea răspunsuri- 
lor celorlalţi la postările tale și de like-urile primite. E 
un sistem care necesită o întreținere permanentă și 
consumatoare de timp. Mai multe despre acest su- 
biect, în Capitolul 2. 


Efecte asupra intimităţii 


Prin numeroasele forme de comunicare în timp 
real cu ceilalţi, tehnologia digitală vine cu metode, in- 
existente până acum, de a te deschide faţă de alţii, de 
aproape sau de departe, şi în felul acesta poate cultiva 
apropierea şi prietenia. | 

Sau nu. Dialogul din mediul virtual poate conduce 
la relaţii artificiale, limitate de lipsa comunicării faţă în. 
față. Comunicarea constantă cu un cunoscut poate pă- 
rea - când fiecare dintre cei doi este privit separat — o 
pălăvrăgeală lipsită de sens („Cui îi pasă cum îţi stă pă- 
rul azi?“); dar în ansamblu poate fi văzută, chiar şi de 
departe, ca o manifestare de profundă familiaritate. 

Din fericire, studiile arată că „în general, tinerii 
folosesc comunicarea virtuală nu neapărat pentru a 
o înlocui pe cea directă, ci mai curând pentru a-i da 
o dimensiune mai largă... în care metodele adiţio- 
nale de comunicare cu prietenii se transformă în 

sentimente sporite de apropiere față de ei“ (Gardner şi 
Davis 2014, p. 108). 


Efecte asupra imaginației 


Încă o dată, în funcţie de felul în care este folosită, 
tehnologia digitală poate fi ori un succes, ori un eşec în 
privinţa imaginaţiei şi a creativităţii. Aplicațiile şi in- 
ternetul deschid căi noi pentru creativitate şi colabora- 
re (o parte însemnată a creativităţii); pe de altă parte, 
pot înăbuşi creativitatea prin stimularea imitației, prin 
comunicarea limitată via Twitter sau prin oferirea de 
distrageri care reduc timpul dedicat creativităţii. 


Asocierea cu alte tulburări psihologice 


Multe cercetări arată că folosirea în exces a tehnolo- 
giei digitale e strâns legată de o gamă largă de tulburări 
psihologice. Este extrem de important să reținem că, 
pentru multe dintre aceste legături, nu s-a demonstrat 
până acum care este cauza şi care efectul. De exemplu, 
ştim că depresia e corelată cu folosirea excesivă a teh- 
nologiei digitale. Totuşi, majoritatea studiilor actuale 
nu pot distinge dacă o depresie latentă mai veche a dus 
la folosirea internetului ca o formă de evadare sau dacă 
folosirea internetului a provocat în viața unui copil 
până atunci fericit destul de multe probleme încât să-l 
facă depresiv. Incapacitatea de a distinge cauza şi 

efectul e o mare problemă în „studiile observaţionale“. 
(Studiile observaţionale implică observarea pasivă pen- 
tru a vedea dacă două scenarii apar în mod obişnuit la 
aceeaşi populaţie, într-o anumită perioadă de timp.) 

Cu toate acestea, studiile observaţionale sunt ade- 
sea tot ce avem la dispoziţie. De multe ori e imposibil 
şi/sau lipsit de etică să faci cel mai bun fel de cerceta- 
re, care este studiul randomizat, prospectiv, dublu-orb 
(într-o asemenea situaţie, la începutul studiului parti- 
cipanţii sunt repartizaţi aleatoriu în unul din două sau 
mai multe grupuri, iar apoi sunt urmăriţi în timp pen- 
tru a se vedea ce se întâmplă cu fiecare grup - între 
timp, nici cercetătorii, nici participanții la studiu nu 
au cunoştinţă în care grup a fost distribuit fiecare). De 
exemplu, ce ar trebui să facă cercetătorii? Să găsească 
1000 de adolescenţi, să-i pună pe jumătate dintre ei să 
joace jocuri video timp de 5 ore pe zi, iar cealaltă ju- 
mătate deloc, apoi să-i urmărească la maturitate şi 
vadă care grup ajunge să fie mai deprimat? Ţi-ai în- 
scrie mica minune la un asemenea experiment? 

Așadar, ținând cont de această condiţie, următoa- 
rele tulburări psihologice au fost corelate cu folosirea 
excesivă a tehnologiei digitale: 

* ADHD | 

* probleme de comunicare socială 

* tulburare acută de stres (ASD) 

* anxietate socială 

„ anxietate/stres 

e tulburare obsesiv-compulsivă 

+ depresie 

e probleme de cuplu 

* probleme şcolare 

e abuz de substanţe 

+ alte dependențe comportamentale (mâncare, sex, 
pariuri). 


Ori de câte ori evaluăm pe cineva pentru consumul 
excesiv de tehnologie digitală, trebuie să avem în vede- 
re asocierea cu aceste tulburări psihologice. 


Efectele neurologice ale abuzului de tehnologie 
digitală 


Creierul uman are o mare „plasticitate“ — cu alte 
cuvinte, se poate remodela încet la scară evolutivă sau 
mult mai repede la nivel individual. De exemplu, cir- 
cuitele creierului primitiv care se ocupau la început de 
recunoașterea vizuală au fost mutate într-o zonă res- 
ponsabilă cu cititul; iar circuitele creierului primitiv 
care la început erau folosite pentru funcţii numerice 
au fost „reciclate“ pentru aritmetica superioară. În 
plus, dezvoltarea abilităţilor cititului aprofundat este 
corelată cu alte mari schimbări cerebrale, pe măsură 
ce fiecare copil învaţă să citească. 

În acest capitol examinez câteva dintre efectele ne- 
urologice corelate cu folosirea în exces a tehnologiei 
digitale, concentrându-mă în primul rând pe cercetă- 
rile de imagistică cerebrală. Repet, reiaţia cauză-efect 
din aceste legături nu a fost identificată. De asemenea, 
nu se ştie cu exactitate dacă aceste schimbări sunt ne- 
apărat rele. De exemplu, pe măsură ce învăţăm să ci- 
tim, creierul nostru trece prin schimbări, dar acesta e 
un lucru benefic. Iată o selecție din alte descoperiri. 
Deşi nu putem stabili raportul cauză-efect, alăturarea 
„descoperirilor ştiinţifice categorice“ privitoare la 
imagistica prin rezonanță magnetică (RMN) face mai 
credibilă existenţa problemelor despre care am vorbit. 
O recapitulare completă a studiilor de imagistică făcu- 
te pe tema dependenţei de internet poate fi găsită în 
Lin şi Lei (2015). 

* Un studiu bazat pe analiza mai multor investigații 
RMN dovedeşte o corelare între „multioperaţiona- 
litatea“ virtuală şi un volum mai mic al corpului 
calos anterior. 

* „Multioperaţionalitatea“ cu jocuri video de acţiune 
e corelată cu schimbările de ordin funcţional şi 
structural din rețeaua frontoparietală a atenţiei şi 
aduce îmbunătățiri în anumite aspecte ale atenţiei. 

+ Dependenţa de internet este legată de acele părți 
ale creierului responsabile cu autocontrolul și re- 


cunoaşterea recompenselor la nivelurile adecvate. 
(Loh 2015) 

e Studii la nivel nuclear arată un flux anormal de 
dopamină în cortexul prefrontal la dependenţii 
de internet. Acest lucru ar putea explica recom- 
pensa percepută exagerat de persoana depen- 
dentă, precum şi incapacitatea de a-şi controla 
comportamentul. 

„ Scanările cerebrale arată schimbări asemănătoare 
între dependenţa de jocuri video şi cele observate 
în alte forme de dependență. Similaritățile există 
şi la nivei structural, şi în privinţa rezultatelor sis- 
temice legate de recompensa de dopamină. 

(Huang 2015) 


Recapitulând, cercetările de imagistică cerebrală 
arată că, în comparaţie cu populaţia generală, celor 
dependenţi de internet li se micşorează cantitatea de 
materie cenuşie în zonele din creier responsabile cu 
controlul cognitiv, inhibarea răspunsurilor incorecte, 
punerea în practică a unui comportament orientat pe 
atingerea scopului, motivaţie şi procesarea recompen- 
sei. Cercetările de imagistică au dovedit, de asemenea, 
diferenţe în materia albă -(canalele comunicante ce 
leagă părți ale creierului) din zonele care controlează 
memoria și inputul plurisenzorial (Yuan et al. 2011). 
Deși gravitatea acestor schimbări are legătură cu du- 
rata simptomelor de dependenţă, rămâne neclar dacă 
aceste schimbări sunt cauza ori efectul dependenţei de 

internet. Oricum, rezultatele ajută la confirmarea 


unui baze biologice a spiralei de dependenţă - poate . 


că-i 


stimulează pe îngrijitori să devină mai empatici 


faţă de cei care suferă de dependenţă. 


Efectele fizice ale utilizării dispozitivelor digitale 


Oarecum surprinzător — sau nu —, există multe efec- 
te şi pericole fizice legate de uzul sau abuzul dispoziti- 
velor media: 


Somnul insuficient şi somnolenţa din timpul zilei. 
Chiar şi lumina emisă de ecranul laptopului poa- 
te împiedica secreția de melatonină din creier, un 
hormon natural produs în întuneric, care anunţă 
creierului că e timpul să doarmă. Într-o cercetare 
făcută pe 3076 de copii elveţieni de clasa a opta, 
cei cu o utilizare problematică a internetului au 
fost de două ori mai predispuși la dificultăţi de 
somn decât utilizatorii obişnuiţi (Suris et al. 
2014). Folosirea ochelarilor cu lentile galbene 
(disponibili pe Amazon) ajută la filtrarea acelei 
părţi din spectrul luminos care împiedică înce- 
putul somnului. 

Durerile de spate, musculoscheletale şi de cap par 
să fie alte probleme legate de lipsa somnului (Suris 
et al. 2014). 

Agresivitatea este recunoscută chiar şi de copiii 
care sunt utilizatori tipici, chiar şi după numai 30 
de minute de folosire a tehnologiei (Smahel, 
Wright şi Cernikova 2015). 

Obiceiuri alimentare nesănătoase, inclusiv mese să- 
rite şi obezitate. Cea din urmă pare să fie corelată 
cu prezenţa unui televizor în camera copilului — 
alături de abuzul de droguri, fumat şi expunerea la 
materiale pornografice (AAP 2013). 

Accidente cauzate de scrierea mesajelor în timpul 
şofatului. E. nevoie, în medie, de 5 secunde doar 
pentru a arunca o privire la un SMS, timp în care 
o maşină ce se deplasează cu 95 km/h va parcurge 
o distanță mai mult mare decât lungimea unui te- 
ren de fotbal. Crezi că nu se mai întâmplă așa 
ceva? Mai mult de jumătate dintre liceenii ameri- 
cani au citit ori au trimis un mesaj/e-mail la volan 
în ultimele 30 de zile. Crezi că doar adolescenţii 
fac asta? Procentul se menţine la 31% printre şo- 


ferii americani cu vârste cuprinse între 18 şi 64 de 


ani (Burley Hofmann 2014). 

Accidente cauzate de scrierea mesajelor în timpul 
mersului. Se pare că scrierea mesajelor în timpul 
mersului provoacă mai multe accidente pe kilo- 
metru decât neatenţia la volan, chiar dacă aceste 
accidente pietonale sunt în general mai puţin gra- 
ve. Numărul studenţilor de la Universitatea din 

Ohio ajunși la urgență din motive legate de utili- 
zarea telefonului mobil s-a triplat între anii 2004 
şi 2010. Din zecile de mii de cazuri de pietoni 
care ajung anual la urgenţă în SUA, se aproxi- 
mează că 10% sunt legate de folosirea telefonului 
mobil în timpul mersului pe jos (Science Daily 
2014; Glatter 2012). 

Deteriorarea auzului cauzată de expunerea la zgo- 
mot a fost identificată la 12,5% dintre copiii ame- 
ricani cu vârste cuprinse între 6 şi 19 ani. Căștile 
conectate la instrumente portabile de redare a 
muzicii sunt printre principalii suspecți. La urma 
urmelor, cu căştile pe urechi poţi asculta muzică 
toată ziua fără ca vreun părinte să-şi dea seama 
de volumul sunetului și să strige „Dă-l mai în- 
cet!“ Copiii şi adolescenţii au nevoie de o exami- 
nare periodică a auzului pentru a preveni sau a 
diminua pierderea acestuia (Kennedy Krieger 
Institute 2015). 

Leziunile provocate de mişcările rapide ale degete- 
lor, de la atâta scris mesaje (Eapen et al. 2014). De 
asemenea, ce se va întâmpla cu cervicalele/postu- 
ra copiilor noştri de la atâtea ore petrecute cu gâ- 
turile încordate în faţă în timp ce se holbează la 
ecranul ținut în mână? 

Hipercolesterolemia, hipertensiunea şi astmul 
sunt legate (nu neapărat cauzate) de statul în exces 

la televizor (Strasburger, Jordan şi Donnerstein 
2010). 

+ Decese și accidente cauzate de căderea televizoare- 
lor inteligente. În fiecare an, mulţi copii mor sau 
sunt loviți de răsturnarea televizoarelor imense cu 
ecran plat şi/sau a obiectelor de mobilier pe care 
sunt aşezate. Copiii mici obişnuiesc să tragă un 
sertar pentru a se cățăra pe mobilă şi pot fi striviţi 
sau răniți (în special la cap) de o etajeră instabilă 
sau de un televizor. De multe ori, ei încearcă să 


ajungă la telecomandă sau la vreo bomboană afla- 
tă pe televizor ori pe mobilă. Televizoarele trebuie 
să fie fixate în perete cu sisteme de prindere speci- 
ale. Nu pune telecomanda sau alte obiecte atracti- 
ve pe sau lângă televizor. Mobila joasă, cu baza 
lată, riscă mai puţin să cadă. Pentru mai multe in- 
formaţii, consultaţi Proiectul pentru Siguranța 
Produselor (2015). 

* „Moartea prin selfie“ face trimitere la zecile de 
oameni care au murit așezându-se de bunăvoie 
în poziţii riscante în timp ce încercau să-și facă 
fotografii. Mai mulţi oameni mor anual din cauza 
selfie-urilor decât din cauza mușcăturilor de re- 
chin. Oraşul Mumbai a interzis selfie-urile după 
ce le-au fost atribuite 19 decese produse în India. 
Morţile au survenit în urma căderilor de pe stân- 
ci, a accidentelor feroviare, rutiere şi a sinuciderii 

accidentale prin împuşcare pozând cu propria 
armă. (Pare-se că armele nu ucid oameni... sel- 
fie-urile, da.) În plus, există temerea ca selfie-uri- 
le dăunează trăirii veritabile, de moment, a acelui 
eveniment special (Salie 2016). 


CAPITOLUL 2 


Probleme legate de conţinutul 
tehnologiei digitale 


În Capitolul 1 ne-am ocupat de probleme ce ţin de 
utilizarea internetului/tehnologiei digitale — probleme 
asociate cu tehnologia în sine ca mijloc prin care comu- 
nicăm. Am abordat subiecte ca efectele asupra cititului 
cauzate de hiperlinkuri şi de „multioperaţionalitate“, 
precum şi schimbările din creier sau problemele fizice 
asociate cu folosirea internetului. În Capitolul 2 ne vom 
concentra pe conținutul efectiv primit prin acest canal 
de tehnologie digitală. 

Cu siguranţă, informaţii nemaipomenite şi oportu- 
nități sociale devin disponibile instantaneu prin inter- 
mediul internetului. Puţini dintre noi, dacă există şi 
aceia, ar renunţa la internet pentru ei înşiși sau pentru 
copiii lor — nu că am avea de ales. Internetul nu va 
dispărea prea curând. Nu putem şi nici nu vrem să ne 
împiedicăm copiii să ia parte Îa era digitală. 

Există, bineînţeles, o întreagă serie de pericole la 
care le permitem copiilor să se expună în online, in- 
clusiv cele folosite de copii „tipici“ pentru durate de 
timp „tipice“. Majoritatea părinţilor nu controlează 
versurile sau conţinutul virtual consumat de copiii lor. 
Apoi mai sunt pericolele virtuale cauzate de dezvălui- 
rea prea multor informaţii personale, de mesajele cu 
conţinut sexual (sexting) sau agresiv (bullying) — com- 
portamente iresponsabile favorizate de percepția că 
autorul nu poate fi văzut de destinatar, nici nu-l vede 
pe acesta. Să nu credem că asta nu li se poate întâmpla 
îngeraşilor noştri; în realitate, 64% dintre adolescenţi 
recunosc că au online comportamente pe care părinţii 
lor nu le-ar aproba, iar 81% dintre adulţi nu au încre- 
dere în ceea ce fac copiii lor online. | 

Vom trata aspecte legate de: 


„ Rețelele de socializare: 
* mesaje cu conținut agresiv (bullying) 
+ mesaje cu conţinut sexual (sexting) 
- confidenţialitate 


* Conţinutul media, ca versurile și clipurile 


* Jocurile virtuale: 
- jocuri de rol 
- violenţă 


+ Pornografia. 


Gl 


Rețelele de socializare 


Așa cum am văzut, o mare parte din comunicarea 

socială se face pe internet. Să recapitulăm: 

* 71% dintre copii au în camera lor un televizor sau 
un dispozitiv conectat la internet, ceea ce le asigură 
un acces constant la conţinutul media (AAP 2013). 

+ 62% dintre elevii (adolescenţi) din Generaţia Z afir- 
mă că-și verifică aparatele digitale cel puţin o dată 
la 15 minute (Rosen 2012). 

+ Adolescenţii au primit şi au trimis 3705 mesaje/ 
lună, cam 6/oră (Rosen 2012). 

. 1 din 3 studenți trimit peste 100 de mesaje/zi (înlocu- 
ind în mare parte apelurile telefonice) (AAP 2013). 

+ Facebook avea 1,19 miliarde de utilizatori în 2013, 
dintre care 50% se conectau zilnic (Griffiths, Kuss 
şi Demetrovics 2014). 

« Totuşi, 2 din 3 copii şi adolescenţi declară că părin- 
ţii lor nu le impun reguli pentru mediul online. E 
„Vestul sălbatic“ acolo, cu reţele sociale şi alte acti- 
vităţi adesea nesupravegheate (AAP 2013). 


Atractivitatea reţelelor de socializare 
Poţi să-ți reinventezi sau să-ți retuşezi viața 


Într-o caricatură apărută în revista New Yorker, un 
câine scrie la computer în timp ce se uită la un alt câine 

şi spune: „Pe internet nimeni nu ştie că eşti câine“ 
Într-adevăr, pe internet te poţi da drept oricine. Te 
poţi reinventa arătându-ţi doar părţile și momentele 
cele mai bune. Poţi să-ţi „retuşezi“ viaţa în totalitate, 
nu doar fotografiile, ci întreaga ta existenţă. Să elimini 
momentele nefericite şi să le înfrumuseţezi pe cele 
mai bune. Viaţa ta pare nemaipomenită. | 

Din nefericire, menţinerea acestei imagini este difi- 
cilă şi necesită o risipă de timp, iar documentarea per- 
manentă a vieţii prin selfie-uri şi postări pe Twitter te 
poate împiedica s-o trăieşti cu adevărat. „Perfect“, poţi 
crede, „mi-am făcut selfie cu Marele Canion în spate. 
Hai să mergem!“ 

În plus, prezentarea în permanenţă a unei identități 
idealizate poate face mai greu de dezvăluit adevărata 
persoană, cu toate îndoielile, slăbiciunile şi temerile 
sale. Identitatea ta adevărată s-ar putea să se trezească 
luată în posesie de imaginea ta virtuală. De asemenea, 
îi poate face pe ceilalți să sufere de teama de-a nu rata 
toate acele momente frumoase de care par să aibă par- 
te cunoştinţele lor. „Viaţa mea pare atât de monotonă 
şi de neinteresantă faţă de a oricui altcuiva! Eu nu mă 
distrez mereu așa de bine.“ Trebuie să le explicăm asta 
copiilor noştri şi să recunoaştem că, deseori, şi noi ne 
simțim astfel — de exemplu, pe la petreceri la care so- 
cializăm cu colegii care ne povestesc lucruri frumoase 
despre familiile lor sau când primim acele felicitări de 

sărbători cu fotografii în care toţi par fericiţi. Nu prea 
primim felicitări care să spună: „Sărbători fericite! 
Fiul meu poate că zâmbeşte în poza asta, dar tocmai a 
ieşit de la dezintoxicare“. 


Like-urile dau dependență 


Cândva, „în vremurile bune“, feedbackul pozitiv îl 
câștigai încet, prin fapte bune sau alte realizări. Odată cu 
apariţia reţelelor de socializare, copiii noștri au devenit 
nerăbdători după un răspuns imediat sau un like la câte- 
va minute de la comunicarea acelei informaţii urgente 
fie ca mesaj adresat unei singure persoane, fie ca mesaj 
de grup adresat sutelor de „prieteni“ adunaţi sau lumii 
întregi. „Lrebuie să verific din nou dacă a răspuns cineva 
până acum.“ Fiecare răspuns pozitiv înseamnă un dram 
de dopamină picurat în centrul recompensei aflat în 
creier. Mult mai explicite, studierea prin neuroimagisti- 
că arată că anticiparea unei recompense e mult mai sti- 
mulantă decât primirea ei propriu-zisă. La asta se 
adaugă faptul că recompensa venită de la fiecare răspuns 
nu e suficientă pentru a fi satisfăcătoare, lăsându-te în 
continuare cu poftă de mai mult — o altă caracteristică a 
dependenţei (Greenfield 2015). Așadar, ușurința de a te 
prezenta cum vrei plus recompensa dopaminei venită la 
primirea unui răspuns imediat contribuie la creșterea 
timpului petrecut pe rețelele de socializare. 

Agresiunea cibernetică (cyber-bullying) . 


Bineînţeles, nu toate reacţiile sunt pozitive. Ade- 
seori oamenii se reinventează ca fiind cool (ceea ce de 
multe ori înseamnă „dur“). Vorbim despre agresiune 
cibernetică atunci când tehnologia digitală este folosită 
în vederea stânjenirii, intimidării, amenințării, bărțui- 
rii sau tachinării altcuiva. Bineînţeles că nu internetul 
a inventat acest tip de agresiune, dar capacitatea lui de 
a răspândi repede injurii către alţii şi aparenta anoni- 
mitate sau lipsa expunerii fizice, care ajută la rostirea 
de cuvinte urâte, o înlesnesc. Grupurile se pot forma 
ușor, ademenindu-i şi pe alții să li se alăture. Asta a dus 
la răspândirea manifestărilor de răutate pe reţelele de 
socializare. Într-un studiu efectuat pe fete din SUA în 
vârstă de 12-13 ani, 1 din 3 au spus că interacţiunile de 
pe site-urile de socializare au fost „îndeosebi neplăcute“ 
(Greenfield 2015). Această expunere nu doar că dău- 
nează imaginii de sine a copiilor noștri, dar îi şi învaţă, 
prin exemple concrete, că a fi crud este ceva firesc. 

Este datoria noastră de părinţi să-i învăţăm explicit 
de ce cruzimea nu este acceptabilă în nici un mediu, fie 
el virtual sau real. Trebuie să ne învăţăm copiii cum să 
rezolve un conflict. Puteţi aborda subiectul întrebân- 
du-i simplu dacă îi deranjează ceva online. Explicaţi-le 
că, dacă sunt rezolvate în particular, disputele au şanse 
mai mici să fie făcute publice în spațiul digital. Burley 
Hofmann (2014, p. 55) le sugerează să scrie: „Nu vreau 

să vorbesc despre asta pe net“. Oricum ar fi, învăţaţi-i 
„Regula celor 5 minute“, care presupune să aşteptaţi 5 
minute înainte de a apăsa butonul de trimitere a mesa- 
jului atunci când aveţi o atitudine defensivă, ofensivă 
sau agresivă. Uneori, în astfel de situaţii, e şi mai bine 
să lăsaţi noaptea să vă fie „un sfetnic bun“. Burley 
Hofmann mai sugerează blocarea persoanelor care vă 
hărțuiesc. Facebook conţine informaţii despre cum să 
reacționaţi la agresiune, ca şi site-ul www.stopbullying. 
org şi psihologul sau consilierul de la şcoala copilului 
vostru. Subiectul va fi expus pe larg în Capitolul 4. 


Mesajele cu conţinut sexual (sexting) 


Ne place sau nu, mulți dintre copiii noştri primesc 
sau trimit mesaje private care conțin imagini cu carac- 
ter sexual. Majoritatea acestor fotografii sunt trimise 
cu intenţie, deși unele sunt trimise accidental unor 
destinatari greşiţi, iar uneori ca „răzbunare pornogra- 
fică“ pentru a exprima furia sau a i-o plăti cuiva. 

„ O cercetare făcută pe un număr de 600 de liceeni 
din zona de sud-vest a Americii a descoperit că 
aproape 1 din 5 au trimis de pe telefoanele lor 
mobile fotografii ale lor cu conținut sexual expli- 
cit. Dintre aceştia, mai mult de 1 din 3 erau con- 
ştienți de posibile repercusiuni (ERA sau de 
altele la fel de serioase. 


66 


* Aproape 2 din 5 liceeni cuprinşi în cercetare au 
spus că au primit pe telefon o imagine explicit se- 
xuală. Dintre aceştia, mai mult de un sfert le-au 
retrimis şi altora. 

(Steiner- Adair şi Barker 2013) 


Dar toată lumea o face 


Nu, nu toată lumea. Marea majoritate a copiilor nu 
trimit mesaje cu conţinut sexual. Dacă a primit un me- 
saj de acest fel, învaţă-l pe copil „să şteargă şi să nu re- 
pete“. Poate să refuze cu umor o cerere de a schimba 
astfel de mesaje, să menţină totul offline sau să nu se 
lase convins de replica: „Ţi-o arăt şi eu dacă mi-o arăţi 
şi tu“. Din păcate, există o dublă măsură între fete şi 
băieţi, fetele fiind expuse la consecințe mult mai grave 
faţă de băieţi. Nu este un schimb cinstit. 

Tinerii noştri trebuie să ştie faptul că, indiferent 
dacă ai sub 18 ani, dacă scrii, trimiţi sau primeşti ima- 
gini cu mesaj explicit sexual către sau de la un alt mi- 
nor, acest fapt poate fi considerat pornografie infantilă 
şi intră sub jurisdicţia legilor. Inclusiv dacă îţi faci o 
fotografie ție sau unui alt minor care consimte. (De 
vreme ce minorii nu-și pot da încuviințarea pentru 
fotografiile nud, nu există consimțământ în cazul lor.) 

Ai grijă să-i transmiţi copilului că nu-ţi vei ieşi din 
minţi dacă îţi aduce la cunoștință astfel de lucruri. 
Sigur că vei fi dezamăgit şi furios, dar el are nevoie să 

ştie că nu-i vei spori inutil suferinţa şi că-ţi poate cere 
oricând ajutorul. Site-ul www.commonsensemedia.org 
conţine sfaturi utile. 


Dezvăluirea prea multor informaţii 


Studiile arată că peste 50% dintre adolescenţi 
le-au dezvăluit unor străini informaţii personale, ca 
descrieri fizice sau fotografii. Peste jumătate dintre ei 
le trimit mesaje de grup tuturor prietenilor lor de pe 
Facebook, adică mai mult de 500 de persoane odată 
pentru un tânăr obişnuit (Greenfield 2015). Dumnezeu 
ştie unde ajunge informaţia din acel moment. Copiii 
noştri trebuie să înveţe că intimitatea nu există pe in- 
ternet. Nici măcar pe Snapchat. Ai auzit de capturi de 
ecran sau de butonul pentru redirecţionare? Se poate 
recurge la instrumentele de control parental. Setările 
de confidenţialitate de pe Facebook pot fi modificate. 
Sugestii bune se pot găsi, de asemenea, în The Smart 
Girls Guide to Privacy de V. Blue, dar şi în secțiunea 
Resurse de la sfârşitul cărții de față. 

Înainte de a trimite orice informaţie, expeditorii 
trebuie să-şi pună următoarele probleme: - 

+ Această imagine/informaţie îmi va provoca pro- 

bleme mie sau altcuiva? 

+ Am permisiunea persoanei pentru a o eticheta în 

„. fotografie? 

* Fotografia/imaginea aceasta va provoca suferință? 

* Ţin cont că poate fi retransmisă oricui? 

e Oare bunica mea ar fi de acord să o trimit? 

* Cum mă voi simţi peste un an? 

e O trimit unor prieteni adevăraţi sau unora adău- 
gaţi în lista de „prieteni“ ca să par mai popular? Ei 
mi-ar fi alături dacă s-ar întâmpla ceva neplăcut? 


Ascunderea prea multor informaţii 


E greu să ţii pasul cu comportamentul mincinos, 
mai ales când e vorba despre oameni mai pricepuţi la 
tehnologie decât noi. Exemple proeminente sunt ceea 
ce numim vault apps (aplicaţii ascunse), care par a fi 
aplicaţii obişnuite, dar prin care, dacă este introdusă o 
parolă, se ajunge la imagini private stocate şi/sau alte 
materiale secrete. De exemplu, o aplicaţie poate arăta 
ca una oarecare. Dacă o deschizi, dai de un calculator 
matematic. Însă introdu parola şi, iată, ai acces la con- 
ţinutul secret. Unele aplicaţii au chiar o parolă falsă, 
astfel încât, dacă un părinte o cere, poate fi direcționat 
pe o pistă falsă, unde se află materiale inofensive. 

Părinţii pot să ia măsuri anticipative. Să seteze 
smartphone-ul astfel încât copilul să aibă nevoie de 
aprobarea părintelui oricând vrea să descarce o aplica- 
ţie plătită sau gratuită. Informaţii legate de acest su- 
biect cu privire la iPhone-uri pot fi găsite pe site-ul 

Apple şi necesită setarea Family Sharing pe orice tele- 
fon, apoi activarea setării Ask to Buy pe telefonul co- 
„pilului. Utilizatorii de Android pot activa controalele 
parentale din magazinul de aplicații Google Play. 
Aplicația de Android numită AppLock poate fi folosi- 
tă la aplicaţiile suspectate a fi de tip vault, blocându-le 
cu un cod PIN. Vezi şi www.commonsensemedia.org, 
www.teensafe.com şi http://safetynet.aap.org. 


Partea bună a reţelelor de socializare 


Sigur că rețelele de socializare au şi aspecte pozitive. 
Uşurează menţinerea legăturilor cu familia și cu prie- 
tenii adevăraţi. Studiile arată ca socializarea online și 
dezvăluirile despre sine pot îmbunătăţi relaţiile dintre 
adolescenţi, ceea ce duce apoi la o accentuare a stării 
de bine. Totuşi, acest rezultat benefic apare doar cu 
prietenii adevăraţi şi cu familia. Când tehnicile de 
comunicare sunt folosite cu străinii, ele tind să ducă la 
diminuarea sentimentului că eşti conectat la societate 
(Strasburger et al. 2010). 

Chiar şi postările permanente pe Twitter despre 
fleacuri precum „Azi port o fustă roz fistichie“ pot 
avea un efect pozitiv, în sensul că ansamblul este supe- 
rior părţilor componente. Luate împreună, pe parcursul 
a săptămâni şi luni, frânturile de informaţii schițează 
un portret al vieţii interioare a prietenului tău. Cunoşti 

persoana. Îi cunoşti obișnuinţele. Te poţi simţi surprin- 
zător de aproape de ea. 


Expunerea la pornografie şi alte conţinuturi media 
afectează sexualitatea? 


Da. Instinctul sexual e normal şi important pentru 
supraviețuirea tuturor speciilor, inclusiv a noastră. Este 
ceva natural. Ce nu este natural este descrierea „etaloa- 
nelor“ sexuale atât de prematur expuse copiilor noştri. 
Pornografia de pe internet nu oglindeşte, în general, 
activitatea sexuală a realității de zi cu zi. Nu doar că 
ignoră așa-zisele idei „depășite“ despre nevoia de a ţine 
la/a-ţi iubi partenerul sexual, dar expunerea la porno- 
grafie creează aşteptări nerealiste despre ce vor trăi oa- 
menii în vieţile lor concrete. Tinerii nu ştiu că aceste 
lucruri sunt pură fantezie — fantezie degradantă care, în 
general, nu promovează respectul, afecțiunea sau pro- 
tecția sexuală. Revista Playboy a tatălui tău, în care te 
uitai pe ascuns, nu seamănă deloc cu materialele aflate 
acum la dispoziția copiilor noştri. Dialogul deschis 
despre sex şi pornografie este necesar, altfel copiii se 
vor baza pe internet pentru a obţine sfaturi de natură 
sexuală. Să-şi ia informaţii pe teme sexuale de pe 
site-urile porno sau de la noi — cum e mai bine? Indiciu: 
site-urile porno aduc câştiguri mult mai mari decât ro- 

Jul de părinte, aşa că nu vor dispărea. 

Să vedem câteva fapte concrete şi concluzii furniza- 
te de Academia Americană de Pediatrie (2010) în arti- 
colul „Policy Statement - Sexuality, Contraception, 
and the Media“. Vom analiza statutul sexualităţii în 
SUA, gradul de expunere la conținuturi media sexua- 
le, apoi vom analiza legătura dintre cele două. 


Sexualitatea adolescenților în Statele Unite: 


+ 46% dintre adolescenţii aflaţi în ultimul an de li- 

„__ceu au avut raporturi sexuale. 

* 14% dintre adolescenţii aflaţi în ultimul an de li- 
ceu au avut cel puţin patru parteneri. 

e 10% dintre tinerele care au făcut sex în adolescen- 
ță au afirmat că prima dată a fost fără voie. 

e Datele oferite de Centrele de Prevenire și Control 
al Bolilor arată că 1 din 4 adolescenţi au avut o 


infecţie cu transmitere sexuală. 

+ La momentul redactării acestui articol, Statele 
Unite era ţara cu cea mai ridicată rată de gravidi- 
tate adolescentină din lumea occidentală. 

(AAP 2010) 


Expunerea adolescenților la conţinuturi sexuale din 
media americană 


+ Televiziunea. Copiii şi adolescenţii americani pe- 
trec 7 ore/zi pe dispozitive media, televiziunea fiind 
predominantă. 75% dintre programele difuzate la 

ore de maximă audienţă au conţinut sexual. Totuşi, 
doar foarte puţine (14%) menţionează riscurile 
sau responsabilitățile legate de sex. 

+ Muzica. 40% dintre versuri au conotaţie sexuală; 
doar 6% transmit mesaje sănătoase despre .sex. 

+ Filme. Filmele pentru adolescenţi cuprind per- 
spective distorsionate despre dragoste şi despre 
activitățile normale ale adolescenților. Aproape 
toate filmele din categoria R! pentru adolescenți 
au cel puţin o scenă nud. 

* Internet. O anchetă naţională din 2007, făcută pe 
tineri cu vârste cuprinse între 10 şi 17 ani, a scos la 
lumină faptul că în anul precedent aproape jumă- 
tate vizionaseră online materiale pornografice. 

+ În total, o anchetă din 1999 făcută pe 2000 de fete 
cu vârste cuprinse între 11 şi 17 ani a arătat că 
doar cele de 11 ani nu resimţeau presiuni dinspre 
media să îşi înceapă viaţa sexuală. 

(AAP 2010) 


Legătura dintre expunerea la media și comportamentul 
sexual la adolescenţi 


Studii corelaționale au demonstrat că, în orice frac- 
iune de secundă, doi factori par să funcţioneze 
! A căror vizionare este permisă copiilor sub:17 ani doar 


alături de un părinte sau de un alt adult, conform reglementărilor 
americane (n. îr.). 

simultan — se corelează între ei, dar nu se ştie care fac- 
tor îl provoacă pe celălalt. De exemplu, ochii albaștri 
şi părul blond se potrivesc (corelează), dar nici unul 
dintre elemente nu-l cauzează pe celălalt. Studiile co- 
relaționale au ajuns următoarele asocieri: 

e Ascultatul versurilor despre degradarea sexuală 
este asociat cu raporturile sexuale timpurii. 

+ În rândul adolescentelor de culoare, expunerea 
la videoclipurile de muzică rap sau la pornogra- 
fie este asociată cu riscul de a contracta o boală 
cu transmitere sexuală sau de a avea mulți par- 
teneri sexuali. 

+ Expunerea la conţinuturi media sexuale sporeşte 
intenţia de a face sex în viitorul apropiat. 

* La adolescenţi, prezenţa televizorului în dormito- 
rul copilului este asociată cu o activitate sexuală 
mai intensă şi cu consumul de droguri. 

(AAP 2010) 


Studiile longitudinale sunt acelea care urmăresc în 
timp un grup şi, în consecinţă, pot oferi dovezi mai 
clare despre posibile cauze şi efecte. Aceste studii par a 
sugera că materialele sexuale din media conduc la în- 
ceperea mai timpurie a vieţii sexuale. 

+ Mai multe studii arată că accesul la televizor şi la 
alte surse media cu conţinut sexual dublează ris- 
cul relaţiilor sexuale timpurii, mai ales în rândul 
adolescenților albi. 

+ Adolescenţii sunt mai puțin predispuși să-şi în- 
ceapă devreme viața sexuală atunci când părinţii 
le restricţionează accesul la televizor. 

* Riscul sarcinilor la adolescente se dublează odată 
cu expunerea timpurie la conţinut sexual. 

-* Important, cercetările au arătat, de asemenea, că 
programele 'TV pot avea şi efect benefic, atrăgând 
atenția asupra unor probleme de ordin sexual, 
oferind materiale educative și facilitând dialogul 


între tineri şi părinţii lor. 
(AAP 2010) 


Expunerea la media creşte riscul comportamentului 
agresiv? 


Da. Răspunsul, susținut de marea majoritate a cer- 


cetărilor, dovedeşte o clară asociere între violenţa din 


spaţiul digital şi comportamentul agresiv, violent. 


Avem probe concludente că expunerea la media este o 


cauză, nu numai o asociere statistică. Aceste concluzii 
au fost expuse în declaraţia oficială făcută de Academia 


Americană de Pediatrie (A AP 2009a) pe tema violenţei 


mediatice, care a făcut trimitere la concluzii similare 
obţinute de Institutul Naţional de Sănătate Mintală şi 
de Comisia Federală de Comunicaţii. 


+ Televiziunea este în continuare cea mai vinovată, 
fapt agravat de frecventa plasare a unui televizor 

în camera copilului (19% dintre bebeluşi și 68% 
dintre copiii de 8 ani sau mai mari au un televizor 
în dormitor). Prezenţa aparatului în acel loc creş- 
te expunerea lor cu 1 oră/zi. O mare parte dintre 
programele TV sunt urmărite pe smartphone sau 
pe alte ecrane computerizate. Media ocupă un loc 
atât de important în viaţa unui copil, încât îi sur- 
clasează pe părinţi şi pe profesori ca modele de 
urmat. Accesul din dormitor la o asemenea teh- 
nologie îngreunează efortul părinţilor de a moni- 
toriza ceea ce urmăresc copiii, multe dintre 
materialele vizionate fiind de natură violentă. S-a 
estimat că, până la vârsta de 18 ani, un copil vede 
de 200.000 de ori acte violente Îa televizor. Aceste 
programe prezintă frecvent folosirea violenţei şi a 
armelor de foc drept moduri de rezolvare a con- 
flictelor (AAP 2009a). 

Filmele contribuie şi ele la expunerea la violență — 
100% din filmele americane de animaţie produse 
între 1937 şi 1999 prezintă acte violente, cu o ilus- 
trare în creştere a violenţei cu intenţie de rănire 
(AAP 2009a). 

Versurile cântecelor joacă şi ele joacă un rol în ex- 
punerea la violență. Tânărul american mediu as- 
cultă muzică 1,5-2,5 ore/zi, iar cei „vulnerabili“ 
ascultă până la 7 ore/zi. Mare parte din aceste au- 
diţii sunt făcute prin intermediul căștilor, în felul 

acesta reducându-se posibilitatea părinţilor de a le 
monitoriza muzica (AAP 2009b). (Părinţii pot 
găsi versurile de la muzica ascultată de copiii lor 
folosind unul dintre site-urile care apar la o căuta- 
re după „versuri de cântece“.) 


Jocurile video vioiente duca un comportament violent? 


Da. Există probe solide că practicarea jocurilor vi- 
deo violente (care înseamnă 60% din vânzări în dome- 
niu) duce la un comportament agresiv. O metaanaliză 
completă a unui număr de 381 de teste făcute pe mai 
mult de 130.000 de participanţi a descoperit că jocuri- 
le video violente sporesc semnificativ cogniţia agresi- 
vă, comportamentul agresiv şi stimularea sexuală, 
micşorând totodată sensibilitatea la violenţă şi inte- - 
racțiunile sociale pozitive (Greenfield 2015). Jocurile 
video suni un spaţiu perfect pentru exersarea vio- 
lenţei, începând cu provocarea, continuând cu crea- 
rea şi aplicarea ei ca mijloc de rezolvare a conflictelor. 
Într-adevăr, violenţa este răsplătită cu puncte și cu 
trecerea la un nivel superior (Greenfield 2015). 
Numeroase studii de laborator confirmă faptul că jo- 
curile video violente ne fac să reacționăm mai agresiv. 
Mai puţin clar, în schimb, este cât durează aceste efec- 
te şi dacă se transferă în situații concrete. Până acum, 
niciun studiu nu a demonstrat o legătură directă cu 

violenţa infracţională (Greenfield 2015). Să vedem câ- 
teva studii pe care se sprijină aceste concluzii. 

Într-un studiu, nişte băieţi adolescenți au fost puşi 
să joace unii un joc video de o violenţă realistă (cu- 
noaşteţi genul, cu sânge zburând peste tot), alții un joc 
de fantezie cu conţinut violent, iar ultimii un joc vi- 
deo lipsit de violență. După joc s-au întrecut cu un 
partener într-o sarcină fără legătură cu imaginile vi- 
deo. Câştigătorului i s-a spus că poate să-i pună la 
căşti celui învins zgomote puternice, insistându-se pe 
faptul că acel zgomot poate cauza deteriorarea defini- 
tivă a auzului. Cei care au jucat un joc violent au fost 
cei mai agresivi în folosirea zgomotului puternic asu- 
pra unui partener cu care nu aveau nimic de împărțit. 
Violenţa realistă şi faptul de a fi absorbiți în jocul vi- 
deo au constituit principalii factori de risc pentru 
comportamentul agresiv ulterior (Greenfield 2015). 

Într-un alt studiu, studenții au fost desemnați la în- 
tâmplare să joace un joc violent sau unul nonviolent. 
Apoi s-a simulat o altercaţie în afara laboratorului. Stu- 
denţii care tocmai terminaseră de jucat jocul violent au 
fost mai puţin dispuși să reacționeze repede şi să ajute, 
să ia: în serios altercaţia sau chiar să o audă. Se pare că, 
în acest experiment de laborator, jocul violent a făcut că 
jucătorul să fie imun la violenţă (Greenfield 2015). 

Într-un alt studiu, subiecţii au fost desemnaţi alea- 
toriu să joace un joc violent sau unul nonviolent timp 

de 20 de minute. Apoi tuturor le-a fost arătat un scurt - 
film care prezenta explicit comportamente violente 
din lumea reală. Cei care tocmai urmăriseră jocul vi- 
deo violent au reacționat în mai mică măsură la oroa- 
rea din clip, după cum a arătat creşterea mai mică a 
ritmului cardiac, măsurată prin conductanţa pielii 
(Greenfield 2015). | 

De asemenea, pasiunea pentru jocuri a fost asocia- 
tă cu o activitate scăzută într-o regiune a creierului 
responsabilă cu memoria afectivă, numită amigdală 
(Greenfield 2015). 

Desigur că prin practicarea jocurilor video se pot 
deprinde şi anumite abilităţi pozitive. Studii controlate 
au arătat că pasiunea pentru jocuri dezvoltă abilități de - 
orientare vizuală şi spaţială, coordonarea dintre ochi şi 
mână, deprinderea de a remarca şi a detecta concomi- 
tent mai multe ființe, observarea detaliilor mărunte şi 
trecerea cu uşurinţă de la o sarcină a alta. De fapt, pa- 
sionaţii de jocuri pot fi foarte buni chirurgi specializaţi 
în operaţii laparoscopice (Greenfield 2015). 


Media influențează consumul de tutun, alcool şi droguri? 


Da. 70% dintre filmele produse în 2010 conţineau 
scene de fumat, fără să se menţioneze efectele sale no- 
cive. Acest lucru influențează obiceiurile copiilor în 

privinţa fumatului? Da. Studiile arată că expunerea la 
filme în care se fumează, între clasele a cincea şi a 
opta, anticipează că acei copii se vor apuca de fumat 
într-o perioadă cuprinsă între 1 şi 8 ani. Același lucru 
se poate spune despre consumul de alcool (Strasburger 
et al. 2010). 


Recomandări ale Academiei Americane de Pediatrie 
cu privire la media digitală 


+ Media - cuprinzând televizorul, smartphone-urile, 
versurile cântecelor și videoclipurile muzicale — 
influenţează sexualitatea şi violenţa. Acest aspect 
trebuie discutat cu doctorul vostru. 

* Limitează timpul petrecut în fața ecranului la mai 
puţin de 1-2 ore/zi. 

+ Nu permite prezenţa televizorului sau a dispoziti- 
velor conectate la internet în camera copilului. 
Prezenţa televizorului în camera copilului face 
mai dificilă monitorizarea programelor vizionate, 
creşte (aşa cum s-a constatat) expunerea lui la te- 
levizor cu 1 oră/zi, este corelată cu rezultate scă- 
zute la învăţătură, sporeşte cu 50% riscul ca cel 
mic să se apuce de fumat şi cu 31% pe cel al obezi- 
tății. Cel din urmă are, probabil, legătură cu recla- 
mele care promovează alimentele nesănătoase şi, 
poate, cu scăderea activităţii fizice. 

+ Monitorizează conținuturile media şi site-urile 
accesate de copilul tău. 

+ Urmăreşte materialele media împreună cu copilul 
sau adolescentul. Fă asta pentru siguranţa lui și 
pentru a deschide discuţia despre ele. 

e Stabileşte un plan de familie. 

(AAP 2013) 

+ Dă un exemplu personal de comportament sănă- 
tos în privința dispozitivelor media. Studiile arată 
că folosirea intensă a acestora de către părinţi este 
un indiciu puternic că şi copiii vor face la fel. Dis- 
cuţiile dintre părinți şi copii pe subiecte din media 
s-au dovedit a combate cu succes efectele conţinu- 
tului nociv, copiii riscând mai puţin, de exemplu, 
să adopte comportamente sexuale periculoase 
(Strasburger et al. 2010). 


De notat că un grupaj de „subiecte de discuţie“ al- 
cătuit mai recent (2015) de Academia Americană de 
Pediatrie (neinclus într-o declaraţie oficială) mută ac- 
centul de pe limitele de timp pe următoarele sugestii: 

+ Lumea digitală nu e decât un alt mediu în care 

copiii pot face, într-un mediu virtual (digital), 
aceleași lucruri pe care le-au făcut dintotdeauna, 
bune şi rele. Părinţii au aceleași datorii indiferent 
de mediu: să-i înveţe să fie amabili, să stabilească 
reguli (copiii au nevoie de ele şi le doresc), să ştie 

pe unde umblă copiii lor, ce fac acolo și cu cine 
etc. "Ţi-ai lăsa copilul să iasă în lumea reală fără 
să-l întrebi ce planuri are? 

* Calitatea conţinutului este mai importantă decât 
timpul petrecut cu el. În loc să-l cronometrezi 
pur și simplu pe copil, asigură-te că el își stabileş- 
te priorităţi în împărţirea timpului. 

* Fă-ţi timp astfel încât copilul tău să poată relațio- 
na cu tine. Rezervă timp atât pentru joaca organi- 
zată (cu sau fără tine), cât şi pentru cea spontană 
şi pentru alte lucruri care-l interesează. Timpul 
petrecut în fața ecranului ajută sau dăunează al- 
tor activităţi? 

+ Stabileşte, pe timpul meselor şi al nopţii, zone 
fără tehnologie. Peste noapte, foloseşte un loc 
central în care să pui aparatele la încărcat. 

* Timpul dedicat dialogului cu copilul este esenţial 
pentru dezvoltarea limbajului și necesită comuni- 
care de ambele părți. Interacțiunea pe viu este cea 
mai bună. Accesul la dispozitivele media educaţi- 
onale poate începe, eventual, după vârsta de 2 
ani. Până la această vârstă, ele tind să ia din tim- 
pul dedicat comunicării între părinte şi copil. 

* Faptul că părinţii le sunt alături în folosirea dispo- 
zitivelor media este esenţial pentru copiii mici şi 
facilitează învăţarea şi socializarea cu toți copiii. 

(Brown, Shifrin and Hill 2015) 

Voi posta un rezumat adus la zi al acestor recoman- 
dări pe site-ul meu, www.KidsBehavioralNeurology. 
com, după ce vor fi revizuite şi publicate ca „declaraţie 
oficială“ a Academiei Americane de Pediatrie. Vezi mai 
mult pe această temă și alte sugestii în Capitolele 4 şi 5. 


CAPITOLUL 3 


Probleme care privesc categorii 
speciale de populaţie 


În acest capitol ne vom axa pe problemele timpului 
petrecut în faţa ecranului, în ceea ce priveşte îrei gru- 
puri distincte: 

„ copiii foarte mici (mai ales cei sub 2 ani) 

« copiii cu ADHD 

e copii cu TSA (tulburări de spectru autist). 

Aşa cum vom vedea, tehnologia digitală nu s-a do- 
vedit a le fi prea folositoare copiilor foarte mici, ba 
chiar ar putea fi dăunătoare pentru limbajul, cogniţia 
şi atenţia lor. Copiii cu ADHD pot fi atraşi excesiv de 
media, care le răsplăteşte impulsivitatea şi comporta- 
mentele inconstante — aspecte pe care, altfel, încercăm | 
să le corectăm. De asemenea, copiii cu ADHD sunt 
mult mai predispuşi la dependenţa de internet. Pentru 
persoanele din spectrul autist interfața ecranului poa- 
te părea mai puţin stresantă decât comunicarea față în 


84 


faţă. Astfel, reţelele de socializare şi SMS-urile pot fi 
un avantaj pentru exersarea aptitudinilor de socializa- 
re, dar totodată supun persoanele din spectrul autist 
riscului retragerii în lumea lor virtuală online. 


Copiii foarte mici şi timpul petrecut în fața ecranului 
Date statistice privind utilizarea ecranelor 


În ciuda avertizărilor emise de Academia Americană 
de Pediatrie (AAP 201 la) referitoare la timpul petrecut 
în faţa ecranului de către copiii mai mici de 2 ani, 90% 
dintre aceştia fac asta într-un fel sau altul. Realitatea 
este că majoritatea copiilor de această vârstă se uită la 
televizor 1-2 ore/zi. Aici nu sunt incluse şi cele 4 ore 
sau mai multe de televizor aflat în fundal, lăsat pornit 
de adulți, fie că sunt atenţi la el ori nu. Chiar dacă 40% 
dintre părinţi consumă media împreună cu copilul lor, 
de multe ori ecranele sunt folosite pentru ca părinţii să 
aibă libertatea de a se ocupa şi de alte activități sau tre- 
buri casnice (AAP 2011a). Un set de „puncte de discu- 
ţie“ mai recent al AAP (Brown et al. 2015) pare să 
atenueze avertismentul privitor la utilizarea de către 
copiii mai mici de 2 ani, accentuând necesitatea inter- 
acţiunii directe a părinţilor şi necesitatea covizionării şi 
“ afirmând că „expunerea la materialele media educaţio- 
nale adecvate“ începe după vârsta de 2 ani. . 

Se dovedeşte că, de vreme ce creierul uman îşi îri- 
plează mărimea în primii doi-trei ani de viaţă, sunt 
foarte multe motive să fim îngrijoraţi de timpul petre- 
cut în faţa ecranelor în această perioadă. Însă timpul 
nu este singurul factor de care trebuie ținut seama 
când vorbim despre folosirea ecranelor în copilărie. 
Trebuie acordată multă atenţie şi conţinutului vizio- 
nat, incluzând aici schimbări rapide de cadru, monta- 
jul sonor accelerat şi luminile intermitente. În plus, 
există şi contextul expunerii — altfel spus, cum se uită 
copilul. Pentru context, trebuie să luăm în considerare 
dacă el vizionează de unul singur, în loc să-și dezvolte 
limbajul şi să creeze legături cu familia şi cu alţii. De 
asemenea, contextul mai include şi observarea a ceea 
ce nu face copilul, cum ar fi timpul liber neprogramat 
şi experienţa cititului de cărţi tipărite. În toată această 
problemă trebuie avută în vedere adecvarea materia- 
lului, date fiind stadiile de dezvoltare ale creierului 
(Christakis 2009). 


Timpul petrecut în faţa ecranului prezintă vreun avantaj 
pentru copiii mai mici de doi ani? 


Din câte ştim, nu. Afirmațiile de ordin educaţional 
cu privire la timpul petrecut în faţa ecranului de copiii 
mai mici de 2 ani rămân nedemonstrate, în ciuda ti- 
tlurilor seducătoare puse programelor şi mărturiilor. 

Chiar şi studiile făcute pe copii de 2 ani care urmăresc 
programe educaționale de foarte bună calitate, pre- 
cum Sesame Street, au constatat fie lipsa efectelor, fie 
efecte negative. Într-adevăr, o cercetare făcută pe 1000 
de copii sub 2 ani nu a găsit vreun avantaj oferit de 
DVD-urile pentru bebeluşi care promiteau să le îm- 
bunătățească limbajul, iar mulți dintre ei au avut, de 
fapt, diminuări temporare în dezvoltarea limbajului 
(Christakis 2009). Copiii atât de mici nu au dezvolta- 
rea cognitivă necesară înţelegerii şi concentrării aten- 
ției la imaginile de pe ecran. În special capacitatea 
de a urmări secvențial o acţiune de la o scenă la alta le 
lipsește în general copiilor înaintea împlinirii vârstei 
de un an. Majoritatea copiilor nu sunt atenţi la televi- 
zor până la vârsta de un an şi jumătate. 

Ca daunele să fie şi mai mari, timpul petrecut în 
faţa ecranului la o vârstă fragedă fură din timpul de- 
dicat învățatului din surse de informaţie reale, directe. 
Începând de la vârsta de 12-18 luni, cunoştinţele cu- 
prinse într-o prezentare văzută pe viu sunt mai ușor 
de învăţat şi de memorat decât atunci când vin prin 
intermediul unui ecran. Bebelușii; în mod cert, învaţă 
să vorbească mai bine de la o persoană care le vorbeş- 
te direct decât dacă urmăresc pe cineva la televizor 
sau altă sursă media (Christakis 2009). Și în privinţa 
copiilor cu vârste cuprinse între 12 şi 36 de luni, 

multe studii au dovedit că pot învăţa mai uşor să imite 
şi să rezolve probleme când observă exemplificări re- 
ale decât atunci când privesc exact aceeași demon- 
straţie pe un ecran. Acest fapt a primit denumirea de 
„deficit video“. Se pare că oamenii în carne şi oase, 
care sunt prezenţi fizic şi acordă atenţie, sunt cei mai 
eficienţi în a pune la lucru centrii de învăţare ai copi- 
lului mic, mai ales dacă acesta a stabilit o legătură cu 
ei (Steiner-Adair şi Barker 2013). Poate că acest lucru 
se datorează parţial rolului important jucat de relaţi- 
ile interpersonale în îndrumarea dezvoltării limba- 
jului. Urmărirea unui clip nu implică socializarea 
reciprocă: bebeluşul nu trebuie să-i răspundă şi nu 
poate crea o legătură cu el. 


Dar copiii de 3-5 ani? 


Există o diferență netă între abilităţile cognitive ale 
bebeluşilor şi cele ale copiilor puţin mai mari, cu vârste 
între 3 şi 5 ani. Pentru această din urmă grupă de vâr- 
stă, cercetările au arătat că programe educaţionale de 
înaltă calitate, precum Sesame Street, Barney, Dora the 
Explorer, Blues Clues şi Mister Rogers, ajută la îmbună- 
tățirea limbajului, a abilităţilor de socializare şi a pre- 
gătirii pentru şcoală, efecte care se pot menţine până 
în adolescenţă (Guernsey 2012). 

Televizoarele din fundai sau receptate pasiv afectează 
dezvoltarea copilului? 


S-a descoperit că 39% dintre familiile cu copii mici 
sau bebeluşi stau tot timpul cu televizoarele deschise, 
copilul aflându-se în cameră pentru mai mult de ju- 
mătate din timp. Poate că el nu este capabil să acorde 
atenţie deplină programelor pentru adulţi de la televi- 
zor, dar ele îl expun unui conţinut cât se poate de ne- 
potrivit şi, cel mai important lucru, îl distrag pe 
părinte de la interacţiunea cu propriul său copil. S-a 
dovedit că prezenţa televizorului în fundal nu afectea- 
ză doar numărul interacțiunilor dintre părinţi, ci şi 
calitatea lor (Guernsey 2012). Cum îmbogățirea voca- 
bularului copiilor este strâns legată de volumul de 
timp petrecut de părinți vorbind cu ei, prezenţa televi- 
zorului în fundal poate afecta, din neatenţie, dezvolta- 
rea limbajului. În mod asemănător, timpul petrecut de 
copil pe dispozitivele sale digitale dăunează interacţi- 
unii cu părinţii şi, ca urmare, afectează cel mai potri- 
vit mod de dezvoltare a limbajului. 

Un copil expus în familie la un consum intens de 
media are, de asemenea, mai puţin timp pentru orele 
de joacă liberă, care sunt vitale pentru încurajarea cre- 
ativității şi a abilităţilor de rezolvare a problemelor. 
Copiii învață prin încercare şi greşeală, precum şi prin 
explorarea directă a oamenilor şi a obiectelor din jur, 

într-un mediu plurisenzorial. Legătura pe care simte 
un copil că o are cu părinţii săi şi prezenţa activă a 
părinţilor în joaca lui sunt, de asemenea, fundamenta- 
le. Potrivit Academiei Americane de Pediatrie, „im- 
portanțţa faptului că părinţii îşi fac timp să se joace cu 
copilul nu poate fi subliniată îndeajuns“ (AAP 2011a). 
Privitul pasiv la televizor nu poate echivala cu interac- 
ţiunea bidirecțională dintre un copil mic şi oamenii la 
care ţine şi care ţin la el. 

În plus, familiile cu un consum intens de media pe- 
trec mult mai puţin timp citindu-le copiilor lor, iar co- 
piii petrec mai puţin timp citind singuri. Închiderea 
surselor de distragere a atenţiei şi actul de a-i citi copi- 
lului îi stimulează limbajul şi capacităţile de gândire. 
Lasă-l să se culcuşească în braţele tale și citiţi, râdeți, 
chiar plângeți împreună. Încearcă să eviţi cititul îm- 
preună de pe tabletă, altfel te poţi trezi că trebuie să 
faci o mulţime de observaţii - cum ar fi: „Nu apăsa 
acolo!“ - în loc să vorbiţi despre poveste şi înțelesurile 
ei. Ecranele tactile sunt atrăgătoare pentru cei mici, 
din moment ce au eliminat necesitatea de a folosi cu 
dexteritate un mouse. Faptul că au devenit mai uşor 
de folosit s-ar putea să nu fie prea sănătos; oamenii vii 
sunt cei mai buni educatori. 

Pe scurt, consumul media intens în familie poate 
„afecta dezvoltarea copiilor prin reducerea timpului pe 
care îl rezervă părinţii pentru a le vorbi, pentru a le 

citi şi pentru a se juca cu ei, aşa cum poate diminua și 
timpul rezervat pentru joacă liberă şi citit. 

Care sunt efectele pe termen scurt ale acestor pro- 
bleme legate de media? Mai multe studii au asociat 
consumul intens de media cu întârzierile în vorbire, 
mai ales când copilul se uită singur la ecran. Iarăşi, 
aceste studii nu pot discerne cauza și efectul. 
Televizorul provoacă întârzierile în vorbire sau ele 
sunt cele care adeseori duc la postarea copilului de că- 
tre părinţi în faţa televizorului, în speranța că se vor 
rezolva problemele de vorbire? Din studiile actuale nu 
se pot trage concluziile despre efectele pe termen lung 
provocate de consumul timpuriu de media, dar ele 
constituie un motiv foarte serios de îngrijorare. 


Chiar îi fac rău copilului meu mic dacă îl las din când 
în când în faţa ecranului? 


Guernsey (2012) rezumă problema după cum ur- 
mează: în lumea reală, părinţii folosesc media ca pe o 
bonă şi e de înţeles acest lucru. Poate că această pauză 
le permite părinţilor să se refacă și astfel să fie părinţi 
„mai buni. Nivelul de dezvoltare al copilului, conţinutul 
şi contextul experienţei media trebuie luate, toate, în 
considerare. Dacă facem acest lucru, nimeni nu va pu- . 
tea spune că un consum de media moderat îi va pro- 
duce micuţului un rău ireparabil. Asigură-te doar că el 

va beneficia în continuare de atenţia ta, de timpul tău, 
de dialogul şi de jocul cu tine. 


Copiii cu ADHD şi timpul petrecut în fața ecranului 


Caracteristici ale ADHD-ului care fac ecranele 
atât de atractive | 


ADHD-ul este definit în mod oficial ca o combina- 
ţie de neatenţie/dezorganizare şi/sau de hiperactivita- 
te/impulsivitate. Caracteristicile recunoscute în 
prezent ale ADHD-ului includ, de asemenea, dificul- 
tăţile de control în concentrarea atenţiei, abilitatea 
scăzută de evitare a distragerilor, problemele cu anti- 
ciparea şi retrospecţia, precum și necesitatea sporită 
de a primi imediat feedback şi recompensă. 

Aproape toți părinţii ajunşi în cabinetul meu excla- 
mă: „Ştiu că Johnny n-are cum să aibă ADHD... Poate 
să joace jocuri video la nesfârşit!“ Totuşi, ADHD-ul 
nu înseamnă lipsa totală a atenţiei. Înseamnă doar că 
nu poţi fi atent la nimic în afară de cel mai interesant 
stimul disponibil. Altfel spus, persoanele cu ADHD 
nu pot ignora lucrul cel mai fascinant pentru a se 
concentra asupra celui mai important. Sunt ca moliile 
atrase mereu de cea mai puternică lumină și vor ră- 
mâne acolo până când apare ceva şi mai luminos (mai 
atrăgător). (Din nefericire, uneori lumina cea mai 

puternică se dovedeşte a fi un dispozitiv electric con- 
tra insectelor!) 

Să folosim această accepţie extinsă a ADHD-ului 
pentru a vedea modul în care persoanele afectate riscă 
mai mult să cadă pradă utilizării în exces sau chiar 
abuzului de media/video: 

e Jocurile video constituie o atracţie foarte intensă, 
cu siguranță mult mai intensă decât tema la alge- 
bră sau examenele de admitere la facultate, aflate 
la numai doi ani distanţă. 

e Jocurile video conţin dinamism, iar creierul 
uman, prin evoluţie, a ajuns să acorde atenţie 
mişcării din mediul nostru. 

+ Jocurile video sunt în mod firesc atrăgătoare, grație 
sistemului nostru de atenţie senzorială/de avertiza- 
re, şi nu necesită un efort brusc de atenție volunta- 
ră, precum activitățile mai puţin interesante. 

* Jocurile video sunt într-o continuă schimbare, 
potrivindu-se cu caracteristica ADHD-ului de 
schimbare frecventă a activităţilor. 

e Jocurile video oferă un feedback imediat. 

e Jocurile video cer o reacţie rapidă. 

Jocurile video oferă centrilor plăcerii/recompen- 
sei doze de dopamină dese, dar nu suficient de 
satisfăcătoare. | 

+ Jocurile video au niveluri, cu un conţinut sporit 
de dopamină pe măsură ce avansăm. 

* Jocurile video nu necesită scriere, care este o pro- 
blemă constantă pentru persoanele cu ADHD. 

+ Jocurile video online sunt activităţi de socializare 
în cadrul cărora persoanele cu ADHD pot fi mai 
ușor acceptate din punct de vedere social decât în 
lumea reală. 

+ 'Toate aspectele de mai sus pot conduce la consu- 

“mul excesiv de media/jocuri video, ceea ce duce la 
o funcţionare deficitară în lumea reală, ceea ce 
duce la evadarea tot mai frecventă într-o lume a 
jocurilor unde persoana crede că are succes. Ciclul 
poate scăpa de sub control. 


Riscul combinației între ADHD și folosirea în exces a 
internetului/jocurilor 


Acest consum excesiv de media/jocuri video face 
ca persoanele cu ADHD să aibă un risc foarte mare, 
de 25%, de a deveni dependente de internet, mult pes- 
te cel al populaţiei generale. Cercetările arată că, de 
fapt, copiii predispuşi la ADHD nu folosesc jocurile 
mai des sau pentru mai mult timp. Mai curând, difi- 
cultatea pare a ţine de incapacitatea persoanei cu 
ADHD de a-şi controla impulsul şi problemele rezul- 
tate de aici (Weiss et al. 2011). Sigur că ADHD-ul nu 
este singura tulburare care creşte riscul excesului de 

media. Depresia, anxietatea, fobia socială, ostilitatea, 
existenţa altor dependențe şi, aşa cum vom vedea ime- 
diat, TSA-ul sporesc şi ele riscul (Weiss ef al. 2011). 

O altă dovadă a legăturii dintre gaming şi ADHD 
vine dintr-un studiu interesant făcut pe 62 de copii cu 
ADHD şi cu dependenţă de internet care nu fuseseră 
trataţi până atunci cu medicaţie pentru ADHD. Lucru 
interesant, un tratament de opt săptămâni cu metilfe-. 
nidat (denumirea generică pentru Ritalin) a dus la 
scăderea punctajelor atât în privința ADHD-ului, cât 
şi a dependenţei de internet și a timpului petrecut în 
faţa ecranului (Weiss et al. 2011). 

În mod clar, studiul de mai sus arată că ADHD-ul 
şi dependenţa de internet sunt legate între ele. 
Probabil că relaţia este bidirecţională: simptomele 
ADHD-ului fac mai atractivă pasiunea pentru jocuri 
şi invers, pasiunea pentru jocuri accentuează simpto- 
mele ADHD-ului. Din păcate, jocurile încurajează 
acel gen de comportamente pe care am vrea să le eli- 
minăm în cazul copiilor cu ADHD: reacţiile rapide şi 
impulsive, acţiunea înainte de gândire sau de expri- 
mare verbală, nerăbdarea, necesitatea unei recompen- 
se imediate, nevoia de a schimba frecvent stimulii etc, 
Şi mai grav, timpul pierdut cu jocurile video ia din cel 
pentru alte activități, care i-ar fi putut ajuta să exerse- 
ze abilități necesare precum controlarea impulsivităţii, 

atenţia voluntară şi relaționarea cu ceilalţi. Activităţile 
alternative includ sporturile, participarea la cluburi, 
muzica sau artele plastice. 

Deşi părinţii cred adesea despre copilul lor cu 
ADHD că excelează la jocurile video, cercetările arată 
că ADHD-ul rămâne în general un impediment pen- 
tru performanţa la jocurile video. De fapt, un copil cu 
ADHD nu este mai bun la jocuri video decât cei de 
vârsta lui, ci este mai bun la jocuri video decât la alte 
activități (Weiss et al. 2011). Cu părere de rău, acesta 
e adevărul. 

În consecinţă, dată fiind atracţia puternică şi în- 
născută a copiilor cu ADHD pentru ritmul accele- 
rat şi recompensa rapidă oferite de jocuri - conjugată 
cu accentuarea de către jocuri a trăsăturilor negative 
ale ADHD-ului —, trebuie să fim foarte precauţi față 
de posibilitatea folosirii excesive de către aceşti copii 
a internetului/jocurilor. Ar trebui, de asemenea, să 
subliniem riscurile comportamentului lor impulsiv 
şi obtuz, corelate cu toate celelalte pericole de pe in- 
ternet, precum dezvăluirea prea multor informaţii 
personale, sextingul, pornografia, pariurile şi cumpă- 
răturile online (incluzând achiziționarea de lucruri 
care să alimenteze consumul de jocuri video). Pentru 
sugestii de prevenire/tratare a acestor probleme, vezi 
Capitolul 4. 

Copiii cu TSA şi timpul petrecut în faţa ecranului 


Trăsături ale TSA-ului care fac atât de tentant timpul 
petrecut în faţa ecranului 


Diagnosticarea 'TSA-ului se bazează pe două mari 
categorii de simptome. Iată o prezentare schematică a 
criteriilor de diagnosticare ale Asociaţiei Americane 
de Psihiatrie aşa cum figurează ele în a cincea ediţie 
(2013) din Diagnostic and Statistical Manual of Mental 
Disorders (DSM-5): 

+ Probleme cu socializarea reciprocă și comunicarea 

socială. Acestea pot fi împărţite în trei arii: 

- Probleme cu reciprocitatea socială şi emoţională 
(abilitatea de a le împărtăși altora idei, emoţii 
şi gânduri şi de a-i implica pe alţii). 

+ Probleme cu abilitățile de comunicare nonver- 
bală, cum ar fi limbajul trupului, contactul vi- 
zual și înţelegerea mesajelor ascunse. Acestea 
suni necesare pentru reciprocitatea socială şi 
emoțională. 

+ Probleme cu înțelegerea, legarea şi menţinerea 
prieteniilor. Pot varia de la lipsa aproape com- 
pletă a impulsului de a crea relaţii până la o 
diminuare a jocurilor de simulare şi la necu- 
noaşterea modului de adaptare a comporta- 
mentului în funcţie de modificările situaţiilor 
sociale. 

+ O gamă îngustă de interese și comportamente. 
DSM-5 precizează că cel puţin două dintre simp- 
tomele următoare trebuie să se conjuge pentru ca 
o persoană să fie încadrată în această categorie: 

+ Mișcări sau comportamente repetitive, stereotipe, 
precum balansarea, fluturarea braţelor, alinie- 
rea jucăriilor, discursul repetitiv sau repetarea 
ca un ecou a vorbelor rostite de alţii. 

+ Nevoia rigidă de uniformitate şi rutină. De 
exemplu, schimbarea orelor de luat prânzul şi 
pauza pot scoate la lumină prezenţa TSA-ului 
la copil. 

- Fascinația neobişnuit de puternică pentru obiec- 
te şi informații, precum cunoaşterea tuturor 
detaliilor ce ţin de avioanele folosite în Al 
Doilea Război Mondial sau faptul de a purta 
tot timpul asupra sa o lingură. 

o Creşterea sau scăderea sensibilităţii la stimulii 
senzoriali, precum dorinţa excesivă de a se izbi 
de obiecte sau de a privi mișcarea roților; sau 
evitarea excesivă a multor arome ori a hainelor 
strânse pe corp. 

(APA 2013) 


Când o persoană are dificultăţile de mai sus în a în- 
ţelege „imaginea de ansamblu“ a comunicării şi a soci- 
alizării, adesea apar alte simptome, cum ar fi o fidelitate 

excesivă pentru uniformitate, o preferință relativă pen- 
tru obiectele mecanice (care sunt previzibile) şi nu 
pentru oameni, distanţa față de colegi, anxietatea şi, 
foarte frecvent asociat, ADHD-ul (Kutscher 2014). 

Începem să ne dăm seama de ce copiii cu TSA pot 

fi atât de atraşi de media şi de comunicarea digitală? 

« Pe internet poţi găsi o mulţime de oameni asemă- 
nători şi cu interese comune. 

e Pe internet poţi descoperi mereu informaţii noi 
despre anumite subiecte care te interesează. Este 
o sursă inepuizabilă. 

* Pe internet poți repeta activităţile preferate, pre- 
cum urmărirea aceluiaşi clip iar şi iar. 

e Pe internet nu ai de interpretat limbajul corpului. 
sau expresiile faciale. Ai de-a face doar cu textul. 

„ Pe internet ai timp din plin să-ţi formulezi răs- 
punsul. Nu se mai pune problema dialogului ra- 
pid, din viaţa reală, care adeseori se petrece prea 
repede pentru a fi urmărit de o persoană cu TSA. 

« Pe internet ai ocazia să te reinventezi — lucru, pro- 
babil, interesant pentru persoanele cu TSA, care 
au căpătat reputaţia de „ciudaţi“. 

„ Pe internet poţi evita implicarea în lumea reală. 
Asta poate duce la o lipsă de exersare tocmai a 
acelui tip de abilităţi sociale de care au nevoie în 
viaţa reală oamenii cu tulburări de spectru autist. 
Pe de altă parte însă, comunicarea digitală poate 

fi un mod mai uşor şi deci mai atractiv de a „testa 
apele“ comunicării sociale. 

+ Majoritatea copiilor cu TSA au concomitent şi 
ADHD, care vine cu toţi factorii săi de risc pen- 
tru excesul de internet. 

Să ne aplecăm asupra câtorva cercetări din dome- 
niu. Studiile au dovedit că privitul la televizor şi folo- 
sirea computerului sunt la cote mai ridicate la 
adolescenţii cu TSA chiar şi în comparaţie cu alți ado- 
lescenţi cu probleme de vorbire/limbaj sau de învăța- 
re. Zilnic, 78% dintre adolescenţii cu TSA se uită la 
televizor aproximativ 2 ore/zi, iar 98% folosesc com- 
puterul aproximativ 5 ore/zi. Cum este consumat tim- 
pul petrecut la computer? Răspuns: mai ales pe site-uri 
(2,5 ore/zi) şi jocuri video (2,4 ore/zi). Aproape jumă- 
tate dintre adolescenţii cu TSA au declarat că petrec 
zilnic în medie 1 oră/zi la computer făcându-şi teme- 
le. Folosirea aplicaţiilor de socializare, a programelor 
de mesagerie şi a chatroom-urilor le ocupă cam 1 oră/ 
zi, dar acestea sunt folosite doar de aproximativ 20% 
dintre adolescenţii cu TSA (Kuo et al. 2014). 


Kuo şi colegii său au oferit următoarele informaţii: 


* Ce urmăresc adolescenţii cu TSA la televizor? Poate 
puţin surprinzător, desenele animate au fost ge- 
nul cel mai vizionat, de către 37% dintre adoles- 
cenţii cu TSA. De ce desenele animate? Poate 
pentru că se adresează direct unui public tânăr, 

conţin un limbaj mai puțin sugestiv şi grosolan şi 
sunt mai uşor de înţeles. Pe locul doi, cu 15%, 
s-au situat comediile. Cei care se uită la televizor 
împreună cu părinţii au declarat că şi-au îmbu- 
nătăţit relaţiile cu ei. Cauza și efectul, din nou, 
rămân neclare. Totuşi, acest lucru evocă reco- 
mandarea făcută de Academia Americană de 


Pediatrie, pe care deja am văzut-o, ca părinții să 


urmărească împreună cu copiii materialele me- 
dia. Aceasta nu e doar o măsură de siguranţă, ci 
îi ajută pe părinţi să afle care sunt interesele copi- 
ilor lor şi le oferă subiecte concrete de dialog. Cel 
mai important rol în contracararea violenţei de 


pe ecran îl au părinţii. 


Ce fel de jocuri video joacă? Pe primul loc, cu 48%, 
sunt jocurile de acțiune, incluzându-le aici pe cele 
cu împuşcături şi omoruri. Persoanele cu aceste 
tulburări excelează adesea în acțiuni de căutare 
vizuală, posedă o abilitate neobişnuită de a obser- 
va detalii, precum şi de a distinge stimuli mărunți 
într-un mediu foarte larg. Aceste aptitudini pot 
duce la succes în jocurile video, de aici și atracția 
copiilor cu TSA către ele. Așa cum am văzut, jo- 
curile video violente au fost asociate cu tendinţele 
agresive la adolescenţii tipici. De aceea, trebuie să 
fim preocupaţi de o posibilă asociere şi cu adoles- 
cenţii afectaţi de TSA. Jocurile de simulare și de 

rol se situează pe locul doi ca popularitate (cu 

_10-20%) printre adolescenţii cu TSA. 

* Pe ce fel de website-uri intră? Deloc surprinzător, 
având în vedere interesul lor sporit pentru infor- 
maţiile faptice, majoritatea site-urilor vizitate 
aveau legătură cu informaţia şi cercetarea, infor- 
maţiile despre jocurile video fiind cele mai căutate, 
urmate de cele despre anime (animații japoneze). 
Adolescenţii cu un grad mai sever de TSA sunt 
mai tentaţi să urmărească emisiuni de ştiri decât : 
cei aflaţi într-un stadiu mai uşor, poate din cauza 
naturii mai directe a acestor programe. (Sau poate 
doar imită ceea ce urmăresc părinţii.) Adolescenţii 
cu TSA care au folosit rețelele de socializare şi 
e-mailurile de la prieteni au afirmat că relaţiile so- 
ciale li se par mai sigure şi mai benefice, față de 
cei care nu le-au folosit. Fapt important, şi adoles- 
cenţii tipici care comunică prin intermediul teh- 
nologiei digitale cu membri ai familiei sau cu 
prieteni din viaţa reală stabilesc relaţii de sociali- 
zare mai bune decât adolescenţii care îşi petrec 
timpul digital cu străini sau doar cu persoane pe 
care le cunosc puţin. Asta pare să se datoreze spri- 
jinului mai mare primit din partea familiei şi pri- 
etenilor din viaţa reală. Încă o dată, nu putem 
distinge totuși care este cauza și care efectul. 

(Kuo et al. 2014) 

Cum se compară toate aceste aspecte cu situația fra- 
ţilor care se dezvoltă normal? Cercetătorii (Macmullin, 
Lunsky şi Weiss 2015, Mazurek şi Weinstrup 2013) au 
descoperit că atât băieţii, cât şi fetele cu tulburări de 
spectru autist joacă jocuri video mai mult de o oră pe 
zi şi riscă mai mult să facă excese decât fraţii lor cu 
dezvoltare normală. Comparativ cu cei din afara spec- 
trului, băieţii cu TSA sunt mai supăraţi când nu joacă 
jocuri video, devin nervoşi când sunt deranjaţi şi le 
este mai greu să se oprească din joc, chiar dacă joacă 
mai mult decât băieţii tipici. Orele în plus dedicate jo- 
curilor video, împreună cu accesul la computer sau 
televizor în cameră, constituie factori asociaţi cu som- 
nul insuficient. De aceea, copiii cu TSA care au in- 
somnii ar trebui evaluaţi din perspectiva obiceiurilor 
lor legate de media, ca un posibil punct de plecare în 
intervenţia terapeutică. 

Deşi persoanele cu 'TSA pot folosi reţelele de socia- 
lizare mai puţin decât oamenii obișnuiți, se pare că, 
atunci când comunică, aleg să o facă prin intermediui 
unui computer mai degrabă decât prin interacțiuni di- 
recte. O cercetare făcută pe 291 de persoane cu TSA şi 
311 persoane fără TSA a confirmat faptul că primele 
preferă interacțiunea mediată de computer în locul 
celei față în faţă, fiindcă este mai uşor de înţeles şi de 
controlat. În plus, îi ajută să-şi exprime adevărata 

identitate şi să cunoască oameni ca ei. Cei fără TSA au 
ales reţelele de socializare pentru a menţine relaţiile 
familiale şi cu prietenii, dar şi pentru a cunoaşte oa- 
meni noi (Gillespie-Lynch et al. 2014). 


CAPITOLUL 4 


Rolul părinţilor 


În acest capitol, trecem de la problemele asociate uti- 
lizării dispozitivelor media, tratate prioritar în capitole- 
le precedente, la prevenţia și tratarea acelor probleme. 
Altfel spus, vom trece de la motivul pentru care este im- 
portantă pentru copii dozarea timpului petrecut în faţa 
ecranului la modul prin care să obţinem concret acest 
echilibru. Acum ne vom axa pe rolul părinţilor atât ca 
parte a problemei, cât şi ca parte a rezolvării ei. 


Ce fel de modei sunt eu pentru copilul meu? 


Suntem de acord sau nu, constituim modele pentru 
copiii noștri, la bine sau la rău. Acest lucru este valabil 
mai ales pentru cei mai mici, în cazul cărora „ținta 
atenţiei părinţilor — fie că e vorba de prăjituri, de dis- 
playul computerului sau de cărți - devine obiectul do- 
rinţelor copiilor“ (Steiner- Adair şi Barker 2013, p. 72). 

Chiar şi în cazul adolescenților, pentru care relaţiile 


cu cei de vârsta lor încep să devină principalul deter- 


minant al comportamentului, vieţile le sunt influenţa- 


te de modul cum i-am educat să aibă comportamente 


potrivite, inclusiv prin exemplu personal — şi de cum 


continuăm să o facem. 


Trebuie deci să ne analizăm propriul comporta- 


ment în privinţa tehnologiei digitale. Poate ar fi util 


dacă ne-am privi prin ochii copiilor noștri: 
* „Tata spune că trebuie să fie disponibil în timpul 


meselor.“ Răspundem la telefon sau ne verificăm 
SMS-urile ori e-mailurile în timpul meselor în fa- 
milie? Pretindem că verificarea acelui mesaj chiar 
nu poate aştepta 20 de minute? Cum ne putem 
aştepta de la copiii noştri să lase deoparte telefoa- 
nele mobile în timpul mesei, în vreme ce noi înşi- 
ne le arătăm că nu suportăm o amânare? 

„De fapt, indiferent ce facem împreună, tata se 
opreşte imediat ca să răspundă la mobil!“ Ne între- 
rupem interacţiunile cu copiii noştri ori de câte 
ori primim un mesaj, un e-mail sau un apel telefo- 
nic? Ce învaţă micuţii noştri când ne întrerupem 
discuţiile cu ei pentru a interacţiona cu altcineva? 
Când orice altă persoană dintre miliardele de pe 
planetă are prioritate în faţa copilului tău, cum îi 
va afecta asta sentimentul că este important? 
Poate că ar trebui să ne amintim propriul nostru 

comportament atunci când ne simţim jigniți dacă 
micuţii noştri întrerup conversaţia cu noi pentru 
a-și citi cel mai recent SMS. 

„Părinţii mei nu sunt niciodată interesaţi de jocu- 
rile sau de clipurile mele.“ Suntem chiar atât de 
concentrați la ecranele noastre, încât nu acordăm 
deloc atenţie lucrurilor care-i interesează pe co- 
piii noştri? Păcat. Implicarea noastră în lumea lor 
digitală le arată că ne pasă de lucrurile care sunt 
importante pentru ei, chiar dacă noi înșine nu le 
considerăm importante. De asemenea, poate fi 
distractiv să ne uităm la ceva împreună cu copilul 
sau să jucăm un joc video cu copilul, asta ne ajută 
să petrecem timp împreună şi ne oferă şansa de a 
pătrunde în lumea lor. Ne permite să-i învăţăm 
să-și analizeze gândurile şi să-i ajutăm să înţelea- 
gă de ce e greu să rezişti dispozitivelor media. În 
plus, este evident că suporturile educaţionale 
multimedia sunt mult mai folositoare când un 
copil le urmăreşte alături de unul dintre părinţi: 
„Progresele tehnologiei nu indică un moment în 
care copiii să se poată conecta pur și simplu şi să 
înveţe fără noi. Dimpotrivă, noi, părinţii, suntem 
mai necesari ca oricând“ (Guernsey 2012, p. 276). 
„Cred că n-am stat niciodată să observ cât de mult 
timp petrec părinții mei în faţa propriilor lor ecrane. “ 
Cât de mult timp petrecem noi, adulţii, cu media 

digitală? Dacă părinţii stau tot timpul la compu- 
ter ori au televizorul deschis, oare copiii nu vor 
percepe asta ca pe norma comportamentului 
uman? De la cine altcineva mai învață? Ce alte 
comportamente au mai întâlnit? 

„Dacă părinţii mei stau tot timpul cu televizorul 
deschis în fundal - fie că se uită cu adevărat sau 
nu —, eu de ce nu-mi pot ţine aparatele digitale 
pornite mereu?“ Este o întrebare deosebit de im- 
portantă, de vreme ce ţinerea neîntreruptă a tele- 
vizorului deschis în casă este larg răspândită. Un 
studiu făcut pe 1000 de familii selectate la întâm- 
plare a arătat că aproape 40% recunosc faptul că 
stau cu televizorul pornit aproape sau tot timpul 
(Guernsey 2012). Efectele pe care le are asupra 
copilului folosirea televizorului în fundal au fost 
expuse în Capitolul 3. Guernsey (2012) sublinia- 
ză că moderaţia este esenţială. Din fericire, câteva 
ore pe săptămână nu se compară cu a avea televi- 
zorul deschis tot timpul. Așadar, oprește televizo- 
rul după ce s-a încheiat emisiunea pe care doreai 
să o vizionezi. Poate fi de folos înregistrarea emi- 
siunilor pe care vrei cu adevărat să le vezi, în loc 
să laşi televizorul să meargă în timp ce aştepţi 
partea interesantă. Dacă e prea complicat să-ţi în- 
registrezi emisiunile „preferate“, ce spune acest 
lucru despre importanţa lor pentru tine? Învaţă-i 

pe copii această metodă folosind instrucţiuni cla- 
re şi dându-le un exemplu. 

„De când mă ştiu, părinţii mei au pus mereu un 
televizor în camera mea. ACUM se așteaptă să re- 
nunţ la accesul liber la media digitală?“ Un sondaj 
din 2006 a descoperit că i din 3 copii cu vârste în- 
tre O şi 6 ani a avut un televizor în cameră. Chiar 


şi 1 din 5 bebeluşi cu vârsta mai mică de lana 
„avut televizor în cameră. De ce? Din nou, din ca- 


uza modului de vizionare al părinţilor. În peste 
jumătate dintre cazuri, pentru a urmări emisiuni- 
le dedicate adulţilor, soluţia acestora a fost să 
pună un televizor în plus în camera copilului 
(Guernsey 2012). 

„Părinții mei ar lua-o razna dacă le-aş spune ce fac 


pe net sau dacă aș avea probleme.“ Am arătat des- 


chidere şi calm faţă de copiii noştri? Ştiu ei că pu- 
tem să ne manifestăm dezamăgirea în privinţa unor 
comportamente ale lor pe internet sau în altă parte, 
dar că pot oricând să ne vorbească fără grijă şi că 
vom încerca mereu să fim o parte a soluţiei, nu a. 
problemei? Putem să transformăm cele mai grave 
greşeli ale copiilor noştri în ocazii de învățătură? 
Au încredere copiii noștri că nici nu vom reacționa 
exagerat, nici nu vom deveni prea „moralizatori“? O 
asemenea încredere trebuie câştigată prin exersarea 
neîntreruptă a autocontrolului nostru. E preferabil 

să începem când copiii sunt mici, fiindcă până când 
se vor mări vor avea şi mai multe provocări com- 
portamentale sau experienţe care ne vor pune la 
grea încercare capacitatea de a rămâne raționali. 
Într-adevăr, tocmai am epuizat primele capitole ale 
cărţii enumerând problemele pe care le pot avea 
copiii doar prin media. Urmările acţiunilor lor 
(note mici, umilinţe din partea colegilor, pedepse, 
pierderea drepturilor etc.) vorbesc de la sine. 
Putem renunţa a atitudinea dezagreabilă. Copiii - 
noştri trebuie să ştie că vom ţine seama de sfatul 
„Ai grijă ce spui! Nu exagera. Exersează, exersează, 
exersează“ (Steiner- Adair şi Barker 2013, p. 259). 


S-ar putea 'să nu ne placă ceea ce vom găsi la anali- 
zarea propriilor obișnuinţe şi comportamente legate de 
media. Suntem dispuși să ne limităm accesul la televi- 
zor sau la computer? Suntem pregătiţi să oprim tele- 
vizorul, cu excepţia acelor emisiuni pe care vrem 
neapărat să le vedem? Ne place. să ni se atragă atenţia 
asupra defectelor sau problemelor noastre? Credem că 
acestea ar fi greu de schimbat? Că nu merită efortul? 
Că lucrurile sunt bune aşa cum sunt? Că aceste reguli 
li se aplică altora, nu şi nouă? Credem că „asta nu ni 
s-ar putea întâmpla nouă sau copiilor noştri“? Credem 
că, fiindcă restul lumii face la fel, comportamentele 
noastre sunt acceptabile? Poate că dacă vom ţine cont 

de propriile noastre reacţii pe aceste subiecte vom înţe- 
lege mai bine greutăţile pe care le întâmpină copiii 
noştri în încercarea de a se schimba. Această empatie 
ne va ajuta să avem răbdare în lucrul cu copiii noştri şi 
să înțelegem de ce soluţia cea mai bună este să consoli- 
dăm comportamente potrivite, inclusiv prin exemplul 
nostru, începând din perioada în care copiii sunt mici. 


Cum stabilesc limite pentru copilul meu? 


Creierele tinerilor noştri sunt departe de a fi 
„coapte“. Durează câteva decade pentru ca funcţiile 
lor executive (un termen psihologic sofisticat pentru 
„înţelepciune“) să-și intre treptat în rol. Deocamdată, 
trebuie să stabilim niște limite exterioare şi în acelaşi 
timp să-i ajutăm să-şi dezvolte autocontrolul. De vre- 
me ce eliminarea corăpletă a tehnologiei nu este nici 
posibilă, nici productivă, copiii noştri trebuie mai de- 
grabă educați să echilibreze tehnologia cu restul vieţii 
lor. Trebuie să stabilim reguli şi aşteptări clare dacă 
vrem ca ei să aibă o existenţă împlinită. 


Folosește tehnologia pentru a ajuta la limitarea ei 


Cronometrele sunt cei mai buni prieteni ai copilu- 
lui. Da, ştiu că este o aplicaţie pe smartphone-urile lor 


Mil 


pentru acest lucru, dar folosirea aplicaţiei înseamnă că, 
în timp ce încearcă să lucreze, copilul are acces la teh- 
nologia digitală - o atracţie irezistibilă spre ineficiență. 
Însă un cronometru simplu nu implică distrageri ale 
atenţiei. Încearcă să creezi o atitudine pozitivă faţă de 
cronometru. Nu trebuie folosit pentru a pedepsi, ci 
mai degrabă pentru a anunţa momentul trecerii la altă 
activitate. „De ce nu-şi pot folosi pur şi simplu ceasuri- 
le?“ ai putea întreba. Pentru că majoritatea copiilor nu 
poartă ceas, presupunând că ar şti măcar unde se pune. 
Ei află ora, aţi ghicit, folosind smartphone-ul, care ar fi 
trebuit lăsat deoparte în timpul dedicat temelor. 

Practic, toate activitățile digitale au clasificări (urmă- 
riți-le, copilul vostru nu e deosebit în această privin- 
ţă) sau instrumente de control parental care limitează 
conţinutul și timpul. Limitări de utilizare bazate pe 
vârstă şi pe căutări sigure pot fi instalate pe site-uri 
ca YouTube, Netflix şi pe televizoarele moderne. 
Foloseşte-le. Găseşti sfaturi excelente despre con- 
trolul parental pe www.commonsensemedia.org, 
www.familysafemedia.com sau în The Smart Girls 
Guide to Internet Privacy, de V. Blue. Vezi secțiunea 
Resurse de la sfârșitul acestei cărți. 

Sigur că aceste instrumente de control parental nu 
funcţionează atunci când copiii sunt în vizită la vreun 
coleg sau pleacă la facultate. În cel mai bun caz, putem 
să le dăm propriul nostru exemplu şi să le educăm 

abilitățile la vârste fragede, sperând că ele vor fi asimi- 
late şi că se vor menține -— și să ne păstrăm calmul când 
nu se întâmplă așa. Asta înseamnă şi să-i ajutăm pe co- 
pii să deprindă tehnici de gestionare a timpului şi să-şi 
folosească atenţia voluntară pentru se concentra asu- 
pra sarcinii și a nu întârzia. 


Ajută-ţi copilul să-și dezvolte controlul asupra atenţiei 
voluntare | 


* „Răspunde la cererea lor de a începe să folosească 
dispozitivele media prin «Da, dar după ce » 
în loc de «Nu»“ (Palladino 2015, p. 103). Scopul 
este ca această regulă să fie integrată în modul de 
gândire al copilului: întâi ne ocupăm de responsa- 
bilităţile noastre și apoi vom avea timp pentru dis- 


tracţie. „Da, dar după ce “ face mai ușoară 


exercitarea autocontrolului necesar pentru a amâ- 
na satisfacerea dorinţei. Accentuează faptul că va 
veni şi momentul activităţii lor preferate, doar să 
mai aştepte puţin. În plus, nu face din părinte un 
„personaj negativ“, din moment ce-l plasează de 
partea „afirmativă“ a răspunsului. 

+ Învaţă-ţi copilul să evite dificultatea de a trece de la 
o activitate atractivă la una neatractivă. Trecerea 
de la un joc video la teme este mult, mult mai di- 


ficilă decât trecerea de la teme la jocul video. 

Primul caz înseamnă învingerea atenției preferen- 
ţiale şi lipsite de efort pe care le-o acordă creierul 
stimulilor senzoriali. Folosind terminologia din 
Capitolul 1, este mai uşor pentru creier să treacă 
de la activităţi care necesită atenţie voluntară (cele 
a căror realizare implică un consum conştient de 
energie) la activităţi care ne captează fără efort 
atenţia senzorială/involuntară (activităţi atractive 
din start, cum sunt jocurile video) decât invers. 
Reţine că, dacă o persoană evită începerea unei 
sarcini, probabil că acea sarcină necesită atenţie 


voluntară. Dacă refuză să se oprească, probabil că 
implică atenţia involuntară (Palladino 2015). | 
+ Dacă ieri copilului i-a fost greu să lase jocul video, | 
să nu te miri că nici azi lucrurile nu merg prea 
bine. Părintele care înţelege motivele psihologice | 
ale dificultății de a renunţa la jocul video - și se 
aşteaptă la asta — va putea să dea dovadă de calm 
în depăşirea momentelor de frustrare. Asta pen- 
tru că frustrarea apare când aşteptările nu sunt 
satisfăcute. Dacă nu ne aşteptăm că ne va fi uşor 
să-i desprindem pe copii de jocul video, atunci e 
mai puţin probabil să fim frustraţi sau să luăm la 
modul personal împotrivirea. Doar că, întâmplă- 
tor, noi suntem adultul în acea situație, ajutân- 
du-l pe copil să-şi dezvolte autocontrolul. Nu e 
nimic personal. Copilul nu este nerespectuos sau 

rău. Mai curând, orice tentativă de a fi rațional și 
de a-şi exercita autocontrolul cade victimă unui 
creier suprastimulat şi intoxicat cu dopamină, 
aflat sub influenţa unei covârşitoare atracţii faţă 
de stimuli, explicabilă prin evoluţie. 

În orice caz, păstrează-ți calmul şi îndrumă-ţi copi- 
[ul să caute soluţii benefice pe toate planurile. Dacă 
tu şi/sau copilul tău sunteţi, la momentul respectiv, 
prea copleșiți pentru a discuta despre scuze şi/sau 
soluţii, fiecare ar trebui să ia o pauză. Limpeziţi-vă 
gândurile înainte să mai încercaţi vreo interacțiu- 
ne. Dopamina produsă de stresul prea mare redu- 
ce capacitatea creierului de a funcţiona logic. În 
mod ideal, copilul poate învăţa să recunoască mo- 
mentele de suprasolicitare şi să ceară o scurtă pau- 
ză (10-15 minute?) de relaxare. Când nu mai este 
stresat, învaţă-ţi copilul (şi pe tine?) cum să nego- 
cieze calm o soluţie reciproc avantajoasă la o pro- 
blemă, înainte de previzibila ei reapariție. Pentru 
detalii despre această abordare importantă, vezi 
The Explosive Child, de R. Greene. 

O posibilă soluție benefică pentru toată lumea la 
problemele legate de oprirea ecranului este discuta- 
rea, în prealabil, a unor activităţi alternative spre 
care se poate îndrepta copilul. Învaţă-l principiul: 
dacă vrem să evităm o activitate, trebuie să avem 
pregătite variante alternative. Într-un moment de 

calm, îndeamnă-l să se gândească: „Ce anume nu 
fac eu?“ (Palladino 2015, p. 100). Căutaţi împreu- 
nă câteva activităţi care nu ţin de dispozitivele 
media şi care i-ar face plăcere copilului. Jucaţi-vă 
în aer liber. Practicaţi sporturi. Cântaţi la un in- 
strument. Desenaţi. Scrieţi o poezie. Faceţi vo- 
luntariat. Intraţi într-un club... 


Învață-ți copilul că evadarea în universul media 
poate oferi plăcere temporară, dar că nu rezolvă 
nicio problemă din lumea adevărată. În realitate, 
timpul petrecut în mod excesiv pe media poate 
exacerba problemele din viaţa reală, uneori du- 
când la un ciclu de dependenţă. Vezi Capitolul 6 
referitor la spirala dependenţei de internet. 


Stabiliţi dinainte reguli dare pentru împărţirea timpului 


Putem atenua dificultăţile limitării timpului petre- 
cut în faţa ecranului stabilind reguli clare înainte ca 
acestea să fie necesare. La început, aceste reguli oferă 
o structură exterioară pentru a-l ajuta pe copil să 
compenseze lipsa relativă de autocontrol; dar sperăm 
că, prin practică şi prin dezvoltarea creierului, ele vor 
deveni metode însuşite de control al comportamentu- 
lui. Aceste reguli pot fi stabilite în timpul unei şedinţe 
de familie şi concretizate printr-o înţelegere, aşa cum 
este descris în Capitolul 5. lată câteva exemple: 

+ Evită „multioperaționalitatea“: Unele dintre cele 
mai importante motive de dispută ţin de folosirea 
de către copii a dispozitivelor media în timp ce 
încearcă să-şi facă temele. Explică-i că „multio- 
peraţionalitatea“ e, de fapt, doar o „multicomuta- 
re“ ineficientă, care face ca temele să ia mai mult 
timp, tocmai fiindcă îl obligă să se reorienteze 
după fiecare întrerupere (vezi Capitolul 1). Prin 
urmare, familia se poate pune de acord asupra 
unuia dintre următoarele moduri alternative de 
împărţire a timpului. (Ţine minte că alegerea 
uneia dintre aceste variante este determinată de 
ceea ce funcţionează pentru copil, nu neapărat 
de ceea ce ar funcționa. pentru părinte. Copilul 
tău nu eşti tu în miniatură.) 

o Să-şi facă toate temele, apoi să intre pe toate 
rețelele de socializare, apoi să se ocupe de toa- 
te e-mailurile. 

o Să lucreze 50 de minute, apoi să ia 10 minute 
de pauză de la aparatele electronice. 

o Să lucreze 10-15 minute, apoi să ia o pauză de 
1-2 minute. 

+ Stabileşte regulile legate de timp şi loc. În următo- 
rul acord de negociat cu copilul tău, vom vedea că 
sunt incluse și alte aspecte care trebuie discutate: 

- Timpul total permis în fața ecranului pe săptă- 
mână/seară de weekend. Academia Americană 

de Pediatrie (AAP 2013) a sugerat anterior 1-2 
ore/seară de folosire a aparatelor electronice 
pentru activităţi care nu ţin de şcoală sau de 
serviciu. 

Timpul permis - dacă este permis — pentru 
folosirea dispozitivelor electronice înainte de 
a începe temele. 


„_* Locul telefonului pe timpul lecţiilor, al meselor 


şi al nopţii. Reţine că Academia Americană de 
Pediatrie (AAP 2013) sugerează, de asemenea, 
ca televizoarele şi dispozitivele conectate la in- 
ternet să nu se afle în dormitorul copilului. 
Dacă el îți spune că nu-şi poate lăsa peste noap- 
te mobilul într-un loc central, precum bucătă- 
ria, pentru că are nevoie de el în cameră ca să-l 
trezească dimineaţa, ia-i un ceas deşteptător. 
Oprirea tuturor notificărilor pe telefon și pe 
computer în timpul cât trebuie să se concen- 
treze asupra unei sarcini. 


* Utilizarea aparatelor în afara casei, de exemplu 


când este pasager în mașină sau când se află în 
săli de aşteptare, restaurante etc. Permiterea fo- 
losirii în aceste momente poate face viaţa mai 
uşoară — şi, cu siguranţă, mai liniștită —, dar 
face dificilă exercitarea ulterioară a controlului, 
contribuie la lipsa pauzelor necesare şi afectea- 
ză momentele în care mulţi tineri obişnuiesc să 


118 


| 
i 
4 


o 


o 


o 


vorbească despre subiecte importante. Tocmai 
în momentele liniştite putem auzi de pe ban- 
cheta din spate a maşinii: „Mama, tu ai fumat 
vreodată iarbă?“ Burley Hofmann (2014) suge- 
rează lăsarea acasă a electronicelor. Astfel, nu 
mai există motiv de ceartă legat de folosirea lor. 
Pentru că ele nu sunt acolo. 

Ascultatul muzicii în timpul temelor. Unii con- 
sideră că asta îi ajută la învăţat, făcând totul - 
mai distractiv şi, poate, oferind un zgomot alb 
ca să acopere zgomotele din casă. 

Timpul petrecut în fața ecranului înainte de 
culcare. Dacă adoarme greu, copilul ar trebui 
să lase deoparte orice ecran cu o oră înainte 
de culcare. 

Regulile legate de școală. Jocurile video, naviga- 
rea pe internet şi comunicarea prin dispozitive 
electronice în timpul orelor ar trebui interzise. 
Părinţii şi profesorii trebuie să știe că asemenea 
activități sunt agresive şi afectează procesul de 
învăţare. Şcolile care permit folosirea dispoziti- 
velor electronice în timpul orelor trebuie să în- 
ţeleagă această realitate. Chiar dacă accesul la 
internet este oprit sau restricționat de routerul 
şcolii, studenţii au smartphone-uri conectate 
şi jocuri instalate pe care le folosesc offline. 
Singurul mod prin care pot fi descoperite cele 

din urmă ar fi dacă profesorul ar putea verifica 
din faţa clasei, în timp real, imaginile de pe 
ecranul fiecărui elev. Un astfel de sistem ar tre- 
bui nu doar instalat, ci şi folosit. Ai încredere în 
elevi, dacă trebuie, dar verifică-i. 

- Folosirea telefonului mobil la volan. Nu! 

* Consecințele nerespectării regulilor. Precizează 
ce consecinţe vor fi pentru încălcarea regulilor 
stabilite. Aplică aceste consecințe fără a avea o 
atitudine negativă, care nu face decât să pro- 
voace noi resentimente. 


S-ar putea să ai nevoie să apelezi la un consilier de 
organizare pentru a te ajuta să ordonezi viaţa copilului 
tău în general. Sau poţi începe cu cartea Organizing the 
Disorganized Child (Kutscher şi Moran 2009), care tra- 
tează și abilitățile de citire, scriere şi studiu. Dacă nu 
poţi ajunge pe cale paşnică la o înţelegere în cadrul fa- 
miliei sau dacă relaţiile din familie au scăpat de sub con- 
trol, ar putea fi nevoie să ceri ajutorul unui terapeut. 


Toţi porcii se nasc egali, dar unii sunt pregătiți pentru 
mai multă egalitate decât alţii 


Acest citat din George Orwell poate fi adaptat pen- 
tru cazul de față: „Toţi porcii se nasc egali, dar unii au 
câştigat şi sunt pregătiți pentru mai multă egalitate 

decât ceilalți“. Toţi membrii familiei ar trebui să înţe- 
leagă faptul că este nevoie să respecte în mod egal niş- 
te principii de bază precum amabilitatea şi respectul 
atât pe internet, cât şi în viaţa reală. Asta presupune şi 
a nu folosi internetul până în faza în care cauzează 
probleme în viaţă şi a nu se implica în acţiuni pe care 
nu sunt pregătiţi să le gestioneze. În acest sens, toți 
porcii se nasc egali. 

Cu toate acestea, unii porci au devenit mai egali de- 
cât alţii. Asta înseamnă că regulile nu li se aplică mereu 
tuturor în mod egal. Adulții pot fi pregătiţi să vizione- 
ze filme cu conţinut sexual, dar adolescenţii nu. Copiii 
mici s-ar putea să nu fie pregătiţi să aibă propriul lor 
telefon mobil. Adolescenţii care au demonstrat că se 
poate avea încredere în ei să renunţe la internet au câş- 
tigat mai multă libertate în folosirea lui. Într-adevăr, 
fiecare membru al familiei are propriul lui nivel de 
dezvoltare și propria lui istorie. Corect este să fie satis- 
făcute nevoile (inclusiv cea de protecţie) şi responsabi- 
lităţile fiecăruia, nu neapărat atunci când toți membrii 
familiei sunt trataţi la fel. 

Părinţii trebuie să ţină minte că încă sunt modele 
pentru copiii lor şi să aibă grijă ca nicio excepție pe 
care şi-o rezervă — cum ar fi televizorul ţinut deschis 
toată seara sau răspunsul la telefon în timpul mesei — 
să nu dea un exemplu prost. Vrem să fim parte a solu- 

ţiei, ca modele bune, nu parte a problemei. 

Oaltă responsabilitate de adult: învaţă-l să evalueze 
informaţiile de pe internet 


Îi considerăm pe copiii noştri atât de experţi în teh- 
nologie, încât să știe în mod automat cum să o evalueze 
critic. Nu e neapărat aşa. O cercetare făcută pe 100 de 
studenţi a arătat că niciunul dintre ei nu a verificat vre- 
odată ce pregătire au autorii unui site (Thompson 
2014). Într-un alt studiu, peste 1 din 3 studenţi nu au 
ştiut că motoarele de căutare pot conţine linkuri plătite 
(Thompson 2014). Clasamentele site-urilor sunt adese- 
ori manipulate în toate felurile, iar topurile făcute de 
motoarele de căutare nu constituie o certificare a validi- 
tăţii lor. Oricine, având orice fel de motive, poate posta 
orice pe internet, fără a fi verificat de vreun editor, spe- 
cialist, profesor sau bibliotecar. Cercetarea pe internet 
nu se limitează la Wikipedia; evident, nu tot ce apare pe 
Wikipedia este şi corect. Unele şcoli au început să pre- 
dea despre necesitatea evaluării critice a surselor. Până 
când ne vom putea baza pe şcoală pentru asta, e de da- 
toria noastră să ne îndrumăm copiii. N-ar fi rău să folo- 
sim noi înşine asemenea abilităţi critice. 

Următoarele tehnici de evaluare a site-urilor sunt 
adaptate după recomandările Bibliotecii Universităţii 
Illinois: 


e Cine sau ce ţi-a recomandat site-ul? 

+ Un profesor sau altă sursă şcolară a făcut tri- 
mitere la el? De exemplu, a fost citat sau indi- 
cat printr-un link de alt site de încredere ori 
de baza de date a unei biblioteci? Aceste surse 
pot fi mult mai credibile decât o simplă căuta- 
re pe Google. 

+ Cine are linkuri către acel site? Introdu „link 
[tastează URL începând cu www]“ în bara de 
căutare a mai multor motoare de căutare. S-ar 
putea să fie nevoie de prescurtarea URL-ului 
dacă nu găseşti nici un rezultat. 

* Întreabă un bibliotecar! Ei se află acolo pen- 

"tru a te ajuta să cauţi în mod eficient informa- 
ţia exactă. 

e Cine a scris informaţia? 

+ Ce pregătire are autorul? Figurează undeva 

studiile lui? Există informaţii de contact? 

„» Numele autorului este asociat cu o organizaţie 
serioasă? (Fii conștient că multe site-uri folo- 
sesc nume care sună mai oficial decât sunt.) 

o Caută-l pe internet pe autor şi/sau organizaţia 
care-l sponsorizează. 

* Care este scopul site-ului? - 

* Ce-ţi spune numele domeniului despre scopul 
site-ului? 

— cel de forma .com este doar un site personal, 
de business sau comercial. 

- site-urile de forma .edu ţin de instituţiile de 
învățământ superior. 

- cele de forma .org sunt pentru grupuri de 
activism, precum organizațiile nonguverna- 
mentale. | 

— cel de forma .gov este un site guvernamental. 

„o Site-ul încearcă să vândă ceva? Uită-te la recla- 
mele adiacente. 

o Site-ul este obiectiv sau părtinitor? 

e Cât de exactă este informaţia? 

e Sunt precizate sursele? Există bibliografie? 

» Cum sunt informaţiile în comparaţie cu ceea 
ce ai găsit în alte surse? 

- Informaţia este adusă la zi? Când a fost actua- 
lizată ultima dată? Linkurile pe care le conţine 
sunt funcţionale și actuale? 

(Biblioteca Universităţii Diciois 2016) 


Aceşti paşi sunt suficienţi pentru început. E un exer- 
cițiu bun pentru gândirea critică şi ar trebui să-l apli- 
căm tuturor informaţiilor cu care venim în contact. 

Următorul rol al părintelui este să stabilească reguli 
precise legate de folosirea tehnologiei. Asta implică o 
şedinţă de familie şi un acord ulterior, aspecte discu- 
tate în Capitolul 5. 


CAPITOLUL 5 


Stabilirea regulilor 
Şedinţa şi acordul de familie 


Acum vine partea grea, cea a stabilirii efective a re- 
gulilor cu privire la drepturi şi limite în folosirea teh- 
nologiei digitale, pentru a face faţă tuturor problemelor 
despre care am discutat. Acest lucru implică discuţii 
cu copiii şi semnarea unui acord, unul care va dura 
până când a) nu va mai funcționa, b) va avea nevoie să 
fie modificat din cauza nivelului de dezvoltare sau a 
comportamentului copilului ori c) apar noi tehnolo- 
gii. Deci, cu toate că unele principii rămân aceleaşi, 
noi vizăm ţintele mobile şi va trebui să monitorizăm 
permanent nevoia de schimbare. 


Şedinţa de familie 


Cum aflăm ce fac copiii noştri? Cum vor ști ei ce 
anume vrem să facă? Cum ajungem la un acord? 

Burley Hofmann (2014) ne sugerează să analizăm 
problema şi apoi să vorbim. Deşi numesc asta şedinţă 
de familie, poate că este mai bine ca aspectele negoci- 
abile să fie tratate cu fiecare copil în parte. 


Observaţii înainte de şedinţa de familie 


e Identifică motivul îngrijorării tale. 

* Ce nu e în ordine sau ce ar putea să nu fie în 
ordine cu fiecare dintre copii? 

* 'Te îngrijorează conţinutul digital consumat de 
ei? Perioada de timp petrecută online? Întimi- 
tatea? Siguranţa? Absența lor din „viața reală“? 

- Te îngrijorează efectele psihologice/educaţio- 

„nale, cele neurologice sau cele fizice? 

Te îngrijorează faptul că nu ştii ce nu ştii? 

+ Identifică punctele tari şi pe cele slabe la fiecare 
dintre copiii tăi. 

- Caută afecțiuni asociate, precum ADHD, TISA, 
dificultăţi de învăţare, anxietate etc. 

* Caută consensul cu alţi adulți care sunt responsa- 
bili pentru copilul tău. 

+ Şedinţa este o ocazie de a îmbunătăţi unitatea 
familiei. 

* Nu veni niciodată nervos la discuții. 

* Păstrează-ţi calmul. 

o Este o ocazie să ajungeţi la o înţelegere, nu o 
întâlnire pe motive disciplinare. 

e Stabileşte agenda întrunirii: 

o Fiecare să fie ajutat să aleagă şi să folosească 
atent tehnologia. 

o Să se programeze dinainte intervalele orare, 
timpul zilnic petrecut în faţa ecranului şi con- 
ţinutul media permis. 

o Să se stabilească locurile în care sunt permi- 
se ecranele în diferite momente ale zilei şi ale 
serii. 

o Să se întocmească o listă cu alte activităţi decât 
consumul de media. 

o Să se abordeze problema corectitudinii față de 
fiecare. 

- Să se precizeze consecinţele nerespectării regu- 
lilor. Important este ca membrii familiei să-şi 
asume responsabilitatea greşelilor şi să înveţe 
din ele. Asigură-te că aceste consecinţe sunt 
corecte şi că eşti dispus să le pui în aplicare. 

o Să se caute o soluţie în care toți să simtă că li se 
satisfac nevoile. 

o Să se discute schimbările care trebuie făcute. 

+ Argumentează discuţia cu fapte şi recomandări 
independente. Această carte e plină de studii şi 
opinii profesioniste pentru a întemeia discuţia pe 
fapte, nu pe sentimente personale. 

Acordul 


Capitolele precedente, pe lângă soluţiile practice și 
sugestiile menţionate mai sus, te-au pregătit pentru 
întrunirea de familie. Următorul model de acord poa- 
te să-ți servească drept ghid al şedinţei şi consemnare 
a înțelegerii. Reţine că unele aspecte nu sunt negocia- 
bile, în timp ce altele pot fi tratate cu o atitudine avan- 
tajoasă pentru fiecare. S-ar putea să fie nevoie să 
negociezi şi să semneze acorduri separate cu fiecare 
copil. Mulţumiri lui Burley Hofmann (2014) pentru 
minunata mostră de contract din care s-a inspirat cel 
care urmează, cu modificări importante. 

O versiune printabilă a acestui acord este disponi- 
bilă pentru descărcare la www.jkp.com/catalogue/ 
book/9781785927126. 

Mult succes! 


ACORD PRIVIND PETRECEREA TIMPULUI 
ÎN FAŢA ECRANULUI 


Te rog să ţii minte că toate aparatele electronice fo- 
losite de tine sunt proprietatea noastră, iar dreptul tău 
de a le folosi depinde de respectarea regulilor de mai 
jos. Drepturile sunt câştigate prin acţiuni sincere, 
demne de încredere şi responsabile. 

Reguli care nu se negociază 


* Eşti un om bun. Faptul că te afli în faţa unui dispo- 
zitiv electronic nu schimbă asta. Deci tratează-i pe 
ceilalţi pe internet în acelaşi mod în care ai vrea să 
fii şi tu tratat. Fără cruzime, fără agresiuni. 

+ Eşti minunat aşa cum eşti. Deci nu te reinventa 
când stai pe rețelele de socializare. Nu ai timp să 
întreţii şi o viaţă reală, şi o personalitate virtuală. 

e Nu posta mesaje sau fotografii pe care nu i le-ai 
arăta bunicii tale. 

„+ Reţine că nu există confidenţialitate sau posibilita- 
tea de a şterge ceva odată ce ai apăsat pe „Send. 

_ Ai auzit de taste. pentru capturi de ecran sau pen- 

„tru redirecționare? Odată ce e în cyberspaţiu, e 
acolo pentru totdeauna, dovadă de necontestat a 
acţiunilor tale, iar toate cunoştinţele tale şi viitorii 

| angajatori vor putea vedea și distribui ce ai trimis 
sau postat pe internet. 

e Nu-ţi trăi viaţa pe telefon. Nu e nevoie să-ţi docu- 
mentezi întreaga viaţă în fotografii. Dialogurile 
importante trebuie purtate faţă în față. 

+ În cazul în care noi nu avem destul curaj să abor- 
dăm subiecte ca sexul şi drogurile, vrem să o faci 
tu. Fără pornografie — este o fantezie care denatu- 
rează şi duce în derizoriu relaţiile bazate pe afec- 
ţiune şi compasiune. Nu dorim să-ți iei informaţia 

despre aceste subiecte importante. de la oricine 
are capacitatea de a le încărca pe internet. 

* Cere sfatul unui adult dacă ai nevoie. Noi promi- 
tem — sau cel puţin promitem că vom încerca — să 
ne păstrăm calmul şi să te ajutăm. 

+ Noi vom şti TOATE numele tale de utilizator şi 
parolele de la TOATE conturile tale. Ne rezervăm 
dreptul de a instala controale parentale, blocaje 
de site-uri şi trebuie să aprobăm toate descărcări- 
le/cumpărăturile ÎNAINTE să le accesezi. 

+ Fără SMS-uri sau apeluri pe mobil la volan. 
Închide telefonul. Poate aştepta. Ar putea să moa- 
ră oameni. 

+ Respectă toate regulile impuse de şcoală cu privi- 
re la smartphone-uri şi alte dispozitive. 


Drepturi care pot fi negociate 
(cu privire la timpii şi locurile de folosire) 


+ Închide telefonul în timpul meselor luate în fami- 
lie: da/nu. 

e Ai voie să foloseşti dispozitivele electronice înain- 
te să-ţi faci temele: da/nu. Dacă da, pentru cât 
timp? ______ minute. 

+ Toate computerele și dispozitivele conectate la in- 
ternet trebuie folosite într-un loc anume: da/nu. 

« De fapt, „multioperaţionalitatea“ face. ca lecţiile 
să dureze mai mult, fiindcă trebuie să te reorien- 
tezi după fiecare întrerupere. În această privinţă, 
tu (bifează o variantă): 

O îți împarți ziua în intervale de timp ca mai în- 
tâi să-ţi faci temele, apoi să intri pe rețelele de 
socializare, apoi pe e-mail. 

D iei o pauză de 10 minute la fiecare 50 de mi- 
nute de lucru, pentru a folosi dispozitivele 
media. 

D iei o pauză de 1-2 minute după fiecare 10-15 mi- 
nute de lucru. 

m altceva: 


e În timp ce-ţi faci temele îţi vei ţine telefonul 
într-un loc central: da/nu. 

+ În timp ce-ţi faci temele, îţi vei opri toate notifi- 

„cările: da/nu. 

+ În timp ce-ţi faci lecţiile poţi asculta muzică (fo- 
losind radioul şi evitând tentaţia de a folosi un 
smartphone): da/nu. 

* Timpul maxim pe care-l poţi petrece în faţa ecra- 
nului/zi pentru activități extraşcolare: 


Specifică dacă este diferit pentru zilele de weekend/ 
vacanțe: 

e Ora la care sunt puse deoparte dispozitivele elec- 
tronicele în serile din cursul săptămânii: 
pm/alta 


„Specifică dacă diferă pentru zilele de weekend/ 
vacanțe: 


* La culcare, telefonul mobil (bifează o variantă): 
0 rămâne în dormitor. 
D este pus într-un loc anume pe timpul nopții. 


+ Dispozitivele media sunt permise în afara casei: 
da/nu. Dacă da, unde? 


+ Dacă telefonul meu mobil se strică sau se pierde: 


„+ Altele: 


Acest acord este valabil până când se vor face schim- 
bări agreate de ambele părţi: 


Data: 


(Persoana căreia i se permite accesul la tehnologie) 


Data: 


(Persoana/persoanele care deţine tehnologia) 


CAPITOLUL 6 


Dependenţa de internet 


Partea extremă a problemelor 
legate de internet 


cu NATALIE ROSIN 


Problemele legate de internet acoperă un spectru 
larg în funcţie de gravitate 


Problemele legate de timpul petrecut în fața ecranu- 
lui acoperă un spectru larg în funcţie de gravitate. La 
copiii/adolescenţii tipici, perfect funcționali, le obser- 
văm pe cele mai ușoare, cum ar fi scrierea mai multor 
„mesaje într-o oră sau ignorarea prietenilor ori a famili- 
ei la întâlniri în favoarea comunicării cu altcineva pe 
smartphone. Apoi sunt copiii al căror timp petrecut în 
faţa ecranului provoacă ușoare disensiuni familiale şi 
ineficiență în muncă, dar care reușesc totuşi să ia note 
bune şi să practice alte activităţi, precum sporturile. La 
extremitatea cea mai gravă se află cei care suferă de 

ceea ce se poate numi o veritabilă dependenţă de inter- 
net: incapacitatea de a-şi controla comportamentul 
legat de internet/tehnica digitală, în ciuda problemelor 
cauzate, precum note tot mai mici, izolarea de prieteni 
şi activităţi, tulburări mari în viața de familie. Aceşti 
copii/adolescenţi pot reacţiona zgomotos când părinții 
încearcă să le limiteze accesul la dispozitive. 

Aşadar, ce diferenţiază entuziasmul pentru o acti- 
vitate de adevărata dependență? Cel mai simplu răs- 
puns este că entuziasmul sănătos adaugă ceva vieţii, 
pe când dependenţa o diminuează. Nu este vorba des- 
pre excesul temporal al comportamentului, ci mai de- 
grabă despre a) incapacitatea individului de a-şi 
controla comportamentul şi b) existenţa situaţiei în 
ciuda consecinţelor ei negative. Altfel spus, comporta- 
mentul unei persoane creează probleme care scapă de 
sub controlul ei (Rosenberg şi Feder 2014)? 


Ce este o dependenţă? 


Două criterii sunt cel mai des evidenţiate: 
1. incapacitatea unei persoane de a-şi controla 
comportamentul, în ciuda... 
2. ...importantelor probleme cauzate. 
Unii autori extind aria la patru criterii ale depen- 
denţei: 


134 


1. Folosirea în exces şi pierderea noţiunii timpului 
sau ignorarea nevoilor de bază. 

2. Sevrajul atunci când încearcă să se oprească. 
Simptomele pot cuprinde furia, încordarea sau 
depresia. 

3. Toleranța, care denotă nevoia unei doze tot mai 
mari pentru a ajunge la același efect. 

4. Consecințele negative precum certurile, minciuna, 
izolarea socială, rezultatele slabe sau oboseala. 

(Young 2011) 


Alţi autori extind și mai mult numărul posibilelor 
criterii, până la nouă. Criteriile de diagnosticare pentru 
afecțiunile acceptate sunt publicate de Asociaţia 
Americană de Psihiatrie în DSM-5 (APA 2013). La mo- 
mentul publicării DSM-5 nu existau suficiente studii de 
nivel înalt pentru a clasa „dependenţa de internet“ ca o 
afecţiune reală. Însă o tulburare foarte apropiată, numi- 
tă „afecțiunea jocurilor de internet“, a fost pusă provi- 
zoriu la un loc cu alte afecțiuni care trebuiau studiate în 
continuare şi eventual clasate ca boli. Prin urmare, au 
fost propuse criterii preliminare pentru tulburarea pro- 
vocată de jocurile pe internet. Dacă am înlocui sintag- 
ma jocurile de internet cu termenul internet, criteriile 
propuse ar presupune, prin simplificare, conjugarea în 
ultimul an a cinci dintre următoarele trăsături: 

1. Preocuparea dominantă pentru activităţile de pe 

internet, adică gândul neîncetat de a intra iar pe 

WU pp WND 


internet, aceasta devenind principala activitate 
din viaţa ta. 


„ Simptomele de sevraj când încerci să te oprești. 

. Toleranţa (necesitatea continuă de a mări doza). 
. Eşecul tentativelor de renunțare. 

. Pierderea interesului față activităţile care îţi fă- 


ceau plăcere înainte. 


. Consumul continuu în ciuda conştientizării fap- 


tului că îţi creează probleme. 


. Ascunderea/Minciuna în legătură cu proporţiile 


folosirii internetului. 


. Utilizarea internetului pentru a fugi de proble- 


me, inclusiv de depresie şi anxietate. 


. Deteriorarea sau pierderea a ceva important din 


cauza consumului, cum ar fi o relaţie sau slujba. 


Un astfel de set de criterii încă așteaptă validarea 


„oficială“, dar ne ajută să înţelegem diferitele probleme 


asociate cu dependenţa de internet. Să recunoaștem că 
timpul dedicat dispozitivelor media nu este în sine un 

criteriu de diagnosticare a dependenţei, deşi unii au 

sugerat că 6-13 ore/zi de folosire în interes extraşcolar/ 

de muncă sunt în mod sigur îngrijorătoare. 


De reţinut că nici măcar denumirea/denumirile 


afecțiunii/afecțiunilor nu sunt stabilite încă. Autorii şi 
cercetătorii au creat nume ca: 


+ Dependenţa de internet 

+ Dependenţa de jocuri pe internet 

e Tulburarea de folosire a internetului 

e iDisorder (termen inventat de Rosen 2012) 

„ Utilizarea problematică a internetului 

e Timpul problematic petrecut în fața ecranului. 

Niciuna dintre denumiri nu poate fi în acelaşi timp 
suficient de generală (să acopere toate problemele) și 
de specifică (să acopere doar anumite probleme) pen- 
tru a fi discutată. De exemplu, multe texte se referă la: 
„dependenţa de internet“, dar nu își limitează subiec- 
tul la activităţile online, ci includ şi jocurile offline. În 
plus, textele se pot referi la probleme mai puţin grave 
decât o dependenţă în adevăratul sens al cuvântului. 
Noi preferăm numele „Timpul problematic petrecut 
în faţa ecranului“, care pune accentul pe faptul că teh- 
nologia digitală este problema, indiferent dacă vine de 
pe internet sau nu. Testul dependenţei de internet 
(Young 2016) e unul validat, alcătuit din 20 de între- 
bări, care măsoară poziționarea unui adult pe spectrul 
dependenţei de internet, de la inexistentă la ușoară, 
moderată şi gravă. Testul este disponibil gratuit pe 
http://netaddiction.com/Internet-addiction-test. 

De asemenea, ne ajută să ne lămurim dacă împărțim 
termenul de „dependenţă de internet“ în două tipuri: 

+ Dependenţe specifice — acele activități pe care utili- 

zatorul ar fi găsit un alt mod de a le practica dacă 
nu ar fi avut acces la internet. Aceste dependențe 

specifice au existat cu mult timp înainte să apară 
internetul. Ele sunt: 

- jocurile, 

* pariurile, 

- pornografia. 

Deși a uşurat accesul, nu internetul a inventat 
aceste tipuri de dependențe, nici nu deține monopolul 
asupra lor. 

+ Dependenţe generale — dependenţa priveşte chiar pro- 

cesul navigării pe internet, nu un anumit conținut. 


Cum devine cineva dependent? 
Baza psihologică a dependenţei 


" Cum se declanşează spirala dependenţei? Poate în- 
cepe fie prin căutarea plăcerii („Jocul ăsta e distrac- 
tiv!“), fie prin căutarea evadării („Jocul ăsta mă face să 
uit de note“). În oricare dintre cazuri, timpul petrecut 
în faţa ecranului duce la o experienţă plăcută interme- 
diată de neurotransmiţătorul numit dopamină. 
Dorinţa de a repeta utilizarea este în continuare ali- 
mentată de procesul fiziologic al toleranţei (nevoia de 
stimuli şi mai puternici pentru a produce acelaşi efect) 
şi al sevrajului (disconfortul provocat de tentativa abți- 
nerii). Această neîncetată căutare de stimuli condu- 
ce la apariția mai multor probleme în viață. Ciclul se 
reia astfel de la capăt, într-o spirală descendentă a 

dependenţei cu urmări negative, care scapă din ce în ce 
mai mult de sub control. Din nefericire, mulţi oameni 
cu ADHD sunt deja predispuşi la nevoia de stimuli ra- 
pizi şi imediaţi, ceea ce ne ajută să înţelegem riscul lor 
crescut față de tot felul de dependențe. 


Baza biologică a dependenţei 


Poţi sări peste această secțiune și termenii ei medi- 
cali pretenţioşi, dacă vrei. 'Tot ce vrem cu adevărat să 
evidențiem este că dependenţa este o afecțiune fizică 
şi că există o bază neurologică a spiralei descendente 
în care este prinsă victima şi care o duce tot mai adânc 
într-o gaură neagră fiziologică. Dependenţa este de 
natură biologică și adeseori genetică. De aceea depen- 
denții au nevoie, în general, de mai mult sprijin decât 
să li se spună „Adună-te!“ 

Componenta biologică începe printr-o activitate re- 
compensatoare cum ar fi navigarea pe internet sau jo- 
curile video. Această activitate recompensatoare pune 
în mișcare neuronii dopaminei în aria tegmentală ven- 
trală a creierului, care apoi activează nucleus accum- 
bens, centrul plăcerii/recompensei din creier. Asta 
creează senzaţia de „extaz“ a creierului. Mai departe, 
expunerea repetată la substraturile abuzului activează 
proeminenţele glutaminergice din cortexul prefrontal. 
Astfel se consolidează căile neurologice care duc la 

dorinţe adânci, neîntrerupte şi neobosite. Aceste căi 
neurologice persistă mult timp după ce centrii cere- 
brali ai funcţiilor executive ar fi trebuit, în mod nor- 
mal, să constate că avantajele comportamentului sunt 
depășite de costuri (Rosenberg şi Feder 2014). 
Numeroase studii RMN au arătat diferenţe între 
creierele oamenilor dependenţi de internet şi ale celor 
care nu sunt dependenţi (Young 2015). Un studiu a 
descoperit diferenţe în materia cenuşie și în cea albă 
din anumite zone ale creierului considerate responsa- 
bile cu reglarea emoţională şi inhibarea comporta- 
mentală (Lin et al. 2014). Încă o dată, nu este clar care 
dintre aceste schimbări sunt cauze și care sunt efecte . 
ale comportamentelor legate de internet, dar, în orice 
caz, ele confirmă bazele biologice ale dependenţei. 


Cât de răspândită este dependenţa de internet? 


Estimările răspândirii dependenţei de internet va- 
riază mult, în funcţie de criteriile folosite şi de ţările 
studiate, dar următoarele rate par să fie estimări rezo- 
nabile (Young 2011): 

„ adolescenţi: 4,6-4,7% 

„ studenți: 13-18,4% 

e populaţia generală: 6-15%  : 

e persoane cu ADHD: până la 25%. 

(Weiss et al. 2011) 

Asta înseamnă foarte mulți oameni, iar cifrele ex- 
primă doar extremitatea cea mai gravă a spectrului de 
probleme legate de timpul petrecut în faţa ecranului: 
dependenţa de internet. De notat că studenţii şi per- 
soanele cu ADHD prezintă cifre mult mai mari decât 
celelalte categorii. 


De ce media digitală provoacă o atât de mare 
dependență? 


Există o mulțime de factori care contribuie la natu- 
ra generatoare de dependență a mediei digitale. 


Accesul rapid 


+ Dacă nu există restricționări, tehnologia digitală 
este disponibilă (online sau offline) oricând. 

+ Părinților li se pare comod să permită amplasarea 
unui televizor în camera copilului. 

e Chiar şi părinţii care nu ar accepta un televizor în 
camera copiilor permit prezenţa unui computer 
pentru teme, cu acces la activităţi online şi offline. 

+ Smartphone-urile (care sunt, de fapt, minicompu- 
tere) sunt atât de mici, încât pot fi purtate oriunde. 

+ Smartphone-urile sunt atât de mari, încât nu în- 
cap în buzunare, aşa că sunt ţinute în mână şi de 
aceea sunt la vedere şi tentante. 

+ Smartphone-urile sunt atât de folositoare şi omni- 
prezente, încât mulți tineri le consideră „invizi- 
bile“ şi nu conştientizează la ce nivel al dependenţei 
de ele se află. 

+ Smartphone-urile permit accesul direct şi silenţi- 
os. Nu trebuie să-ți faci griji că părinţii îl vor lua la 
întrebări pe un prieten pentru că-i sună telefonul 
la miezul nopții. 

+ Smartphone-urile permit — şi de aceea par să cea- 
ră — accesul permanent de la/către cunoștințe sau 
colegi de serviciu. 

„ Serviciile „la cerere“ permit oricând accesul rapid 
la materiale. Înainte, televiziunile împărțeau seria- 
lele în câte un episod pe săptămână. Autocontrolul 
nu era necesar. Acum vizionarea nelimitată (binge 
watching) e posibilă prin intermediul tehnologiei 
„la cerere“ precum Netflix, Hulu, YouTube etc. 


Tehnologia digitală este fascinantă 


« Dispozitivele, programele şi aplicaţiile sunt pur și 
simplu frumoase, adevărate minuni tehnologice. 

* Internetul este nelimitat. Nu există nici o pagină 
web care să spună: „Aţi ajuns la capătul interne- 
tului. 

* Jocurile sunt adeseori interminabile. 

„ Există câte ceva pentru fiecare. 

+ Experiența multimedia implică mai multe sim- 
ţuri — inclusiv atracţia naturală a creierului către 
imagini în mişcare. 


Tehnologia digitală satisface nevoi psihologice, în special 
pe cele ale adolescenților 


Steiner- Adair și Barker (2013) arată următoarele: 

+ Tehnologia satisface nevoia adolescenților de a-şi 
declara independenţa şi, ca de obicei, ei fac asta 
fără supravegherea adulților. 

* Tehnologia permite crearea unor „identități flexi- 
bile“. Pe internet, oamenii se pot reinventa. 

* Tehnologia permite exprimarea rapidă a instincte- 
lor sexuale (dar nu încurajează cunoaşterea intimă 
reală şi afecțiunea pentru ceilalți, nici avantajul 
venit din supravegherea părinților). 

* Tehnologia permite „dramelor adolescentine“ să 
se manifeste neîntrerupt. 

* Tehnologia permite evadarea rapidă din faţa proble- 
melor sau explozia de distracţie, ambele fiind fac- 
tori importanţi care conduc la spirala dependenţei. 


Care sunt activităţile care, în mod deosebit, dau 
dependenţă de internet? 


Nu toate activităţile de pe internet dau dependență 
în mod egal. De exemplu: 


143 


* Timpul petrecut comunicând cu prietenii din via- 
ţa reală sau cu familia (spre deosebire de prietenii 
virtuali) de regulă nu duce la dependenţă. 

+ Navigarea pe reţea în căutarea informaţiilor tinde 
să dea mai puțină dependenţă decât alte activităţi 
desfășurate online. 

e Activităţile interactive care au loc în timp real 
(precum camerele chat sau jocurile interactive) 
pot provoca mai multe probleme decât cele care 
nu implică o interacţiune instantanee, în timp real 
(precum e-mailul). 

„ Activităţile plurisenzoriale care conţin sunet și/ 
sau video sunt mult mai captivante. 

* Jocurile de rol online cu jucători multipli (Mas- 
sively Multiplayer Online Role Playing Games - 
MMORPG) dau o dependenţă foarte mare. Pe 
lângă grafica excelentă şi acțiunea care stimulează 
dopamina, aceste jocuri online pot include mii de 
jucători simultan. În timp real, ei fac alianţe soci- 
ale, angajamente şi participă la competiţii. Dacă te 
opreşti din joc pentru a lua masa pierzi toate lu- 
crurile acestea, în timp ce restul jucătorilor conti- 

nuă să socializeze sau să avanseze. (Spre deosebire 
de consolele de jocuri video de acasă, care pot fi 
puse pe pauză.) Cum jucătorii sunt din toată lu- 
mea, nu există vreun moment al zilei în care să nu 
poţi găsi jucători activi. Pe scurt, nu există un 

sfârşit al jocului, un pericol că n-ar mai exista ju- 
cători sau că ziua de joc s-ar termina. Feriţi-vă de 
MMORPG! Jocurile interactive care includ câţiva 
prieteni din viaţa reală riscă mult mai puţin să 
ducă la dependenţă. 


Ce trăsături personale sunt asociate cu dependenţa 
de internet? 


Dependenţa de internet este asociată cu multe afec- 
țiuni psihologice. Deşi nu putem neapărat să demon- 
străm o relație de la cauză la efect (sau măcar un cerc 
vicios al cauzei care duce la efect, care duce la o altă 
cauză etc.), este esențial ca aceste afecțiuni asociate să 
fie detectate şi abordate în cadrul oricărei evaluări sau 
al oricărui plan de tratament. Nu este atât de simplu ca 
a spune: „Nu mai folosesc excesiv internetul. M-am 
vindecat“. Recidiva este posibilă dacă nu sunt rezolvate 
afecțiunile aflate la bază — de exemplu: 

+ ADHD 

e O caracteristică a TSA şi a anxietăţii sociale este 

că oamenii se simt incomod în comunicarea față 
în faţă, iar asta îi predispune la un risc crescut de 
utilizare excesivă a internetului. Lumea electroni- 
că le oferă utilizatorilor timp şi invizibilitate pen- 
tru a-şi construi orice idențitate își doresc. 

+ Preferinţa pentru socializarea online, în locul in- 
teracțiunii umane directe, este un indiciu puter-: 
nic al dependenţei de internet. 

* Singurătate. 

+ Depresie. 

e Stimă de sine scăzută. 

« Alte dependențe, ca drogurile. 

e Disfuncţii familiale. 

e Petrecerea a mai mult de 20 de ore/săptămână 
online. 

* Reacţii puternice la tentativele părinţilor de limi- 
tare a accesului. 


Cum tratăm dependenţa de internet? 


Principiile de bază 


e Prevenţia este cel mai bun medicament. 

« Abordează factorii de mai sus asociaţi cu de- 
pendenţa de internet înainte ca ei să creeze 
probleme legate de tehnologie. Asta poate ne- 
cesita colaborarea cu un terapeut şi/sau medi- 
camente. Continuă să tratezi aceste chestiuni 
dacă problema nu se rezolvă. 

- Regulile, strategiile şi acordurile de stabilire a 
limitelor descrise în Capitolele 4 şi.5 creează 
baza prevenirii dependenţei de internet. 
Aceste strategii includ filtrarea site-urilor, un 

software/hardware de contorizare a timpului, 
precum şi încurajarea practicării activităţilor 
alternative, nontehnologice, cum ar fi sporturi- 
le. Dacă nu au fost introduse până acum, lucrul 
acesta trebuie făcut imediat. 

+ Recunoaşte că abstinenţa totală de la tehnologie nu 
este nici posibilă, nici de dorit. 

- Utilizarea computerului este o necesitate pentru 
viața modernă, fie la şcoală, fie la serviciu sau 
în situaţii sociale. Spre deosebire de abuzul de 
substanţe, în cazul căruia abstinenţa totală este 
considerată posibilă şi esențială, abstinenţa to- 
tală în cazul tehnologiei nu este un scop viabil. 

- Prin urmare, obiectivul este o folosire moderată 
a internetului. De exemplu: „Voi folosi com- 
puterul doar pentru serviciu, e-mail şi online 
banking“. 

o Stabilirea unor comportamente „de bază“: De 
exemplu: „Nu voi mai intra niciodată pe site-urile 
de pariuri“ sau „Nu voi mai sta niciodată online 
după miezul nopții“. Altfel spus, folosirea mode- 
rată va avea în continuare zone de abstinență 
totală de la activităţi „declanşatoare“. 

. Nu uita că dependenţa este o boală. Persoana lup- 
tă să scape de influenţele psihologice, neuronale, 
biochimice şi poate genetice. Probabil că, în cazul 
unei veritabile dependențe, va fi necesar ajutorul 
unui specialist. 

Intervenţiile cu un terapeut 


Terapiile frecvent sugerate — mijlocite de un profe- 
sionist specializat în terapia dependenţelor - cuprind 
interviul motivaţional, terapia cognitiv-comporta- 
„mentală (TCC), terapia comportamentală dialectică 
(TCD) și terapia de familie. 


interviul motivaţional 


Mulţi dependenţi sunt foarte ambivalenţi în legătu- - 
ră cu renunţarea la activitatea care le dă dependenţa. 
S-ar putea să se teamă de pierderea unei zone de soci- 
alizare, de distracţie sau de evadare din faţa probleme- 
lor din viaţa reală. Ba chiar e posibil să nu fie convinşi 
că au într-adevăr o problemă. Scopul interviului moti- 
vaţional este de a-i face să recunoască şi să depăşească 
această ambivalenţă, devenind astfel capabili să-şi 
schimbe comportamentul. 

Procesul include întrebări concepute să obţină de- 
talii despre cum utilizează internetul (orele petrecute 
şi site-urile vizitate în ordinea importanţei date de ei 
etc.), despre cum îi face internetul să se simtă şi cum 
le-a afectat viaţa. De un foarte mare ajutor pentru per- 
soana respectivă este să fie atentă la starea avută chiar _- 
înainte să se așeze în fața ecranului (deprimată din ca- 
uza problemelor şcolare sau de serviciu, furioasă din 
cauza unor certuri în familie ori cu prietenii etc.). 

Apoi, pacientul este îndrumat să recunoască sursa şi 
urmările activităților, să-ţi asume responsabilitatea 
pentru ele, să-şi depăşească ambivaienţa, și astfel să se 
implice în strategii folositoare (Young 2015). 


Terapia cognitiv-comportamentală 


Terapia cognitiv-comportamentală (ICC) este folosi- 
tă mai ales pentru droguri, depresie, anxietate, tulburare 
obsesiv-compulsivă şi alte tulburări comportamentale. 
Se face sub supravegherea terapeutului şi, probabil, cel 
mai bine este să fie începută individual şi apoi conti- 
nuată cu terapia de grup. TCC are câteva componente 
majore, printre care: | 

+ Analiza funcţională, care studiază stiti declan- 

şatoare ale disfuncţiei și modul în care comporta- 
mentele negative oferă relaxare/plăcere de scurtă 
durată şi, în consecinţă, alimentează puternic 
comportamentele negative. Dependenţii de inter- 
net pot crede că acesta îi tratează mai bine decât 
lumea reală. Specialiștii îi ajută pe pacienţi să în- 
țeleagă că încrederea în lumea virtuală, deşi oferă 
o evadare temporară, nu rezolvă problemele din 
lumea reală, nici nu duce la o veritabilă stimă de 
sine. Viaţa reală oferă şanse care pot satisface ne- 

„cesităţi reale, cu ajutorul unor strategii şi eforturi 

corecte. Prin urmare, TCC îl ajută pe pacient 

să-şi rearanjeze gândurile distorsionate. Este un 
exemplu ce ţine de latura „cognitivă“ a TCC. 


Formarea abilităților, care ajută la dezvoltarea 
unor competenţe de gestionare a situaţiei şi a 
unor comportamente flexibile pentru a le înlocui 
pe cele disfuncționale. Aceste abilități cuprind or- 
ganizarea, stabilirea priorităților, gestionarea tim- 
pului, descoperirea unor activități alternative 
satisfăcătoare, legătura către resurse ajutătoare și 
tehnici specifice de abordare a factorilor de stres. 


Acestea sunt exemple ce țin de latura „comporta- 
mentală“ a TCC. 


Terapia comportamentală dialectică (TCD) 


TCD e o formă de TCC care pune accent pe vali- 
dare, adică pe acceptarea gândurilor, sentimentelor şi 
comportamentelor incomode (în locul luptei cu ele). 
TCD caută să stabilească un echilibru între acceptare 
şi schimbare, şi astfel ajută persoana să-şi atingă sco- 
pul transformării treptate. 'TCD se concentrează, de 
asemenea, pe abilităţile de adaptare, pe tehnicile de 
relaxare şi pe meditaţie. 


Terapia de familie 


Se poate ca familia să fi contribuit la dependenţa 
pacientului; şi/sau să fi suferit de pe urma acesteia. 

Probabil ambele variante. Fiecare persoană implicată 
este, probabil, îndreptăţită să se plângă. Oricum ar sta 
lucrurile, terapia vizează recuperarea individului prin - 
refacerea relațiilor afectate. Trebuie să-i ajutăm pe 
membrii familiei să se vadă pe ei înşişi ca „terapeuţi“, 
nu ca „victime“. Astfel, scopul terapiei este să aducă 
familia înapoi la statutul de sursă esenţială de sprijin. 


Alte terapii 


Alte abordări terapeutice care au fost încercate 
cuprind programele în 12 paşi bazate pe principiile 
Alcoolicilor Anonimi, ale meditaţiei de tip mindfulness, 
ale meditaţiei transcendentale şi ale practicilor yoga. 

Din păcate, sunt greu de găsit studii bine controlate 
şi este în continuare nevoie de cercetări pentru a dovedi 
eficacitatea mai mare a unui tratament față de a altuia 
(Weiss et al. 2011). Între timp, este rezonabilă con- 
cluzia că dependenţa de internet pare a fi tratabilă, în 
mod special prin terapia cognitiv-comportamentală 
(ICC) (Dau, Bangerand Banger 2015). Rolul medica- 
mentelor (fără să le includem pe cele destinate tratări- 
lor bolilor asociate) şi posibila folosire a mai multor 
terapii încă nu au fost clarificate pe deplin. 


CAPITOLUL 7 


Recapitulare 


Mă îngrijorează felul în care folosesc copiii mei tehnologia. 
De ce fiul meu ţipă când încerc să-l îndepărtez de computer? 
O fi oare sinceră fiica mea în legătură cu activităţile ei de pe 
internet? Când se depăşeşte limita timpului petrecut în faţa 
ecranului? Cum să stabilesc niște limite fără a declanșa Al 
Treilea Război Mondial? Ce efect au media și tehnologia 
asupra creierelor copiilor mei, a procesului lor de învățare și 
a comportamentului lor? 


Rezum aici ce se cunoaște despre proporţiile relaţi- 
ei amoroase dintre noi şi ecranele noastre, împreună 
cu efectele ei asupra creierului şi asupra vieţii noastre. 
Discut modul în care se poate reuşi coabitarea cu su- 
medenia de beneficii şi ameninţări care ne ies în cale 
graţie tehnologiei digitale. 


Explozia recentă a tehnologiei şi serviciilor digitale 


Rapida ascensiune a tehnologiei în ultimii 15 ani a 
condus la avantaje şi provocări nemaiîntâlnite pentru 


152 


| 
| 
i 


noi toți. Gândiţi-vă numai la dispozitivele tehnologice 
apărute începând cu anul 2000: tablete, smart- 
phone-uri, modemuri de internet cu viteză mare, 
Wi-Fi şi televizoare HD. Noile servicii tehnologice de 
după 2000 includ Facebook, Twitter, Skype, Instagram, 
MySpace, Linkedin, iTunes, Netflix, Hulu, YouTube, 
jocuri hi-tech în reţea, aplicaţii şi Firefox (Rosen 2012). 
Asta pe lângă tehnologiile noastre „vechi“, ca jocurile 
video, SMS-urile, e-mailurile şi televiziunea. Grupate 
sub denumirea de „timp petrecut în faţa ecranului“, 
aceste activități au necesitat numeroase adaptări în 
ultimii 15 ani. Există un număr nelimitat de avantaje 
incredibile pe care le putem obține din tehnologia di- 
gitală. E distractivă, oferă o cantitate nelimitată de ştiri, 
gândire intelectuală, artă, divertisment și comunicare 
instantanee, permițându-le oamenilor din toată lumea 
să lucreze împreună etc. 


Durata de timp petrecut în faţa ecranului 


Această tehnologie ocupă o foarte mare parte din 
zilele (şi nopţile) copiilor noştri. Potrivit declaraţiei 
oficiale a Academiei Americane de Pediatrie (2013): 

+ Copiii cu vârste cuprinse între 8 şi 10 ani petrec 

aproape 8 ore pe zi cu dispozitivele media. 

+ Copiii mai mari şi adolescenţii petrec mai mult 

de 11 ore pe zi cu dispozitivele media. 

+ 71% dintre copii au televizor sau conexiune la in- 
ternet în camera lor. 

« 3 din 4 tineri cu vârste cuprinse între 12 şi 17 ani 
au telefon mobil. 

e 1 din 3 adolescenţi trimite mai mult de 100 de 
mesaje pe zi (înlocuind în mare măsură utilizarea 
telefonului). 

* Copiii noştri petrec mai mult timp cu dispozitive- 
le media decât la şcoală, timp depășit doar de cel 
rezervat somnului. 

+ 2 din 3 copii şi adolescenţi declară că părinţii lor 
nu au reguli pentru folosirea dispozitivelor media. 

(AAP 2013) 


Fascinaţia pentru tehnologie pătrunde în sala de cla- 
să, unde 62% dintre elevii Generației Z (adolescenţi) 
afirmă că îşi verifică dispozitivele digitale cel puţin o 
dată la 15 minute (Rosen 2012). Nu doar copiii sunt ab- 
sorbiți de ecranele lor: 1 din 3 adulţi declară că își veri- 
fică dispozitivele mobile înainte de a se da jos din pat 
dimineaţa (Rosen 2012). 


Dilema şi roiul părinților în impunerea limitelor 
Părinţii îşi văd copiii petrecând ore în şir pe dis- 
pozitivele lor digitale şi sunt prinşi la mijloc între sen- 


timentele de mândrie pentru abilităţile lor tehnice 

precoce, de fericire pentru că-şi pregătesc copilul pen- 
tru viitor şi de teamă pentru efectele încă necunoscute 
pe care folosirea acestei tehnologii le-ar putea avea 
asupra creierului, asupra abilităţilor sociale şi a viito- 
rului copiilor. Care este măsura potrivită? 

Tehnologia în sine nu este nici bună, nici rea. Mai 
degrabă, aşa cum vom vedea, folosirea tehnologiei şi 
limitele ei (despre care ar trebui să-i învăţăm pe copiii 
noştri) sunt factorii care determină dacă ea are un 
efect bun sau rău asupra societăţii. 


Probleme legate de utilizarea tehnologiei digitale 


Potrivit unui sondaj de opinie printre profesori 
(Porter 2013) legat de problema tehnologiei în şcoli: 

+ Aproape 90% dintre profesori consideră că tehnolo- 
gia a creat o generaţie distrasă, cu o atenție limitată. 

+ Aproape 50% consideră că afectează gândirea cri- 
tică şi capacitatea elevilor de a-şi face temele pen- 
tru acasă. 

+ 76% consideră că elevii sunt determinaţi să caute 
răspunsuri rapide. 

„ 60% consideră că tehnologia a afectat scrisul și 
comunicarea directă. Comunicarea prin fraze 
complete şi mai lungă a fost înlocuită cu pre- 
scurtări în scris sau în dispozitivele media. 

Pe scurt, tehnologia schimbă modul de învăţare al 

elevilor, şi nu întotdeauna în bine. 

Tehnologia afectează activitatea școlară? 


Potrivit unui studiu efectuat pe elevi (Rosen 2012), 
62% dintre adolescenţii Generației Z îşi verifică 
SMS-urile şi 32% intră pe Facebook la fiecare 15 mi- 
nute sau mai puţin! Toate aceste lucruri își spun cu- 
vântul în privinţa randamentului învăţării. Într-un 
studiu, elevii care au trimis mesaje în timpul orelor au 
avut rezultate la examene cu 19% mai slabe faţă de cei 
care nu au făcut acest lucru (Thomson 2014). Elevii au 
recunoscut că scrierea mesajelor în timpul cursurilor 
le-a cauzat probleme de atenţie nu doar lor, ci şi cole- 
gilor — totuşi, 49% dintre ei consideră că este în ordine 
să faci acest lucru. (Rosen 2012). 

Deloc surprinzător, nici permiterea accesului la 
internet (nu doar a scrierii de mesaje) al elevilor în 
timpul orelor de curs nu a avut efecte pozitive. Unui 


grup de elevi i s-a permis accesul la internet în timpul 


orelor, pe când cei dintr-un al doilea grup nu şi-au 
deschis laptopurile. Cei din primul gtup au intrat, 
într-adevăr, pe site-uri legate de tema cursului lor, 
dar unii dintre ei au făcut cumpărături online, au ur- 
mărit filme şi şi-au verificat e-mailul. Chiar şi aceia 
care au căutat pe internet doar subiecte relevante 
pentru ora de curs au reținut mai puţin despre tema 
„cursului decât cei care au stat cu laptopurile închise 
| (Carr 2011). | 

Cum e mai bine? Să iei notițe cu creionul pe hârtie 
sau pe laptop? 


Cu creionul pe hârtie. Probabil. Se pare că sunt multe 
motive de superioritate în favoarea studiului cu creio- 
nul pe hârtie. În primul rând, sunt avantajele care vin 
din scrierea literelor cu mâna. În al doilea rând, cu aju- 
torul laptopului poţi să ţii pasul cu profesorul şi astfel 
să recurgi la o transcriere mecanică, cuvânt cu cuvânt, 
amânând procesul propriu-zis de învăţare. Cu notițele 
luate de mână, într-un ritm mai lent, studentul poate 
ţine pasul cu profesorul doar sintetizând materialul 
până la esenţă, ceea ce implică participarea activă la 
curs. În al treilea rând, tastaturile sunt ataşate de teh- 
nologia care distrage atenţia; în al patrulea rând, este 
greu să navighezi în pagină cu ajutorul laptopului. Cu 
toate că există rezultate variate, studii recente recoman- 
dă prudenţă în trecerea la notițele luate pe calculator. 
Noile tehnologii şi strategiile viitorilor studenți ar pu- 
tea schimba sugestiile. 


Cititul de pe ecran influenţează studiul aprofundat? 


Da. În mai multe feluri: 

e Ecranelor le lipseşte experienţa tactilă a paginii 
tipărite. 

+ Hipertextul distrage atenţia şi îngreunează ori- 
entarea. | 

+ Cititul superficial devine o normă. S-au dus vre- 
murile când urmăream ideile extinse ale autoru- 
lui, prezentate logic. 

+ Distragerile de natură digitală sunt la îndemână 
pe computer. | 

Cititul de pe ecran poate fi potrivit pentru textele 
scurte, precum articolele de ştiri. (Majoritatea site-uri- 
lor rețin atenţia cititorului preţ de 18 secunde.) Însă 
majoritatea oamenilor preferă pagina tipărită pentru 
cititul mai aplicat, care implică revenirea asupra unor 
părţi din text, cum este cazul studiului. 92% dintre ele- 
vii americani au ales formatul tipărit în cazul textelor 
lungi pentru studiu şi pentru cititul de plăcere. 

Există îngrijorări că încrederea în cititul superficial 
poate afecta dezvoltarea unor abilități de lectură pro- 
fundă, cum ar fi reflecția atentă, analiza critică și gân- 
direa deductivă. Există temerea că legăturile neuronale 
necesare cititului aprofundat, cum ar fi zonele din cre- 
ier responsabile cu procesările vizuale şi fonologice, nu 
s-ar stabili la acele persoane care învață preponderent 
prin cititul superficial (Loh 2015). 


Cum funcționează sistemul atenţiei noastre? 


Mai întâi, trebuie să descriem pe scurt diferitele ti- 
puri de atenţie. În principiu, sunt trei tipuri de reţele 
atenţionale, care concurează mereu între ele pentru 
posibilitatea de a se exprima: 

+ Rețeaua concentrării asupra sarcinii. Aceasta ne- 
cesită atenţie sporită pentru o sarcină anume. 
Este funcţia care ne permite să punem în aplicare 
un plan în mod consecvent. Ea mai este numită 
„atenţie voluntară“ şi este necesară pentru sarcini 
cum ar fi temele. 

+ Reţeaua senzorială/de avarie. Indiferent ce altceva 
facem, reţeaua noastră senzorială ne scanează 
permanent mediul, în căutarea unor elemente de 
siguranță sau de oportunitate. Această reţea de 
căutare senzorială nu necesită o energie volunta- 
ră şi mai este numită „atenţie involuntară“. Ca un 
buletin de ştiri, răzbate prin orice stare sufleteas- 
că. De aceea, jocurile video pline de dinamism ne 

„solicită fără efort atenţia prin reţeaua senzorială/ . 
de avarie, îndepărtându-ne cu uşurinţă de reţea- 
ua concentrării asupra sarcinii, care încearcă să 
ne menţină voluntar atenţia asupra unei sarcini 
plictisitoare precum scrierea unui eseu. 

+ Rețeaua reveriei. Aceasta îşi intră în rol când cele- 
lalte reţele nu se ocupă activ de vreo situaţie. E 
perioada când creierul cântăreşte lucrurile, gân- 
dește într-o manieră creaţivă nonliniară, îşi con- 
solidează cunoştinţele şi se reface. Se întâmplă 
în perioadele de pauză, de somn, chiar şi în tim- 
pul cititului când ne oprim pentru a medita la 
sensul textului. | 

Comutarea între aceste reţele cere un consum de. 
energie din partea unei anumite zone din creier numi- 
tă cortex insular. 


Mitul „multioperaţionalităţii“ 


Cum gestionează sistemul nostru de atenție „mul- 
tioperaţionalitatea“? Răspuns: Nu o face. 

Nu o gestionează. „Multioperaţionalitatea“ nu există. 

Mai exact, opinia generală este că oamenii fac atât de des 
„multiple comutări“ de la o activitate la alta şi înapoi, în- 
cât au impresia că fac două lucruri în acelaşi timp, dar, 
de fapt, nu sunt atenţi decât la unul singur pe moment. 
Nu poţi scrie un mesaj în timp ce citeşti din manual! 

Deci să reformulăm întrebarea: cum gestionează 
sistemul nostru de atenţie „comutările multiple“? 
Răspuns: Nu prea bine. 

Încercările de „multioperaţionalitate“ în timpul stu- 
diului sunt o triplă pacoste: în primul rând, este nevoie 
de timp pentru a rezolva întreruperea. În al doilea rând, 
elevul pierde foarte mult timp pentru a reveni unde ră- 
măsese înainte de a fi întrerupt. În al treilea rând, acti- 
vitatea cerebrală e încetinită şi mai mult de energia şi 
concentrarea consumate atunci când cortexul insular 
este suprasolicitat să acționeze în comutarea de la o ac- 
tivitate la alta. Să ai acest lucru în vedere când pui la 
punct împreună cu copilul tău situaţia aparatelor care 
i-ar putea distrage atenţia în timp ce-și face temele. 

»Multioperaţionalitatea“ este ineficientă şi prin ur 
mare reduce, de fapt, timpul liber. Copilul tău va ave 
mai mult timp liber şi va fi mai puţin stresat dacă las 
deoparte aparatele digitale pe timpul studiului. 


Folosirea continuă a ecranelor micşorează avantajele oferite 
de pauze 


Activităţile desfăşurate în faţa ecranului înlocuies 
momentele în care îi permitem minţii noastre să zboar 
în timp ce facem naveta spre serviciu, mergem de la 
clasă la alta sau aşteptăm o întâlnire. Avantajele oferit 
de reţeaua reveriei se diminuează. 


Prezența ecranelor afectează timpul dedicat jocului liber, 
celui organizat şi altor activități 


Timpul petrecut în fața ecranului afectează şi joac: 
liberă. După trecerea în revistă a zeci de ani de cerce 
tări, Academia Americană de Pediatrie a conchis c 
joaca liberă şi fără dispozitive cu ecran este cel mai bui 
mod pentru copii de a deprinde abilităţi de rezolvare 
problemelor, de raționament, de comunicare, de creati 
vitate şi abilități motrice. Folosirea în exces a dispoziti 
velor media afectează şi timpul liber care ar putea ! 
folosit pentru activităţi productive precum sporturile 
muzica, teatrul şi învăţarea gestionării relaţiilor interu 
mane. Îndeosebi copiii cu ADHD pierd ocazii de a-t 

exersa controlul impulsivităţii, concentrarea atenţiei, 
socializarea şi autocontrolul. De fapt, jocurile video, 
prin chiar natura lor, pot să accentueze aceste caracte- 
ristici negative. (Deşi, pe de altă parte, tehnologia digi- 
tală e moneda de schimb pentru o mare parte a 


socializării copiilor cu cei de aceeași vârstă şi deci poate. 


avea un rol social benefic, pe lângă faptul că îi poate 
ajuta să dobândească anumite abilități, precum cititul.) 


Ecranele afectează dezvoltarea atenţiei voluntare 


Atenţia voluntară — capacitatea de a-ţi concentra voit 
atenţia spre ceva anume şi deci de a-ţi controla acţiunile — 
este o abilitate esenţială. Este, poate, cel mai important 
indiciu al succesului în viitor. Aşadar, când ne educăm 
copiii să-şi exerseze autocontrolul (atenţia voluntară) 
pentru se desprinde de ecrane, e de sperat că ei îşi dezvol- 
tă una dintre cele mai importante abilități ale vieţii. 


Zone unde educaţia digitală se remarcă în mod deosebit 


Fără îndoială, există zone în care educaţia digitală 
prezintă avantaje: | 
* Cititul în format digital economiseşte hârtia. 
+ Cititul în format digital poate facilita accesul la cărți 
şi la alte informaţii în domenii cu resurse limitate. 
* Tehnologiile perfecționate de computere sunt pre- 
ferate de studenţi și se pare că-i ţin implicaţi în 

procesul de învățare care necesită exersare/repeti- 
ţie. Aspect important, toate aceste tehnologii sunt 
mai eficiente sub supravegherea profesorului 
(Greenfield 2015). 

* Asupra elevilor cu nevoi speciale tehnologiile digi- 
tale au avut un efect în mare parte pozitiv. Aici 
sunt incluși copii cu dislexie, deficiențe de vedere, 
tulburări de spectru autist şi deficienţe intelectua- 
le — ei îmbunătăţindu-şi fie capacitatea de învăţare, 
fie pe cea de comunicare (Greenfield 2015). 


Alte efecte psihologice ale internetului 


Gardner şi Davis (2014) identifică probleme ce ţin 
de formarea identităţii, de intimitate şi de imaginație: 
pe internet poţi să-ţi creezi orice identitate vrei. Online, 
viaţa ta poate fi perfectă. Sau poate fi cumplită, mai 
ales dacă sentimentul identităţii depinde de numărul şi 
de rapiditatea [like-urilor primite. Intimitatea poate fi 
îmbunătăţită printr-o comunicare mai ușoară sau îm- 
piedicată de dialoguri superficiale. Imaginaţia poate fi 
stimulată prin deschiderea unor posibilități de cola- 
borare. sau înăbușită prin imitație. 


Asocierea cu alte tulburări psihologice 


Multe cercetări arată că folosirea în exces a tehnolo- 
giei digitale e strâns legată de o gamă largă de tulburări 

psihologice. Este extrem de important să reținem că, 
pentru multe dintre aceste legături, nu s-a demonstrat 
până acum care este cauza şi care efectul. Tulburările 
asociate cuprind: ADHD, ISA, anxietatea, TOC, de- 
presia, problemele şcolare, problemele de cuplu, de- 
pendenţa de droguri, mâncare, sex sau pariuri. 


Efectele neurologice ale abuzului de internet 


Recapitulând, cercetările de imagistică cerebrală 
arată că, în comparaţie cu populaţia generală, celor de- 
pendenţi de internet li se micșorează cantitatea de ma- 
terie cenușie în zonele din creier responsabile cu 
controlul cognitiv, inhibarea răspunsurilor incorecte, 
punerea în practică a unui comportament orientat pe 
atingerea scopului, motivaţie şi procesarea recompen- 
sei. Cercetările de imagistică au dovedit, de asemenea, 
diferenţe în materia albă (canalele comunicante ce lea- 
să părți ale creierului) din zonele care controlează me- 
moria şi inputul plurisenzorial (Yuan et al. 2011). 
Rămâne neclar dacă aceste schimbări sunt cauza ori 
efectul dependenţei de internet. 


vu a. 


Efectele fizice ale utilizării dispozitivelor digitale 


Efectele asupra fizicului sunt: somnul insuficient, 
somnolența din timpul zilei, durerile de spate, durerile 

musculoscheletale, durerile de cap, mâncatul prea mult 
sau prea puţin, consumul de droguri, fumatul, viziona- 
rea de materiale pornografice care nu promovează se- 
xul protejat, leziunile cauzate de scrierea mesajelor la 
volan sau în timpul mersului pe jos, de mișcările rapi- 
de ale degetelor, deteriorarea auzului din cauza căști- 
lor, hipercolesterolemia, hipertensiunea şi astmul; şi, 
din păcate, chiar multe decese provocate de căderea 
televizoarelor şi a comodelor neasigurate, sau „moar- 
tea prin selfie“ a oamenilor care s-au pus în situaţii ris- 
cante pentru a-şi face fotografii. 


Probleme ce ţin de conținutul tehnologiei digitale 
"Probleme legate de rețelele de socializare 


Reţeleie de socializare sunt atât de seducătoare pen- - 
tru că acolo îţi poţi reinventa („retuşa“) viața, dar între- 
ţinerea unei asemenea imagini consumă mult timp. Mai 
mult, viaţa tuturor (retuşată în secret) pare cu mult mai 
bună decât a ta. Ceilalţi par să aibă mai mulţi „prieteni“ 
sau mai multe Jike-uri. Apoi mai sunt agresivitatea 
(cyber-bullying), mesajele cu conţinut sexual (sexting) şi 
oferirea de informaţii oricui, la întâmplare. Studiile ara- 
tă că peste 50% dintre adolescenţi le-au dezvăluit unor 
străini informaţii personale, ca descrieri fizice sau foto- 
grafii. Deşi petrec mult timp pe reţelele de socializare, 2 
din 3 copii şi adolescenţi declară că părinţii lor nu le im- 
pun reguli pentru folosirea dispozitivelor media. 

Expunerea la pornografie și la alte conţinuturi media 
afectează sexualitatea? 


Da. Dacă nu se implică adulţii responsabili, tinerii 
nu ştiu că aceste lucruri sunt pură fantezie - fantezie 
degradantă, care în general nu promovează respectul, 
afecțiunea sau protecţia sexuală. Numeroase cercetări 
demonstrează clar o legătură între expunerea la mate- 
riale sexuale din media (cuprinzând televiziunea, ver- 
surile cântecelor, filmele şi internetul) şi activitățile 
sexuale timpurii. O cercetare făcută pe fete de 12-17 
ani a arătat că acestea au resimţit presiuni dinspre me- 
dia să își înceapă viaţa sexuală. Expunerea la media cu 
conţinut sexual dublează riscul începerii premature a 
vieţii sexuale, iar prezenţa televizorului în camera co- 
pilului e asociată cu o activitate sexuală mai intensă şi 
cu consumul de droguri la adolescenţi. 


Expunerea la media crește riscul comportamentului agresiv? 


Da. Răspunsul, susținut de marea majoritate a cerce- 
tărilor, dovedeşte o clară asociere între violenţa din spa- 
ţiul digital şi comportamentul agresiv, violent. Avem 
probe concludente că expunerea la media este o cauză, 
nu numai o asociere statistică. Aceste concluzii au fost 
expuse în declaraţia oficială făcută de Academia 
Americană de Pediatrie (AAP 2009a) pe tema violenţei 
mediatice, care a făcut trimitere la concluzii similare 
obţinute de Institutul Naţional de Sănătate Mintală şi de 

Comisia Federală de' Comunicaţii. S-a estimat că, până 
la vârsta de 18 ani, un copil vede de 200.000 de ori acte 
violente la televizor. Aceste programe prezintă frecvent 
folosirea violenţei şi a armelor de foc drept moduri de 
rezolvare a conflictelor. Nici violenţa din filme nu ajută. 
Rapul, heavy metalul şi rockul tind să graviteze în jurul 
unor teme ca moartea, crima, sinuciderea, abuzul de 
droguri şi sexul. Versurile acestor genuri muzicale sunt 
adeseori rasiste, homofobe, degradante sexual faţă de 
femei, promovând în mod frecvent fumatul, alcooiul şi 
drogurile. Muzica şi videoclipurile de rap şi heavy metal 
sunt asociate (dar încă nu s-a demonstrat că le-ar cauza) 
cu comportamentul iresponsabil, abuzul de substanţe şi 
promiscuitatea sexuală. Media ocupă un loc atât de im- 
portant în viaţa unui copil, încât îi înlocuieşte pe părinţi 
şi pe profesori ca modele de urmat. (A AP 2009a). 


Jocurile video violente duc la un comportament violent? 


Da. Există probe solide că practicarea jocurilor vi- 
deo violente (care înseamnă 60% din vânzări în dome- 
niu) duce la un comportament agresiv. O metaanaliză 
completă a unui număr de 381 de teste făcute pe mai 
mult de 130.000 de participanţi a descoperit că jocurile 
video violente sporesc semnificativ cogniția agresivă, 
comportamentul agresiv şi stimularea sexuală, micşo- 
rând totodată sensibilitatea la violenţă şi interacțiunile 
sociale pozitive. Mai puţin clar, în schimb, este cât 
durează aceste efecte şi dacă se transferă în situaţii 

concrete. Până acum, niciun studiu nu a demonstrat o 
legătură directă cu violenţa infracțională. 


Media influenţează consumul de substanţe? 


Da. 70% dintre filmele produse în 2010 conţineau 
scene de fumat, fără să se menţioneze efectele sale no- 
cive. Acest lucru influențează obiceiurile copiilor în 
privința fumatului? Da. Studiile arată că expunerea la 
filme în care se fumează, între clasele a cincea şi a opta, 
anticipează că acei copii se vor apuca de fumat într-o 
perioadă cuprinsă între 1 şi 8 ani. Același lucru se poa- 
te spune despre consumul de alcool. 


Recomandări provenite de la Academia Americană de 
Pediatrie cu privire la media digitală 


+ Media - cuprinzând televizorul, smartphone-urile, 
versurile cântecelor şi videoclipurile muzicale - in- 
fluenţează sexualitatea și violența. Acest aspect tre- 
buie discutat cu doctorul vostru. 

e Limitează timpul petrecut în fața ecranului la mai 
puţin de 1-2 ore/zi. 

"* Nu permite prezenţa televizorului sau a dispozitive- 
lor conectate la internet în camera copilului. Pre- 
zenţa televizorului în camera copilului face mai 
dificilă monitorizarea programelor vizionate, creş- 
te (așa cum s-a constatat) expunerea lui la televi- 
zor cu 1 oră/zi, este corelată cu rezultate scăzute la 

învățătură, sporeşte riscului fumatului cu 50% şi al 
obezității cu până la 31%. Cel din urmă are, proba- 
bil, legătură cu reclamele care promovează alimente- 
le nesănătoase și, poate, cu scăderea activităţii fizice. 

+ Monitorizează conținuturile media şi site-urile 
accesate de copilul tău. 

* Urmăreşte materialele media împreună cu copilul 
sau adolescentul. Fă asta pentru siguranţa lui şi 
pentru a deschide subiecte de discuţie. 

* Stabileşte un plan de familie (AAP 2013). 

Academia Americană de Pediatrie este pe cale de 

a-şi actualiza recomandările, punând un mai mare ac- 
cent pe conţinut şi pe colaborarea părinte/copil decât 
pe limitele de timp. 


Probleme care privesc categorii speciale de populaţie 
Copiii foarte mici și timpul petrecut în faţa ecranului 


Date statistice 


În ciuda avertizărilor emise de Academia Americană 
de Pediatrie (AAP 2011a) cu privire la timpul petrecut 
în fața ecranului de copiii mai mici de 2 ani, 90% din- 
tre aceştia fac asta într-un fel sau altul. În realitate, 
majoritatea copiilor de această vârstă se uită la televi- 
zor 1-2 ore/zi. Aici nu sunt incluse şi cele 4 ore sau 
mai multe de televizor aflat în „fundal“, lăsat pornit de 
adulţi, indiferent dacă sunt sau nu atenţi la el. 

Timpul petrecut în faţa ecranului prezintă vreun avantaj 
pentru copiii mai mici de doi ani? 


Din câte ştim, nu. Afirmațiile de ordin educaţional 
cu privire la timpul petrecut în fața ecranului de copiii 
mai mici de 2 ani rămân nedemonstrate, în ciuda ti- 
tlurilor seducătoare puse programelor şi mărturiilor. 
Chiar şi studiile făcute pe copii de 2 ani care urmăresc 
programe educaţionale de foarte bună calitate, pre- 
cum Sesame Street, au constatat fie lipsa efectelor, fie 
efecte negative. Se pare că oamenii în carne şi oase, 
care sunt prezenţi fizic şi acordă atenţie, sunt cei mai 
eficienţi în a pune la lucru centrii de învăţare ai copi- 
lului mic, mai ales dacă acesta a stabilit o legătură cu 
ei (Steiner-Adair şi Barker 2013). 


Dar copiii de 3-5 ani? 


Există o diferenţă netă între abilitățile cognitive ale 
bebeluşilor şi cele ale copiilor puţin mai mari, cu vârste 
între 3 şi 5 ani. Pentru această din urmă grupă de vâr- 
stă, cercetările au arătat că programe educaţionale de 
înaltă calitate, precum Sesame Street, Barney, Dora the 
Expiorer, Blues Clues şi Mister Rogers, ajută la îmbună- 
tăţirea limbajului, a abilităţilor de socializare şi a pre- 
gătirii pentru şcoală, efecte care se pot menţine până 
în adolescenţă (Guernsey 2012). 

Televizoarele din „fundal“ sau receptate „pasiv“ afectează 
dezvoltarea copiluiui? 


Consumul media intens în familie poate afect: 
„dezvoltarea copiilor prin reducerea timpului pe care î 
rezervă părinţii pentru a le vorbi, pentru a le citi ş 
pentru a se juca cu ei, aşa cum poate diminua şi timpu 
rezervat pentru joacă liberă şi citit. Mai multe studii a 
asociat consumul intens de media cu întârzierile îi 
vorbire, mai ales când copilul se uită singur la ecran 
Iarăşi, aceste studii nu pot discerne cauza de efect. 


Copiii cu ADHD și timpul petrecut în faţa ecranului 


Caracteristici ale ADHD-ului care fac ecranele atât de atractive 


Copiii cu ADHD nu pot inhiba (bloca) fluxul de 
stimuli, ceea ce duce la dificultăţi de menţinere a aten. 
ţiei voluntare asupra unor activităţi care nu sunt îr 
mod natural atrăgătoare. Sistemul lor de atenţie senzo. 
rială/semnalizare îi ţine captivaţi de mişcarea, sunetele 
şi provocările digitale. În plus, jocurile video sun 
într-o continuă schimbare, oferă şi cer un răspun. 
imediat şi furnizează doze de dopamină repetate, da 
insuficiente centrilor recompensei din creier. (cu pro 
misiunea unor recompense şi mai mari dacă persoan 
ajunge la nivelul superior). Alte probleme legate d 
media sunt dificultăţile de anticipare şi impulsivitate 
când vine vorba de navigarea prin câmpurile minat 

ale internetului. Toate acestea expun persoanele cu 
ADHD la riscul de a avea probleme cauzate de inter- 
net. Estimările dependenţei de internet în cazul per- 
soanelor cu ADHD ajung până la 25%, procent mult 
mai rare decât cel al populaţiei generale. 

Din păcate, se pare că jocurile digitale sunt un du- 
blu dezavantaj pentru persoanele cu ADHD: le întă- 
resc trăsăturile negative (precum nerăbdarea şi nevoia 
de recompense imediate) şi le diminuează ocaziile de 
a le dezvolta pe cele pozitive (precum implicarea în 
sporturi şi intrarea în cluburi). De reținut este că pasi- 
unea pentru jocurile video are câteva aspecte pozitive 
ce ţin de exercițiul neurologic, cum ar fi îmbunătăţi- 
rea abilităţilor vizual-spaţiale şi creşterea capacității 
de inhibare. 


Copiii cu TSA și timpul petrecut în faţa ecranului 


Trăsături ale 7SA-ului care fac timpul petrecut în faţa ecranului 


atât de tentant 


Pe internet nu sunt expresii faciale sau limbaj cor- 


poral de interpretat, ai timp din plin să-ţi formulezi 
„răspunsul, poţi să te reinventezi după cum doreşti şi 


poţi găsi oameni asemănători ţie. Comunicarea digi- 
tală poate fi un mod mai ușor şi deci mai atractiv de a 
„testa apele“ comunicării sociale. Un alt aspect al in- 
ternetului care atrage oamenii din spectrul autist este 

capacitatea de a explora tot mai adânc domeniile de 
interes (reluându-le iar şi iar), care totodată le permit 
să fugă de presiunile generatoare de confuzii din lu- 
mea reală. Mai mult decât atât, majoritatea persoane- 
lor cu TSA au şi ADHD, adăugând problemele care 
ţin de ADHD şi despre care tocmai am discutat. 

Rezultatul? Studiile au dovedit că privitul la televizoi 
şi folosirea computerului sunt mai ridicate la adoles- 
cenţii cu TSA chiar și în comparaţie cu alți adolescenţ 
cu probleme de vorbire/limbaj sau de învăţare 
Desenele animate sunt o zonă de interes deosebită 
alături de site-urile informative, precum cele dedicate 
indiciilor despre jocuri şi animaţiilor japoneze 
Rețelele de socializare sunt folosite mai puţin decât în 
rândul neurotipicilor, deşi persoanele din spectrul au- 
tist preferă comunicarea prin intermediul computeru- 
lui, nu interacțiunile faţă în faţă. 


Rolul părinţilor 
Ce fel de model sunt eu pentru copilui meu? 


Ei sunt cu ochii pe noi! Ne aducem telefoanele cânc 
luăm masa în familie? Ne întrerupem interacțiunile ci 
copiii noștri pentru a prelua un apel telefonic de la ab 
solut oricine? Arătăm vreun interes activităţilor pi 
care le desfăşoară ei online, atât pentru siguranţa lor 
cât şi pentru a le arăta că ne pasă de interesele lor 

Ţinem televizorul deschis chiar şi când nu urmărim 
ceva în mod activ? 

Am arătat deschidere și calm faţă de copiii noştri? Ştiu 
ei că putem să ne manifestăm dezamăgirea în privinţa 
unor comportamente ale lor de pe internet sau din altă 
parte, dar că ei pot oricând să ne vorbească fără grijă? 


Cum stabilesc limite pentru copilul meu (până când va fi 
“destul de matur să o facă singur)? 


Foloseşte tehnologia pentru a ajuta la limitarea teh- 
nologiei. Fii atent la clasificările de vârstă/conţinut. 
Foloseşte controalele parentale pentru a limita conţi- 
nutul şi timpul. Vezi secţiunea Resurse a acestei cărți. 

Ajută-ţi copilul să-şi dezvolte controlul asupra aten- 
ției voluntare: 

„ Păstrează o atitudine pozitivă, răspunzând cerin- 

ţelor lui de acces la media prin: „Da, dar după ce 
| “ în loc de „Nu“. 

* Învaţă-l că evadarea în universul media nu-i re- 
zolvă problemele din viaţa reală. 

e Păstrează-ţi calmul şi orientează-ţi copilul către so- 
luţii de câștig reciproc în rezolvarea problemelor. 

+ Stabileşte dinainte reguli clare în privinţa timpu- 
lui, conţinutului şi plasării dispozitivelor. 

+ Evită comutarea multiplă a atenţiei, stabilind timpi/ 
pauze pentru dispozitivele media. 

Stabilirea regulilor: şedinţa şi acordul de familie 
Ședinţa de familie 


E timpul să vă adunaţi cu toţii şi să discutaţi calm 
regulile. Înainte de întâlnire, părinţii trebuie să stabi- 
lească motivul îngrijorării lor şi să facă pentru fiecare 
copil câte o evaluare a punctelor tari şi slabe. Părinţii 
trebuie să ajungă la un consens între ei înainte de a 
începe discuţia cu copiii. În sine, şedinţa trebuie pre- 
zentată ca o ocazie de a ajunge la o înţelegere, nu ca o 
întâlnire pe motive disciplinare. 

Ideea e să fie identificate timpul, locul şi tipul de 

tehnologie digitală potrivite pentru o manieră corectă, 
avantajoasă pentru toată lumea, precum şi consecinţe- 
le corecte în cazul nerespectării regulilor. Argumen- 
tează discuţia cu fapte concrete şi recomandări 
independente, pe care le oferă cartea de faţă. 
„__ Această şedinţă se poate baza pe „Acordul privind 
timpul petrecut în fața ecranului“ de la pagina 128. 
Poate fi necesar câte un acord separat pentru fiecare 
copil în parte. 


Dependenţa de internet: partea extremă a 
problemelor legate de internet | 


Ce este o dependenţă? 


În esenţă, dependenţa se defineşte ca (1) incapa- 
citatea de a-ţi controla comportamentul, în ciuda (2) 

importantelor probleme cauzate. Alte patru criterii ale 
dependenţei sunt sevrajul atunci când încerci să te 
opreşti, toleranța (care înseamnă nevoia de doze tot 
mai mari pentru a obţine același efect), folosirea inter- 
netului ca evadare şi preocuparea de a reveni la activi- 
tatea adictivă. Dependenţa de internet încă aşteaptă 
suficiente dovezi ştiinţifice ale existenţei sale, până să 
aibă dreptul la recunoașterea „oficială“ ca tulburare de 
către Asociaţia Americană de Psihiatrie. Estimările 
credibile ale extinderii dependenţei de internet par să 
fie de 6-15% în rândul populaţiei generale din SUA și 
de 13-18,4% printre studenți. 


Baza psihologică a dependenţei 


Cum se declanșează spirala dependenţei? Poate înce- 
pe fie prin căutarea plăcerii („Jocul ăsta e distractiv!“), 
fie prin căutarea evadării („Jocul ăsta mă face să uit de 
note“). În oricare dintre cazuri, timpul petrecut în faţa 
ecranului duce la o experienţă plăcută intermediată de 
neurotransmițătorul numit dopamină. Dorinţa de a re- 
peta utilizarea este în continuare alimentată de procesul 
fiziologic al toleranţei (nevoia de stimuli şi mai puter- 
nici pentru a produce acelaşi efect) şi al sevrajului 
(disconfortul provocat de tentativa abţinerii). Această 
neîncetată căutare de stimuli conduce la apariţia mai 
multor probleme în viaţă. Ciclul se reia astfel de la capăt, 
într-o spirală descendentă a dependenței. 

Care sunt activitățile care, în mod deosebit, 
dau dependență de internet? 


Nu toate activităţile de pe internet dau dependenţă 

în mod egal. De exemplu: 

* Timpul petrecut comunicând cu prietenii din via- 
ţa reală sau cu familia (spre deosebire de prietenii 
virtuali) de regulă nu duce la dependenţă. 

e Navigarea pe reţea în căutarea informaţiilor tinde 
să dea mai puţină dependenţă decât alte activităţi 
desfăşurate online. 

+ Activităţile interactive care au loc în timp real (pre- 
cum camerele de chat sau jocurile interactive) 
pot provoca mai multe probleme decât cele care 
nu implică o interacțiune instantanee, în timp 
real (precum e-mailul). 

Jocurile de rol online cu jucători multipli (Massively 
Multiplayer Online Role Playing Games - 
MMORPG) dau o dependenţă foarte mare. 


Cum tratăm dependenţa de internet? 


Principiile de bază 


+ Prevențţia este cel mai bun medicament. 
+ Abordează factorii asociaţi cu dependenţa de 
internet înainte ca ei să creeze probleme legate 
de tehnologie. 

+ Recunoaşte că abstinenţa totală de la tehnologie nu 
este nici posibilă, nici de dorit. 

-» Utilizarea computerului este o necesitate pentru 
viaţa modernă, fie la şcoală, fie la serviciu sau 
în situaţii sociale. Spre deosebire de abuzul de 
substanţe, în cazul căruia abstinenţa totală este 
considerată posibilă şi esenţială, abstinenţa to- 
tală de Îa tehnologie nu este un scop viabil. 

* Prin urmare, obiectivul este o folosire moderată a 
internetului. De exemplu: „Voi folosi computerul 
doar pentru serviciu, e-mail şi online banking. 

e Stabilirea unor comportamente „de bază: 
De exemplu: „Nu voi mai intra niciodată pe 
site-urile de pariuri“ sau „Nu voi mai sta online 
după miezul nopții“. 


intervenţiile cu un terapeut 


Terapiile frecvent sugerate - mijlocite de un profe- 
sionist specializat în terapia dependenţelor — cuprind 
interviul motivaţional, terapia cognitiv-comportamen- 
tală (TCO), terapia comportamentală dialectică (ICD) 
şi terapia de familie. 


BIBLIOGRAFIE 


AAP (American Academy of Pediatrics) (2009a) “Policy Statement — 
Media violence” Pediatrics 124, 3, 1495-1503. 

AAP (American Academy of Pediatrics) (2009b) “Policy Statement — 
Impact of music, music Iyrics, and music videos on children 
and youth.” Pediatrics 124, 5, 1488-1494. 

AAP (American Academy of Pediatrics) (2010) “Policy Statement — 

” Sexuality, contraception, and the media” Pediatrics 126, 3, 
576-582. 

AAP (American Academy of Pediatrics) (2011a) “Council on 
Communications and Media: Media use by children younger 
than 2 years” Pediatrics 128, 5, 1040-1045. 

AAP (American Academy of Pediatrics) (201 1b) “Babies and tod- 
diers should learn from play, not screens” Disponibil la 
www2.aap.org/advocacy/releases/ mediaunder2.htm, con- 
sultat pe 5 noiembrie 2015. 

AAP (American Academy of Pediatrics) (2013) “Children, ado- 
lescents and the media: Council on communications and 
media” Pediatrics 132, 5, 58-61. | 

APA (American Psychiatric Association) (2013) Diagnostic and 
Statistical Manual of Mental Disorders, 5th edition (DSM-5). 
Arlington, VA: American Psychiatric Publishing. 

Baron, N. (2015) Words Onscreen: The Fate of Reading in a Digital - 
World. New York, NY: Oxford University Press. 

Brown, A. Shifrin, D., and Hill, D. (2015) “Beyond “turn it off”: How to 
advise families on media use” AAP News (28 September, 2015). 

Burley Hofmann, ]. (2014) iRules: What Every Tech-Healthy 
Family Needs to Know About Selfies, Sexting, Gaming, and 
Growing Up. New York, NY: Rodale. 


179 


este un test validat, alcătuit din 20 de întrebări, care măsoară 
situarea adultului pe spectrul dependenţei de internet, de la 
inexistentă la slabă, moderată şi gravă. 

www.smartrecovery.org promovează recuperarea din dependen- 
ţa de internet pe baze ştiinţifice şi organizează întâlniri onli- 
ne, precum și faţă în faţă. 

“Internet Addiction: A brief summary of research and practice“ 
este un articol de nivel profesionist disponibil la www.ncbi. 
nlm,.nih.gov/pmc/articles/PMC3480687. 


Disclaimer: Materialele şi site-urile citate nu reflectă neapărat 
opiniile autorilor, 


Cu sau fără ecrane la vârstă mică? Ce efecte au ele 
asupra copiilor noștri? Și cum facem să limităm accesul 
copilului la ceva atât de prezent în viaţa noastră? 

Tehnologia ne aduce o mulţime de avantaje reale, 
iar a ţine copiii departe de ea pe termen lung nu este cu 
adevărat nici posibil, nici de dorit. Totuși, în multe familii 
moderne, copiii, dar și adulţii petrec prea mult timp în 
faţa ecranelor, în detrimentul interacțiunii interumane, 
al jocului liber, al descoperirilor, analizei și imaginaţiei. 

Această carte, scrisă de Dr. Martin L. Kutscher, 
neurolog pediatru, prezintă (cu studii și analize 
documentate) efectele negative ale timpului îndelungat 
petrecut în fața unui ecran, care sunt multiple: 
educaționale (pierderea concentrării, note mici, lipsă 
de interes la școală și la teme), psihologice (goana după 
confirmare din partea altora, limitarea creativităţii, 
stres, anxietate socială, agresivitate), neurologice 
(modificări reale ale creierului care duc la scăderea 
motivaţiei și a autocontrolului), dar și fizice (oboseală, 
dureri de spate, alimentaţie nesănătoasă, obezitate, 
risc mărit de accidente, deteriorarea auzului). 

Din fericire, cartea ne oferă și multe soluţii pentru 
a preveni sau a reduce efectele negative de mai sus. 
Pentru că tehnologia ne poate face bine, dacă știm 
să găsim echilibrul pentru copiii și familia noastră. 

